
CE INŢELES ARE 


Biblioteca, ținerea de minte a omenirii. — Biblioieca 

vorbită şi biblioteca scrisă. — Marile biblioteci din alte 

țări. — Marile biblioteci din România. — Cum se strâng 

astăzi cărțile. — Cărţi pentru sat. — Biblioteca populară 
o întregire a şcolii. 


Una din marile puteri, pe care omul le-a folosit ca să 
răzbească în viață, încă dela ivirea lui pe pământ, a fost 
ţinerea de minte. Ea l-a ajutat peratunci mai bine decât 
cremenea, din care şi-a tăiat cuțite şi ciocane, şi mai mult 
decât focul, la care sa încălzit. 

O cunoştinţă nu s'a născut şi n'a trecut prin mintea lui 

fără întoarcere, ci s'a legat de altele şi s'a păstrat. Bătrânii 
erau sfetnicii ascultați tocmai pentrucă anii îi încărcaseră 
„de lucruri ştiute şi de înțelepciune. 
Fiecare om, cât trăeşte, tot adună, pricepere de viaţă 
şi avuţii. Dacă le-ar duce cu el, fiii lui ar trebui s'o ia dela 
început şi nu s'ar alege nimic nici de om, cum nu s'alege 
de ființele necuvântătoare, atâtea mai puternice şi mai în” 
durătoare decât el. Omul ştie să păstreze şi să dea mai. 
departe; prin aceasta. le întrece şi le-a supus. 

Pe măsură însă ce cunoștințele s'au înmulţit și viața s'a 
ingreuiat, singură ţinerea de minte n'a mai fost de ajuns. 
Omul, născocitor din fire, cum este, şi-a bătut capul şi nu 

s'a astâmpărat până când n'a găsit ceva care s'o ajute şi, 
la, trebuinţă, să-i ţie locul. Acest ceva a fost scrisul. 

De când a cunoscut scrisul, întâiu cioplit în piatră sau 
scobit în lut şi, mai târziu, zugrăvit pe frunze, pe piei sau 
pe foi de hârtie, omenirea s'a schimbat. Ea s'a scuturat de 
sălbăticie ca. de un somn greu, pe care/l dormise timp de . 
mii de ani prin peşteri şi prin colibe ridicate pe pari în 
mlaștini. “Tot ce gândiseră şi făcuseră înaintaşii se putea 
ta) cu uşurinţă acum, ca să le fie de învăţătură, urmaşilor, 
Era ca. o moştenire scumpă pe care și-o dădeau din mână 
în mână, mai trainică decât armele, decât casele şi decât 
vitele, şi din care luau toţi, fără să se isprăvească vreodată. 
Se aflase jmijlocul să se păstreze și să se împartă nu numai 
Icrurile, dar şi sufletul. Scrisul este un fel de nemurire, 
tăcută de om şi pentru el, aşa cum a. făcut Dumnezeu ne- 
marirea cealaltă, pentru altă lume. 

lată ce înseamnă scrisul pus în cărți şi cărţile strânse 
mai multe împreună în bibliotecă. In ele se găsește ţinerea 
de minte a omenirii. Oricine poate s'o întrebe şi să afle 
ce ascunde din moşi strămoși, întâmplări minunate cu râs 
boae şi cutremure de pământ sau întunecimi de lună şi de 
soare, mutări de popoare şi drepturi de proprietate, puneri 
la cale şi născociri. Nu-i trebue pentru aceasta decât foarte 
puţin, un singur . lucru, care se întâlneşte astăzi, într'o vreme 
de şcoli şi de cărturărie, într "adevăr pe toate cărările: să 
ştie să citească. 

Incă din lumea basmelor se ridică înaintea. lui, ca o în- 
ştiinţare şi ca un îndemn, Voinicul cel cu cartea în mână 
născut, povestit de Petre Ispirescu: „Până una alta copilul 
creştea, asculta pe părinţi, şi cartea cu care se născuse, din 
mâini n'o lăsa. Citea, citea, mereu pe dânsa şi învăţa, de 
se mira toată lumea de ştiinţa și învățătura lui”. Chiar la 

sat, cartea, aşa cum a intrat în basm, unde în loc de orice 
răvaş, de obiceiu se scrie cu trei picături de sânge pe o nă- 
framă, a intrat şi în viaţă. Ea şi-a făcut drum pretutindeni. 

Satele noastre, ca şi satele din alte țări, au cunoscut incă 
din vechime două feluri de biblioteci: una vorbită şi alta 
scrisă. 

“Cea dintâi este alcătuită din cântece de lume sau bătiâ- 
neşti, din poveşti, snoave, proverbe, ghicitori și din ne- 
sfârşite datini. Săteni mai înzestrați le-au ticluit din veac 
în veac şi alți săteni, cu ţinere de minte şi cu dragoste de 
„vorbă, le spun mai departe, la şezători, Ja nunţi sau la alte 
petreceri. În trecut, când viaţa de ţară era mai închisă în 
sine şi mai de sine stătătoare, fântâna aceasta curgea mai! 
limpede şi mai bogată. Ea la ajutat să se nască şi i-a dat 
avânt, acum o sută de ani, chiar și scrisului nostru oraşe“ 
nesc de cântece și de povestiri. Mai târziu a venit înrâurirea 
slăbitoare a şcolii şi a orașului, dar satul n'a uitat nici as- 
tăzi să cânte şi să cugete, fără ajutor din afară. Unii lău- 
tari mai ştiu şi în zilele noastre, învăţate după ureche și 
nu din carte, atâtea cântece câte pot să le înşire trei zile 
și trei nopţi, fără să se poticnească. Am cunoscut mai de 
mult un bătrân din Telega Prahovei, care spunea pe din 
afară, fără să se încurce, toată Povestea Vorbei de An” 
ton Pann, cele dela lume adunate și iară la lume date. El 
nu călcase niciodată pragul vreunei școli și nici nu deprin- 
sese pe altă cale cititul, ci le învățase ascultându-ne pe noi, 
copiii, citind. Ca aceşti oameni, deși nespus mai mare de- 
cât ei, prin meșteșugul spunerii adică asemenea lor, trebue 
să fi fost şi vestitul cântăreţ al Grecilor vechi, Omer, de 
care se povestește că trecea din cetate în cetate, aproape 
cu o mie de ani înainte de Cristos, și cânta din gând ne- 
închipuitele isprăvi, cu zei și cu pământeni, ale lui Ahile 

şi ale lui Odiseu. Despre el nu mai ştim dacă se pricepea 
sau nu să citească, dar știm mai mult decât atâta, că nici 
nu i-ar fi slujit la mare lucru, pentrucă era, sărmanul de 
el, orb. | | 

Din cântecele adunate de un singur culegător de poezii 
populare, dela un lăutar brăilean, s'au făcut la noi cărți 
de sute de foi. Iar despre ce înseamnă, Iliada şi Odiseea, 
puse la un loc din miile şi miile de versuri izvorite din gura 
bătrânului Omer, de mult s'a dus vestea. Se ştie, între al 
tele, că Alexandru cel Mare Macedoneanul ducea pret 
tindeni cu sine cartea cu faptele viteazului şi sprintenului 
de picior Ahile şi dorința lui cea mai aprinsă era sări se 
mene. De nicăeri nu înţelegem mai bine ce-au fost Elinii 
de odinioară, pentrucă marii lor oameni sunt de două mii 
de ani pulbere, iar clădirile. de marmură albă dela mările 
cele calde, ruine, decât din aceste cărți, care s'au păstrat 
întregi. Cu ele gândul elinesc nici nu s'a stricat nici nu 
s'a ruginit. 

„Iată, putem zice, biblioteca vie a satului, pe care o în- 
tâlnim din vremuri uitate în vatra lui sau pe drumurile 
țării, şi nu s'a prăpădit nici acum. Lucrul nu este, de alt 
minteri, într'atât de mirare, că tocmai între oamenii fără 
carte sa pot găsi asemenea daruri, Se pare că oamenii cari 
nu ştiu să scrie şi să citească au o ţinere de minte mult mai 
proaspătă şi mai păstrătoare decât a celorlalți. Trebuia să 
plătim cu ceva știința de carte şi am plătit-o cu această 
mică lene a minţii, care se bizue acum pe însemnări şi pe 
tipar şi nu-şi mai dă aceeași osteneală de a'tădată, când 
ele lipseau, ca să nu uite. Dar treptat, şi mai ales în pas 
cu. întinderea şcolii, locul bibliotecii vorbite caută să-l ia 
biblioteca scrisă, cu dulapurile ei de cărți. 

Tot ce s'a scris de când se pomeneşte şi n'a fost măcinat 

de foc, de războae sau de nepăsarea omenească se află în 
zilele noastre în marile muzee, arhive şi biblioteci. Acolo îşi 
fac vacul cercetătorii dornici de descoperiri şi dornici să 
înveţe iar lumea cea multă despre ce ne-au lăsat strămoşii 
şi din ce se tragă mărirea noastră de acum. Pe lângă ei își 
fac loc, din ce în ce mai mulți, cititorii obişnuiţi, chemaţi 
de tot ce le făgădueşte şi le dă cartea. Cine vrea să cu " 
noască o ţară sau un mare oraș nu se mai mulţumeşte astăzi 
să le vadă străzila şi casele, fabricile și grădinile, să intre 
în școli și în teatre sau să stea de vorbă cu oamenii lor de 
„seamă, ci caută neapărat şi bibliotecile. După clădirea unde 
sunt adăpostite, după cărţile dinăuntru şi mai ales după 
numărul, felul și râvna cititorilor el își poate face mai lesne 
părerea după care pornise. 

Cele mai puternice și mai preţioase biblioteci din lume 
sunt în ţările cele mai luminate, dovadă de legătura, pe 
deoparte, dintre carte şi răspândirea ei şi, pe de alta, dintre 
bunăstarea şi propăşirea popoarelor. 

Un aşezământ ca Biblioteca Naţională din Paris, veche 
de peste 500 de ani, are mai mult de 4.500.000 de vo» 
lume dintre cele mai rare, mai bine de 500.000 de hărți 
şi planuri, 125.000 de manuscrise, 3.000.000 de stampe, 
250.000 de medalii. Preţul ei pentru cultura Franței și a 
omenirii nu l-ar putea socoti nimeni. Atâţia dintre Româ- 
nii, plecați de o sută de ani încoace în străinătate, ca să 
„se adape dela izvoarele ei de ştiinţă, au citit în Biblioteca 
Naţională. Unul dintre ei, scriitorul şi profesorul George 
Vâlsan, atât de pe neaşteptate şi înainte de vreme rupt din- 
tre noi, a avut acum câțiva ani norocul să descopere între 
manuscrisele acelei biblioteci, harta cea mai veche, pe care 
o avem făcută de un Român, a pământului Moldovei. Este 
vorba de o lucrare a învățatului Domn, Dimitrie Cante- 

mir, pribegit apoi prin Rusia după 1711 şi ajuns pentru 
învăţătura lui fără pereche membru de Academii din Apus. 
Atâtea lucruri necunoscute, care ne privesc şi sunt în stare 
să ne aducă știri negândite despre trecutul nostru ŞI Oamenii 
lui, pot să se mai afle acolo printre bucoavne și hârtii şi 
n așteaptă, decât pe iscoditorul fericit, de la NOI, ca să iasă 
la iveală şi să vorbească. | E 

Biblioteca publică din Leningrad, fosta Bibliotecă publică 
impărătească din Sfântul Petersburg, poate cea mai mare 
de pe pământ, numără și ea peste 4.500.000 de cărți şi 
230.000 de manuscrise, dintre care cel mai însemnat era 
Codicele Sinaiot al Sfintei Scripturi, în grecește, mai mult 
dosit decât împrumutat în. numele Țarului, de învățatul 
"Tischendorf la 1859, din mânăstirea Sfânta Caterina de la 
Muntele Sinai, și pus în vânzare mai anii trecuţi de Statul 
Sovietic la Londra. EI a intrat, în schimbul multor zeci de 
milioane, de lei, în stăpânirea altei biblioteci mari, de la 
British Museum, din Capitala Angliei. Acum câtva timp, 
când scriitorul român Marcu Beza se găsea acolo, după o 
călătorie la Locurile Sfinte și prin pustiul pietros al Penin» 
sulei Sinai, unde, dupăce şi-a lăsat în nisip automobilul, 
a mers mai departe pe o cămilă, a fost rugat de directorul 
acelei biblioteci să vorbească Londonezilor despre felul cum 
această sfântă scriptură ajunsese din Răsărit într'o ţară eu» 
ropeană. Întâia, oară când a vorbit a venit atâta lume în 
cât mulţi au rămas pe dinafară şi nu s'au liniştit până nu 
li sa făgăduit că are să mai se vorbească 'odată, anume 
„pentru ei. Lucru de mirare şi de laudă este că Biblioteca 
publică din Leningrad n'avea în anul 1910 decât 1.800.000 
de volume tipărite şi 34.000 de manuscrise şi că, deşi si 
lită să întoarcă Poloniei, după încheerea păcii, biblioteca 
Zaluski de 238.000 de cărți, ridicată de la Varşovia în 


m. 

1795 de generalul Suvarov ca pradă de zăzboiul ă ea a fost 
în stare să arate numai în câţiva ani o Mace enafa 
rată creştere. 

Biblioteca de la Washington, din Statele Un te, ale A. 
mericii, zisă a Congresului şi a treia din lume, “cuprinde 
peste 3.500.000 de cărţi şi broșuri. Americanii, caniște lo- 
cuitori de Lume Nouă ce sunt, şi-au trimis oamefiii cunos- 
cători în toate ţările, ca să cumpere cu bani buni tot ce 
se punea în vânzare, manuscrise sau cărți vechi, atâtea di- 
nainte să fie descoperit de Columb corăbierul, continentul 
lor de pesta Ocean. În felul acesta au ajuns să aibă una 
dintre cele mai frumoase biblioteci, pe care atâţia li-o pize 
inuesc, mai mult decât zgârie-norii de 350 metri înălțime 
şi decât Niagara, uriaşa cădere de apă, sau decât Parcul 
Naţional, unde copacii şi fiarele trăesc în voe, nesupăraţi 
de nimeni, ca în Raiul din Cartea Facerii. 

Biblioteca din Muzeul Britanic de la Londra, despre 
care am mai amintit, are vreo 3.200.000 de volume şi 
56.000 de manuscrise de :mare preț. Ele sunt așezate pe 
rafturi, care, puse unul lângă altul, s'ar întinde pe o lun- 
gime de mai bine de 100 de kilometri. Sala cea mare de 
citire, la ale cărei mese, aşezate ca spiţele unei roți, au stat 
nenumărați Români de seamă, este rotundă și căptușită 
ea singură, din podele până în tavan, cu un milion de vo- 
lume. Nu se mai găseşte în întreaga lume o altă încăpere, 
prin care să. foiască așijderea cititorii şi unde să privească 
la ei din pereţi atâta noian de cărți. Undeva, alături, în 
sala manuscriselor rare, se poate vedea. în vreun dulap de 
sticlă, cine ştie ce carte care ne priveşte, legată în legă- 
tura mânăstirească de piele ș şi de fier de acum câteva veacuri 
i împodobită toată, ca în odăjdii, de zugrăvelile caligra- 
ilor. 

In urma, acestor mândre şi avute țări se înşiră toate cele» 
lalte, mai mari sau mai mici, fălindu-se şi luându-se la în- 
trecere cu bibliotecile lor naţionale Dintre ele nu lipseşte 
nici România. 

Fără să aibă încă o Bibliotecă Naţională sau de Stat şi 
fără să poată vorbi de datini de sute de ani, ea este în 
stare să arate numai în trei sau patru din. bibliotecile ei 
mari peste un milion de volume. 

La loc de frunte stă Biblioteca Academiei Române, din 
Picalrelei cu mai mult de 300.000 de cărți. Insemnătatea 
lor n'o hotărăşte însă atât numărul, care nu este prea mare, 
cât cuprinsul. "Tot ceeace s'a tipărit în limba română sau 
pe pământul ţărilor româneşti şi tot ceeace s'a tipărit ori- 
unde în lume despre noi şi ale noastre a fost adunat, în- 
tr'o străduință neobosită de mai bine de cincizeci de ani, 
şi se păstrează aci. Rămășițele bibliotecilor domneşti de 
odinioară, risipite de vânturile istoriei, sau comorile de cărți 
ale mânăstirilor şi mitropoliilor, care, mmaicuseamă după se” 
cularizarea averilor, ajunseseră ; să fie vândute cu kilogramul 
negustorilor î în piață, au găsit în Biblioteca Academiei Ro” 
mâne ca un port de mântuire. Deși nu este proprietatea 
Statului, ci a unei societăţi de oameni învăţaţi, ea. este ade- 
vărata Biblioteca Naţională a României. 'Tot aci se pot ve» 
dea, manuscrisele celor mai de seamă scriitori români, cum 
sunt Bălcescu şi Eminescu, Maiorescu și Creangă, vreo 
50.000 de documente şi peste 15.000 de monete, dupăce 
multe, de teama răsboiului, luaseră drumul Moscovei, de 
unde au început, cel puţin unele, să se întoarcă. 

După Biblioteca Academiei Române se cuvine să aşe” 
zăm Biblioteca Fundaţiei Universitare Carol I, tot din Bucu» 
reşti, întemeiată acum vreo patruzeci de ani, de întâiul no 
stru Rege, ca să vie în ajutorul studenţilor. Gospodărită 

cu băgare de seamă ea a tot crescut de-atunci, în număr 
de cărţi, peste 100.000, în număr de cititori și în vază 
de tot felul. Aşa cum stă în inima oraşului, cu stâlpii şi 
cu ferestrele ei mari, aproape legată de Palatul Regal, de 
„care n'o desparte decât o piaţă, Biblioteca li se înfăţişează 
tuturor, nu numai ca o.podoabă de piatră şi de fier, dar 
ca un fel de cetate a gândului, pusă acolo ca să ne apere: 
şi să ne călăuzească, la umbra aceleeași coroane. 
„Urmează, în al treilea rând, Biblioteca Universităţii din 
Cluj, cu mai bine de 500.000 de cărţi, dintre care o în- 
semnată parte în limbi străine, moştenită de la fosta stă” 
pânire ungurească. În palatul măreț şi clădit după cele 
mai noui cerinţe ale caselor menite să adăpostească biblio» 
teci publice, în care se primesc la citit maicuseamă stu- 
denţi, se află din 1921 şi o bibliotecă penrru cei mulţi, CO- 
pii şi muncitori. Dintre aceştia destui locuesc în Mănăşr 
tur, un sat numai de Români lipit de Cluj, aşa că, într'o 
oarecare măsură, biblioteca populară a Bibliotecii Univer» 
sității din Capitala "Transilvaniei ar putea fi privită, prin 
unii din citițorii ei, ca bibliotecă ţărănească. Sus, în sălile 
de la caturile cu ferestre largi, sunt stemele colorate ale 
vechilor nemeşi, cu tot felul de zgripţori înaripaţi și cu 
limba scoasă sau cu câte un braţ de fier ieșit deodată, fără 
om, cu sabia în pumn de după crestele unei cetăţi, iar aici, 
aproape sub pământ şi îndărătul porții zăbrelite, cărţile cu 
poveşti şi cântece ale poporului. 

Altă bibliotecă mare românească este Biblioteca Univer” 
sităţii bucovinene, cu vreo 350.000 de volume. Pe ea am 
moștenit-o de la Austrieci, dar de aproape douăzeci de ani 
de când o avem, n'am făcut altceva decât, alături de căr- 
ile în alte limbi, să aşezăm cărțile noastre româneşti. Fiin» 
țând încă de la 1848, ca Bibliotecă a ţării, cerută şi sprijt 

nită şi de mulţi Români bucovineni, ea a fost dată Univer- 
sităţii înjehebată în Cernăuţi la 1875, la împlinirea a o 
sută de ani de când Bucovina ne fusese furată, ca o moșie 
a nimănui, de Austria. Atât Universitatea, cât şi biblioteca 
ei, acum sporită foarte mult, trebuiau să se ridice acolo, 
în marginea Moldovei, ca o cetate a gândului german îm” 
potriva noastră. Numai că, la mai puţin de o jumătate de 
secol după aceea, una şi alta au intrat în mâinile Români” 
“lor. Războiul, ca şi întrecerea pașnică dintre popoare, se 
fac nu numai între bunurile obişnuite, dar şi între cărți. 
Bibliotecile cele mari nu: se mulţumesc numai cu ve 
chile tipărituri sau cu acelea de o faimă încercată, ci pri”: 
mesc tot ce iese în timpul unui an în ţara lor. Ca să poată | 
“ajunge mai sigur la acest lucru, Statul le vine el însuş în 
ajutor, cu legi foarte poruncitoare, tocmai pentrucă își dă: 
seamă de cât folos este, în întâiul rând pentru el, ca tot 
ce s'a scris să nu se rătăcească. La noi, de pildă, toate tipo» 
grafiile sunt datoare să dea fără plată celor patru biblioteci 
amintite şi altor câtorva, unora câte două şi altora câte un 
singur exemplar, din tot ce tipăresc. In felul acesta se pot 
păstra, pentru noi şi pentru viitorime, miile şi miile de cărți, 
de reviste şi de ziare, care ies an de an în România. Cei 
cari le cumpără pentru ei atunci când se dau în librării, 
le pierd, le aruncă sau le ascund într'un raft de toți ochii; 
pe altele nu le ia nimeni, pe când aici ele stau la îndemâna 
tuturor şi pot fi găsite oricând, la un an, la zece, sau la 
patrusute de ani de când meşterii le-au meşterit și le-au 
pornit în lume, ca pe niște lumini călătoare. In aceeaşi casă 
şi sub paza bibliotecarilor se vede cartea tipărită adineauri, 
precum se întâlnește şi foaia cu întâiul scris românesc, din 
scrisoarea lui Neacşu Câmpulungeanul, care se trezise 
scriind unui Sas din Brașov, pe la 1521, în anul morţii lui 

Neagoe Basarab, ctitorul mânăstirii de la Curtea de Argeș, 
despre anumite mișcări la Dunăre ale 'Turcilor şi primejdii 
ale negustorilor papistaşi din "Ţara Bârsei. Scria în taină, 
ce prinsese cu urechia pe ici, colo, pentru cine ştie ce în 
datoriri și foloase avea dela acei oameni. In aceeași casă 
şi sub aceeaşi pază se află, apărată de cari şi de umezeală, 
întâia carte tipărită şi păstrată în limba noastră, pentrucă 
alta mai veche s'a pierdut, catehismul „Intrebare creşti” 
nească" de la 1559, de Diaconul Coresi. 

„Această întâe carte tipărită în tipografia lui Honterus 
de la Braşov, cel ce a dat noua îndreptare de credință Sa- 
şilor, a fost găsită fără toate foile, abia la 1921 şi, prin ur- 
mare, dupăce de aproape patru veacuri i se rătăcise urma, 
în satul Ieud, din Maramureș, prin locurile de unde au 
pornit descălecătorii de ţară şi vânătorii de zimbri. O mică 
întâmplare şi cartea s'ar fi putut nimici, ca atâtea altele, 
de care ştim numai din zvon, şi de multe ori nici atât. Aşa 
sau nimicit, în timpul războiului din urmă, buchile de 
plumb cu care se lucraseră în orașul ardelenesc de sub 
munte cărțile lui Coresi şi mai târziu toate celelalte venite 
după ele în aceeași tipografie. Deşi atelierul îşi schimbase 
de mai multe ori stăpânul, lucrurile acestea vechi fuseseră 
date din mână în mână cu evlavie. Puţin a lipsit numai, 
ca să le avem. Ele ar fi alcătuit cea mai frumoasă ramură 
a unui muzeu al tiparului românesc. 

Nenorocirea s'a întâmplat aşa. La izbucnirea. războiului 
din 1914, cei doi fraţi proprietari au plecat pe front, prin 
Galiţia sau în altă parte. Tipografia a rămas în seama ma“ 
mei lor, o bătrânică de încredere, dar fără vreo pricepere 
la treburile meseriei. Când, la câtva timp, armata a înce: 
put să strângă tot felul de metaluri, de care avea nevoe 
pentru fabricarea de arme, a bătut într'o bună zi și la ușa 

tipografiei noastre. Femeia, ca să scape materialul nou şi 
scump, cu care tipografia lucra de obiceiu, s'a gândit că 
face o ispravă chiar de îndoită gospodărie, dacă dă că” 
tanelor oprite cu furgonul în uliţă, literele de plumb, po» 
doabele de alamă şi teascurile ticluite pentru cărțile româ- 
neşti de la 1560. Mai făcea şi loc, după toate celelalte, în 
casă, lăsându-se păgubaşe de atâtea vechituri fără nicio 
întrebuințare. Şi așa am pierdut pentru totdeauna, chiar 
sub ochii noştri, uneltele din care au ieşit carțile, de unde 
pentru întâia oară Dumnezeu i-a vorbit neamului româ- 
nesc în limba lui. 

Toate aceste comori ale sri se îngrâmădesc de obr 
ceiu în marile oraşe, cu cheltuiala Domnilor, a ţării sau a 
oamenilor învăţaţi. Ele sunt folosite cu adevărată patimă 
de cărturarii. de tot felul. Din mijlocul lor iese „șoarecele 
"de bibliotecă“, adică omul care nu mai poate trăi și nuși 
mai găseşte rostul decât între cărţi. Dar atâtea din cărţile 
cele vechi, scrise cu slovă chirilică, au fost dibăcite în du- 
lapul vreunui popă de ţară sau sub o grindă de acoperiș, 
cu întâile foi roase de şoareci sau putrezite de igrasie! Ora» 
şul,. care le-a gândit şi de cele mai multe ori le-a și ticluit, 
dar n'a ştiut să le păstreze, le-adună de-acolo cu iubire. Şi 
astăzi încă, destui sunt căutătorii cari răscolesc satele după 
vreo carte pierită poate de sute de ani. Cine ştie ce măr» 
turie deratunci vorbeşte despre ea şi biblioteca cea mare, 
dornică s'o aibă, își porneşte în lume copoii. 

Noi, Românii, suntem mai însetaţi decât alte neamuri 
după asemenea dovezi scrise, pentrucă am avut şi avem de 
suferit mai mult decât ele de lipsa lor. O mie de ani am 
păstorit, am curăţit pădurile, am plugărit pe locurile unde 
trăim şi astăzi, de la Traian până la aşezarea Saşilor şi până 
la năvălirea 'Tătarilor, și nici noi nici alții n'au crestat un” 

deva măcar un cuvânt despre poporul nostru în întreg şi 
lung acest răstimp. Cât a ostenit un Şincai, ca să strângă 
în Cronica lui tot ce putea să înseile povestea neamului 
românesc, şi a ajuns după o viaţă de colindări prin biblio- 
teci şi arhive tocmai bine la o dăsagă de însemnări, pe 
care o purta pretutindeni cu sine, ca să moară la urmă pe 
drumuri şi cu capul bătrân pe ea! A scris despre noi că 
am fi fost pe aici, şi în deosebi prin părţile Transilvaniei, 
încă din veacul al IX-lea, dar sub nume schimbate şi tă- 
găduite, până și acel cronicar fără nume ungur, care, toc- 
mai de aceea, pentrucă a rămas fără nume, are o statue de 
bronz în grădinile Budapestei cu fața aproape în întregime 
acoperită de o glugă de călugăr. Stă pe un scaun, de bronz 
şi el, în iarbă, şi cu mâna pe cartea lui notărească. Chiar 
şi de sub acea glugă vorba lui a ieşit şi pentru noi ca o 
lumină, care luminează cel mai Senepeaar trecut al Româ- 
nilor. 

Câtă bucurie, de aceea, când ne găsim pomeniți în acea 
scrisoare tipărită la Colonia, pe malul Rinului german, la 
1472, şi trimeasă de viitorul şi faimosul papă Aeneas Sil- 
vius unui principe italian, în legătură cu marea bătălie 
pierdută de creştini la Varna, în 1444! Nimeni în Apus 
nu vorbeşte de noi în acele secole şi nu ne spune pe nume, 
parcă n'am fi. Stăm acoperiţi și nevăzuţi în pământurile 
noastre sub ceața istoriei. Numai vântul, care ar ieşi din 
foile unei cărți sau ale unui document, ar fi în stare so 
împrăștie, dar acea. carte sau acel document, dacă au fost 
scrise vreodată, se pare că s'au pierdut deapururi. Noi 
suntem parcă mereu în căutarea lor. Vrem să dăm cu 
ceva glas strămoșilor de la 13009 şi să-i ascultăm, punând 
şi pe toți neprietenii cari ar pofti să ne scoata venetici în 

propria noastră moşie, să-i asculte vorbind. lată puterea 
dovezii scrise, care se păstrează. 

Cuvântul de demult: „ai carte, ai parte”, venit până 
la noi cu alt înţeles decât la avut la început, spune toc+ 
mai acest lucru. „Cartea“ însemna atunci, în veacurile cele 
vechi, documentul, hrisovul de proprietate a pământului. 
„Atâtea, caligrafiate frumos, cu cerneluri negre şi roşii, şi 
întărite cu pecețile grele domneşti, atârnate de sfori, se găr 
sesc prin arhivele Statului, dar atâtea se mai găsesc prin 
lăzi de mazili moldoveni, încă de la Ştefan cel Mare și 
Sfânt, de unde ieşeau altădată ca să bată drumul judecăţi 
lor fără sfârşit, iar astăzi, ca o amintire de mândrie pentru 
urmași. Nu puteai să ied „Cartea, n'aveai de unde: ţi 
se lua pământul! 

Fără acele dovezi scrise, noi rămânem prin începuturile 

noastre, pentru toți vecinii noștri şi pentru toţi cercetă» 
torii, oamenii din ceaţă. Cât n'am "da să avem o scriere 
mai de demult decât avem, în care să se amintească de 
Români şi de ale lor! 
“Ţăranii sau mulțumit foarte multă vreme, întâiu, cu 
cărţi sfinte, de-atunci de când ele au inceput să se tipă- 
cească în limba oamenilor, şi mai mult pentru ei decât 
pentru biserică, unde se întrebuința și mai departe Sfânta 
Scriptură slavonă. Mai târziu au putut pătrunde la sate 
cărţi lumești, dintre care unele mai trăesc şi astăzi, dupăce 
şi-au schimbat veșmântul chirilic în veșmântul de litere 
latine. | 

Dintre cele dintâi, iată ca o pildă începutul la „Cartea 
ce se chiamă Evanghelie cu învăţătură, den tuspatru evan- 
gheliștii aleasă şi den multe dymnezeeşti scripturi, și dată 
besearicei lui Dumnezeu, în toate Iruminici a se ceti, așij- 
dere şi la dumnezeeștile praznice şi Îa ale altor sfinţi, spre 

învăţătură creştinilor oameni către dereptatea sufletului Şi 
trupului. Şi cu ajutoriul lu Dumnezeu tipărită această 
sfântă carte, Evanghelie cu învățături, în anii și în zilele 
Măriei lu Batăr Criştov, cu mila lui Dumnezeu Voevodă 
în toată ţara ungurească şi în Ardeal și în toţi Săcuii; şi 
în zilele marelui de Dumnezeu luminat arhiepiscopului Ghe 
nadie, ce-au fost spre tot despusul Măriei lui, cu mila lui 
Dumnezeu, cârmitoriu legei creştinească. Atunci era des- 
puitoriu în toată "Țara rumânească bunul creştin şi dulce 
Mihnea Vodă.“ 

Cartea este din anul 1581 sau de la facerea lumii 7089, 
şi a fost tipărită, cum am mai scris, Ja Brașov. Ea ne mişcă 
şi astăzi, pentrucă, dacă o citim cu glas tare, aşa, cu în- 
rorsăturile ei ciudate şi vorbe vechi pe care de-atunci le-am 
mai părăsit și abia le mai înţelegem, ni se pare că ne au- 
zim strămoșii. Cu asemenea pagini ei îşi întăreau cugetul 
Şi se învățau să preţuiască limba ior umilă de toate zilele, . 
în care putea să încapă astfel, deodată, toată lumina dum” 
nezească şi cuvintele mântuitoare de viață. Limba se sfin- 
ţea pe măsură. ce Isus se deprindea să vorbească în ea. 

Dintre cărţile lumeşti, iată începutul la „Istoria mare» 
lui împărat Alexandru Macedon îr. vremea când era cursul 
lumii 5250 de ani*, şi cum a fost ea înoită puţin ca limbă 
de scriitorul Mihail Sadoveanu, peritru folosul zilelor noa- 
„stre. „Impărățea la Răsărit în India marele Por împărat 
şi la amiazăzi domnea peste Persia marele Darie împărat, 
iară Merlichie împărat stăpânea Hâmul şi tot apusul cu 
toţi Craii; şi la Macedonia era Filip Craiul. Iară peste Egipt 
impărățea Netinav împărat, carele era filozof mare şi fer- 
mecător şi cititor în stele, și era atât de măestru cât lua 
bunătăţile și dulceaţa de la patru tări, adică: grâul, vinul, | 
untul și mierea. Și era ţara lui toată sănătoasă și plină de 

"toată dulceaţa lumii; iară în ţările altora era tot foamete 
şi boale grele; și cine mergea asupra lui Netinav, nul pu- 
tea, bate, că făcea. farmece, şi bătea oștile, de fugeau și sa 
risipeau şi nu ştiau ce să facă; și pe el nimenea nul pu- 
tea birui.“ în alt) | | 
"Cărţi ca acestea, de petrecere şi de învăţătură, care se 
citeau mai cu seamă iarna, la: vatră, s'au tipărit treptat, cu 
zecile și sutele. Ele au început să intre și în alte mâini decât 
ale boerilor, negustorilor şi călugărilor. De librării, fireşte, 
nu se putea vorbi încă, dar nu lipseau mijloacele de răs- 
pândire ale timpului. Mai încoace, pe la începutul secolului 
trecut, ni s'a păstrat mărturie scrisă negru pe alb de negu- 
țătorași dăsăgari călare, de lână, şi de boştină, cari luau şi 
câteva cărţi cu ei şi le vindeau pe bani sau pe marfă. Inain- 
tea lor va fi fost cam tot aşa. 4 

Cu acest fel de oameni şi cu alţi vânzători drumeţi, car” 
tea pătrunde la sate. Poate cea mai răsfoită dintre toate 
rămâne calendarul, care arată, pe lângă urmarea zilelor şi 
a sărbătorilor, posturile, felul vremii, mai târziu târgurile 
şi multe alte lucruri de folos pentru toţi. Atât numai că, 
dela asemenea cărţi şi cărticele, strecurate la câte unul din 
puţinii cărturari ai satelor, până la biblioteca anume înfiin- 
țată pentru ţărani era încă foarte departe. Era nevoe de 
mari schimbări până să se ajungă acolo, şi mai cu seamă 
de întinderea şcolii și de înmulțirea, pe urma ei, a ştiuto- 
rilor de carte. Acest lucru n'a început să se întâmple decât 
numai din veacul trecut. Pe vremea Zaverei dela 1821, abia 
aveam pe Gheorghe Lazăr, care a pus temelia şcolii româ- 
„neşti; sub domniile pământene, până la 1848, s'au deschis 
întâile şcoli la sate; oamenii revoluţiei sau gândit să facă 
școli şi cărți pentru toţi; dar Cuza a fost cel dintâi Dom- 
nitor sub care s'a hotărît, prin lege, la 1864, ca fiecare 

copil, vrea nu vrea, să fie dat la învățătură. Dela el şi până 
astăzi, timp de mai bine de şaptezeci de ani, țara n'a făcut 
altceva decât să-şi tot înmulțească numărul învăţătorilor şi 
al clădirilor de școală, pentruca nimeni să nu mai scape 
neinvățat și neșcolit, adică fără să ştie să citească şi să scrie. 
Până la această fericită stare însă mai avem! Și astăzi 
aproape jumătate din locuitorii României, dintre cari cei 
mai mulți săteni, şi dintre aceştia, cele mai multe femei, nu 
ştiu carte. Intre țările, care ne înconjoară, unele mai mari 
şi mai bogate, altele mai mici și mai sărace, niciuna nu stă 
"aşa de rău. Nu numai atât, dar chiar înăuntrul hotarelor, 
unde astăzi, alături şi de-avalma cu Românii de neam, trăesc 
şi alte neamuri, Nemţi, Unguri, Evrei, cei cu mai puţină 
cunoștință de carte suntem noi, stăpânii! 

A fost o vreme când într'adevăr ştiinţa de carte pentru 
cei mulţi nu părea trebuincioasă. Intâiu că însăşi cartea era 
foarte rară şi foarte scumpă. Ea 'se scria de mână, de cali- 
grafi împărăteşti sau de călugări în mânăștiri. Se pomeneşte 
de asemenea cărţi ferecate cu un lanț de un belciug în pe» 
rete, ca. o cană la fântână, să nu se fure. Chiar mai târziu, 
după întâii ani când s'a descoperit tiparul, prin a doua ju- 
mătate a veacului al cincisprezecelea, cărţile costau încă 
destul de mult. Descoperim şi astăzi cărţi din secolele tre» 
cute, fie dăruite bisericilor, fie lăsate moştenire cuiva din 
neam, cu grele blesteme pe foile lor, pentru cel care s'ar 
fi lăcomit şi ar fi pus fără drept mâna pe ele. Insă cu cărți 
legate cu lanț sau legate cu blesteme nu se ajută răspân- 
direa cititului, și încă între cei mulţi, mărunți şi neluminati! 

lată o pildă de asemenea blestem, luat de pe foile unui 
Liturghier grecesc și arăbesc, tipărit prin grija vestitului 
Mitropolit al lui Constantin Brâncoveanu, Antim, în tipar 
nița dela mânăstirea Snagov la 1701. Astăzi luăm în mână 

cartea din Biblioteca Academiei Române şi o deschidem 
cu frică, pentrucă toate sunt străine, îndepărtate şi fioroase 
în ea, literele greceşti, deoparte, cele arăbeşti, alături, iar 
dedesupt, însoţindu-le pe foarte multe foi, pe care trebue 
să le întorci după obiceiul acelui scris, nu, ca la noi, înainte, 
dela stânga. la dreapta, ci îndărăt, dela dreapta la stânga: 
buchile slavonești ale blestemului: | 

„Această sfântă şi dumnezeiască liturghie, care este, 
precum se vede, arăpească şi elinească, este a mea, care se. 
chiamă numele meu... (nu 'se poate citi pentrucă a fost 
scris dinadins într'o scriere ascunsă, a cărei chee nu ni sa 
lăsat), şi am cumpărat-o dela preacuviosul întru ieromo- 
nahi, popa chir Darie, şi am dat bani aspri 400, iar oricine 
ar înstrăina-o (începe blestemul!) dela mine fără de ştirea 
mea, adică afară de vânzare sau de dăruială, verice obraz 
ar fi, au mare au mic, au din parte bisericească, au din . 
parte mirenească, şi ar pune întru inima. lui cel primitor 
de răutate gândul al diavolului, aflânduri pricină de lucru 
ca acela, tatăl răutății Satana, și ar înstrăina-o dela mine, 
unul ca acela să fie proclet și afurisit dela Tatăl şi Fiul și 
dela Duhul Sfânt, carele este o Sfântă Troiță de o ființă 
şi nedespărţită; aşijdere să fie blestemat şi caterisit de 318 
părinţi dela Nikea, să intre blestemul al tuturor sfintelor 
soboare ca untul de lemn prin oasele lui, să nu se aleagă 
de el şi de casa lui ca praful înaintea vântului şi osteneala 
şi agoniseala lui el să n'aibă parte de ele, ci de alţii străini 
jefuite să fie, îngerul Domnului cu sabie de foc să-l go» 
nească în toate zilele vieţii lui, să umble tremurând ca caii 
pre fața pământului și să aibă bubele lui Gheezi; vie mânia 
şi urgia a marelui Dumnezeu să se pogoare pre capul lui, 
să-l bată Domnul cu rana eghiptenească şi cu râe sălbatică 
din creştet până'n talpă, ca să nu se poată lesne vindeca, 

să fie pildă tuturora; fie zilele lui pline da amar şi de tot 
necazul, înghită-l pământul de viu şi-l soarbă ca pre Dathan 
şi pre Aviram, proorocii cei urâţi şi mincinoşi; și, după 
moartea. lui, fierul să ruginească, piatra să mucezească şi 
să putrezească, iar trupul aceluia în veci neiertat să fie, 
parte de odihna lui şi lăcaş să aibă la un loc cu luda Isca- 
riotis, carele au vândut pre Domnul şi Mântuitorul suifle- 
telor noastre, Isus Fristos, şi împreună cu Arie, despărţi” 
torul Sfintei Troiţe, şi cu Jidovii cei urâţi, şi la înfricoșata 
şi nemernica judecată a cerescului Impărat, acolo să aibă... 
(aici urmează un cuvânt care nu se înțelege bine) asupra 
lui pre Cain (la fel, fără înţeles) și, când se va judeca el, 
să iasă osândit şi Diavolul să şadă deadreapta lui şi să audă 
atunci acel înfricoșat glas dela dreptul judecător zicânduri 
lui: luaţi pre necuratul şi să se arunce întru întunerecul cel 
mai din afară, cu lanţuri de foc să se lege, să se muncească 
în veci la un loc cu Veezebul în fundul Tartarului... (ur- 
mează alt cuvânt, care nu se înţelege bine) și Satana vă” 
zându/l se îngrozeşte; acolo să se odihnească întru vecii 
nesfârşiți. Amin. Amin. Amin. Şi acest blestem să se ţie 
de el până la al treilea neam al lui; aceasta-i hotărim lui 
şi tot neamului său. Şi am scris eu... (numele, din aceeași 
pricină, nu se poate citi), în zilele prea luminatului şi înăl- 
țatului Domn lo Nicolae Alexandru Voevod (Mavrocor” 
dat), Decembrie 20 zile, '7228 (1719). 

Dar, în al doilea rând, adică în afară de greutatea do- 
bândirii cărţilor, acest citit însuș nu se arăta de folos prea 
mare satelor, Felul de muncă şi legăturile dintre oameni 
erau altele atunci decât sunt astăzi. Biserica singură părea 
ca un chivot și ca o arcă, în care creștinătatea păstra Sfânta 
Scriptură, cu adevărurile ei date de Dumnezeu oamenilor. 
Când preotul o deschidea, depărtând coperţile grele de 

“alamă şi de fier, lumânări âprinse pâlpâiau în toate ferestrele 
şi clopotele dădeau de veste prin văzduh din înălțimea 
turnutilor. Povestea sfântă, zugrăvită de iconari meşteri pe 
pereţi, căpăta viaţă, Isus în staul, zâmbind celor trei Magi, 
intrarea pe asin în Ierusalim, printre ramuri de finic, mă» 
gura Căpăţânei cu cele trei cruci şi cu femeile care plâng 
la picioarele. Răstignitului. Nimeni nu mai ştia dacă toate 
acestea nu erau decât nişte chipuri. pentru foile unei cărţi, 
sau dacă nu cumva cartea ea însăși nu era decât o părere, 
prin care trecea aevea ca printr'o șuviţă de soare, şi vorbea 
cu vorbe mai presus de fire toată acea lume înstelată, cobo» 
rită încă odată pe pământ din cerurile deschise la rugă» 
ciunea preotului. De citit se lega ceva tainic. Omul care 
citea, era. omul bisericii sau care se pregătea de biserică, 
Intâile şcoli nici nu s'ar fi putut înjgheba, în veacurile de 
demult, decât în pridvoarele bisericilor. Intâia carte de 
şcoală nici nu putea să fie decât catehismul, cartea în care 
învățau copiii şi, în acelaş timp, cartea în care învăţa, în 
limba lui, un popor întreg. Nu degeaba cea dintâi carte 
românească tipărită a fost Catehismul dela Sibiu, din 1544. 
Ea sa pierdut și nicio bibliotecă n'o mai are, așa cum se 
strică şi se pierd întâile cărţi pe care buchisesc omuleții 
cei mărunți. lar, dacă, prin cine ştie ce noroc, ea ar fi să 
se mai găsească odată, este aproape sigur că s'ar găsi, nu 
la oraş, ci în vreo lăcriță de popă sau de dascăl de ţară. 

Trecând însă anii, zecile şi sutele de ani, lumea s'a tot 
schimbat. Satele n'au mai rămas la o parte de viaţa obştei, 
cu plugari robiţi brazdei, prin tot felul de iobăgii. Părintele 
școlii la sate poate să fie privit acel Elveţian, Pestalozzi, 
care, chiar pe pragul veacului, la 1800, trăia împresurat 
de copii de ţară şi, luminânduri pe ei, le arăta tuturor căi 
şi mijloace. Pe urmele lui au pornit ca un roiu, pretutindeni, 

învățătorii. Aşa cum se pune un sfânt de hram la orice 
biserică, la fel, ctitor al oricărei şcoli primare şi cu atât mai 
mult al școlii primare de sat, ar trebui să fie pus Pestalozzi. 

Peste vreo jumătate de veac, cel mai mare scriitor al 
Rusiei, contele Tolstoi, când s'a gândit « să facă şi el o faptă 
creştinească pentru satul lui, a crezut că nimic nu este mai 
bine cuvântat decât o şcoală. Acum, pentru un boer cu 
moşii şi cu țărani muncitori, ca el, n'ar fi fost chiar cine 
ştie ce sarcină să ridice o casă pentru copii ş şi să pue un 
învățător, ca sări cioplească. Dar 'Tolstâi s'a făcut şi elî însuş 
învățătorul odraslelor de ţărani, a călătorit anume în străi- 
nătate ca să vadă cum dau lecţii alții mai meşteri decât 
Ruşii, a scris abecedare Şi unele din cele mai frumoase po 
vestiri pentru copii şi sa mândrit cu această școală, unde 
a încercat mijloace noui și minunate de învăţătură, mai mult 
decât cu faptele de ofiţer pe la Silistra, la noi în ţară, sau 
pe la Sevastopol, şi decât cu cărţile lui, vestite pe tot pă 
mântul. Iar astăzi, nu ştim ce să zicem de el mai bine, că 
a fost cel mai mare țăran pe care l-au dat boerii, sau cel 
mai mare boer pe care lau dat ţăranii? Era în anii când 
se împroprietăreau ţăranii în Rusia, prin 1861, de unde 
a suflat şi la noi, peste trei ani, un vânt la fel. Atât în 
Apus cât şi în Răsărit școala pentru toți, și prin urmare 
și şcoala pentru ţărani, își făcuse drum. 

Viata avea acum trebuință de cunoştinţe, chiar la sate, 
de care mai de mult nici nu visase. Lumea se îndesise, nu- 
mai în cei din urmă o sută de ani, de cinci ori cât fusese 
inainte, fabrici nenumărate se ridicaseră, drumuri de fier 
pătrunseseră până la cele mai depărtate cătune, târguri pu- 
ternice sorbeau din-toate părțile mărfuri şi oameni. Scrisul 
a ajuns cel mai bun mijloc de legătură în toată această for- 
fotă de ființe, care aleargă oriunde crede că poate să dea 


24 CARTEA SATULUI 


de un câştig şi de un traiu mai bun. Statul stă de vorbă 
cu cetăţenii săi prin Monitorul Oficial, unde îşi tipăreşte 
legile şi poruncile, şi pedepseşte pe oricine nu le cunoaște, 
adică nu le-a citit şi calcă pe-alături. “Turcia cea nouă a 
mers imai departe şi a oprit pe orice flăcău şi fată să se 
căsătorească, dacă nu ştiu să citească şi să scrie. Acelaş 
lucru se făcuse mai de mult în ţările scandinave, după ce 
venise Luther, luptătorul cu Roma, şi Sfânta Scriptură 
se tâlmăcise în limbile pământene: Oraşul îşi trimite 
în fiecare zi foile cu ştiri de tot felul, despre întâm- 
plări din toată lumea, despre preţurile pieţei, despre 
mersul politicii. Nu este sat din țară, oricât de la o parte 
şi oricât de sărac, unde să nu se strecoare aceste ziare. 
Foaia de impozit trebue citită, biletul de vânzare a unei 
vite, citaţia dela tribunal, cartea de alegător, biletul de 
tren, tabla cu numele satelor la o încrucișare de şosele, 
afişul din târg, Pe drum sau acasă, singur sau cu alţii, de 
drag sau de nevoe, omul trebue astăzi să ştie să. citească. 
lar, dacă nu ştie, nu numai că e stângaciu între ceilalţi, 
dar la fiecare pas are o pagubă, adică se pregăteşte de 
suferință. | 

De aceea, în ziua de azi, țările cele mai bogate şi mai 
înaintate au și cele mai multe şcoli şi cei mai mulți știutori 
de carte. Şcoala şi ştiutorul de carte au început să însemne 
ei înşişi o bogăţie. Cine ştie mai mult, poate mai mult, şi 
pe nicio cale nu se capătă ştiinţa. mai repede şi mai temeinic 
decât prin şcoală şi prin carte. Omul care n'a învățat şi 
nu ştie carte începe să fie, nu numai o ruşine, dar şi o pier- 
dere pentru o ţară. Neştiutorul de carte stă alături de știu» 
torul de carte ca un pom pădureţ alături de un pom altoit. 
Când se spune despre o țară că are atâţia locuitori şi altă 
țară are atâţia, trebue să băgăm de seamă şi ce fel sunt 

SCRISOAREA LUI NEACŞU CÂMPULUNGEANUL DELA 15211) 


Ințeleptului şi de bun neam, şi cinstitului şi de Dumnezeu dăruitului jupan 
Haneş Begner din Braşov, multă sănătate dela Neacşu din Câmpulung. 

lară dau ştire domnietale de lucrul 'Turcilor, cum am auzit eu că Impă- 
ratul au ieșit den Sofia şi aimintră nu e, şi sau dus în sus pre Dunăre. 
lară să ştie domniata că au venit un om dela Nicopol, de mie me-au spus 
că au văzut cu ochii lui că au trecut cele corăbii ce ştii şi domniata pre Dunăre 
în sus. Iară să ştii că bagă drn toate oraşele câte 50 de oamini, să fie ajutor 
în corăbii. Jară să ştii cum s'au prins neşte meşteri din Țarigrad, cum vor 
trece acele corăbii la locul cela strimtul ce ştii şi domniata. Iară spui domnie- 
tale de lucrul lu Mahamet beg, cum am auzit de boiari ce sunt megiași şi 
de. genere-meu Negre, cum 1-au dat Împăratul slobozia lui Mahamet beg, 
pre i-oi va fi voia, pren ţara românească iară el să treacă. Iară să ştii domniata 
că are frică mare și Băsărab de acel lotru de Mahamet beg, mai vârtos de 
domniele voastre. Jară spui domnietale, ca mai marele meu, de ce am înţeles 
şi eu. Eu spui domnietale, iară domniata eşti înțelept şi aceste cuvinte să 
ţii domniata la tine, să nu ştie oamini mulţi, şi domniele voastre să vă păziţi 
cum ştiţi mai bine. Și Dumnezeu să te bucure. Amin. 


: 1) Ceiace se vede cu litere aplecate, se găseşte în scrisoare în slavoneşte, şi a fost ţâlmăcit 
în limba noastră. 

Intâia pagină din Evanghelie cu învăţătură, dela 1581, una din 
cele mai vechi cărţi româneşti. 
(Citire în literele de astăzi pe cealaltă pagină). 


INTÂIA PAGINĂ DIN EVANGHELIE CU INVĂȚĂTURĂ 
TIPĂRITĂ DE DIACONUL CORESI LA 1581 


Invăţături alese din Sfânta evanghelie şi din multe 
scrieri dumnezeieşti, care se spun din gură sau se citesc 
de arhiereu, spre învățătură oameniior purtători ai nume- 
lui lui Hristos, în fiecare Duminică și la sărbătorile dom- 
nești. Vameșşul şi fariseul. Evanghelia dela Luca, la litur- 
ghie, cap. 18, 89 (slavoneşte). 


/ ISE Domnul pilda aceasta: Doi oameni duseră-se în 

- besearăcă, să se roage: unul, farisei, iară altul, mitar. 
E fariseiul sta așa, întru el, şi se ruga: Doamne, laudă ţie 
dau, că nu sânt ca alalți oameni, răpitori, nederepți, 
curvari, sau ca cest mitar. Postescu-mă de doao ori în 
săptămână şi a zeacea dau den tot cât câștig. lară mita- 
riul sta departe şi nu vrea nece ochii să rădice la ceri, ce 
ucidea pieptul lui, grăia: Doamne, milosti+ fii mie, păcă- 
tosul. Grăesc voao, că deșştinse acesta dereptat în casa lui, 
mai vârtos de alalt, că toţi cine se înalță, pleacă-se, e cine 
se va pleca, de sine înălța-se-va. Sfârșitul Duminicii. (Sla- 
vonește numai roșul). 

Invăfătură din această sfântă evanghelie. Cuvânt 1. 


( E a de mitari şi de farisei pilda și lucrul, ca o învăţă- 
tură şi nevoinţă fu tocmită de sfinții oteți, şi făcută 
să se cânte şi 

acei locuitori; un pământ, chiar cu oameni mai puţini, dar 
mai înzestrați şi înarmaţi în şcoli cu tot ce le trebue în 
viaţă, are să întreacă un pământ cu suflete mai multe, dar 
rămase în paragina nedesțelenită, în care au venit pe lume. 
Altminteri nu s'ar cheltui pretutindeni atâţia bani cu şcolile 
și cu învățătorii, mai mult decât pentru toate celelalte tre 
buinţe ale Statului. Orice gospodar cuminte poate să-şi 
spună că trebue să fie o socoteală și aci. Numai de unde 
dai, ai, și toţi aceşti bani au să aducă însutit, adică oameni 
pregătiţi şi economi ai viitorului, în gospodăria lor sau în 
. gospodăria țării, după rostul pe care și-l vor croi în viaţă. 
Şi aşi spune chiar mai mult. Orice gospodar chibzuit poate 
să vadă că toți aceşti bani, tot banii lui și ai altora ca el 
sunt, şi că e păcat de Dumnezeu să lase să se folosească 
numai alţii, sau chiar să nu se folosească nimeni de o chel: 
tuială, pe care Statul și așa o face, pentrucă este dator s'o 
facă. 

In Danemarca, de pildă, ţară cu cea mai luminată, mai 
înstărită şi mai puternică țărănime, s'a ajuns atât de departe 
încât, pe lângă şcolile înființate şi întreţinute de Stat pen 
tru toţi locuitorii, s'au ivit şcoli numai pentru țărani, în: 
fiinţate şi întreţinute de țărani înșiși. Ceva asemănător am 
încercat, de câţiva ani, să facem şi noi, ispitiţi de ceeace 
au putut să scoată din ele Danezii. Intâile încercări s'au 
făcut în Transilvania și Bucovina, adică între cei mai apur 
seni țărani ai noștri, dar la gândul pornit dela Bucureşti. 
Atât numai că de Danemarca se povesteşte această întâm» 
plare minunată. Atunci când s'a aflat într'o zi că se mai 
găseşte un om în ţară, un cioban la câmp, care nu ştie să 
scrie şi să citească, a fost o nemaipomenită mirare şi vâlvă 
în toate părţile. Şi au plecat ziariştii să-l caute, ca să-l în- 
trebe cum de s'a putut un asemenea lucru și să-l pue în 

toate gazetele. lar pe urma gazetelor au început să-i ţie 
calea lume de lume. Se apucase bietul om de gânduri. Și 
„la sfârşit, ca să scape de toţi iscoditorii cari nu-i mai dă“ 
deau pace, s'a hotărit să înveţe. Aşa a pierit şi peurul om, 
care nu știa carte, din Danemarca. | 

Şcoala pentru toţi ţine patru sau șapte ani. La paispre- 
zece sau la cincisprezece ani copilul de obiceiu o lasă. Tot 
ce a învăţat în acest răstimp fericit, ca un joc, ar fi în 
primejdie să se: piardă, tocmai la intrasea în viaţă, când 
are mai multă nevoe de cunoștințe, dacă nu s'ar fi găsit , 
ceva care sări vie în ajutor. Acest ceva minunat este bi 
blioteca. 

Biblioteca deschisă tuturor este privită i tazita ca o Ft 
gire şi o prelungire a şcolii, de care nu ne mai putem lipsi 
fără să nu primejduim tot ce am adunat în vârsta învățţă” 
_turii. Ceeace a fost numai început cu învățătorul, într'o 
vreme când şcolarul nu-şi dădea seama la ce-i putea folosi, 
este dus aici mai departe ş şi întrebuințat deadreptul în viaţă. 
Rostul: bibliotecii este socotit de unii atât de hotărîtor în 
cât nu se sfiesc să spună că şcoala ar face destul şi ar pu- 
tea să-şi privească împlinită menirea, dacă ar pune în fie- 
„care din şcolarii ei numai dragostea de carte, adică dacă ar 
creşte încă un cititor pentru bibliotecă. Aceasta ar însemna 
aproape 0 înălțare a bibliotecii peste școală. Lucrul se în- 
țelege dacă ne gândim la vorba veche şi înțeleaptă că nu 
învăţăm pentru şcoală, ci pentru viaţă, iar, când intrăm în 
viaţă, în anii bărbăţiei, şcoala a ramas cu mult îndărăt şi 
în faţa noastră se găseşte, ca să-i ţie locul și să ne dea o 
îndrumare, biblioteca. Nu este vorba de pregătit niște oa” 
E meni, şi cu atât mai puţin ţărani, cari să nu se mai. ridice 
nici ziua, nici noaptea dintre cărţi. Am cădea atunci dintr'o 
greşală, nepăsarea de astăzi a celor mulți faţă de citit, într'u 

rătăcire, schimbarea lui într'o patimă. De altminteri, nici 
n'am iabuti. Dar cartea trebue să fie pentru cei mulți un 
ajutor sau o desfătare şi căile către ea trebue ţinute mereu 
deschise. Aceasta este datoria Statului şi a tuturor celor 
cari au răspunderea desvoltării sufleteşti a unui popor, căr- 
turari de tot felul, scriitori mai ales, oameni politici. 

De aceea, atâtea ţări în zilele noastre, alături de o lege 
a şcolilor, care îndatorează pe Stat şi pe comune să facă 
şcoli pentru toți, iar pe cetăţeni să-şi trimită copiii la ele, 
încep să aibă şi legi ale bibliotecilor. Pentru învățătura din 
școală se pune o îndatorire şi se dau pedepse celor cari o 
calcă, deoarece este vorba de anii fragezi, neştiutori ei prin 
ei de ce le trebue, și de părinţi, de cele mai multe ori aple- 
caţi asupra grijilor de astăzi şi neînstare să prevadă și să 
pregătească viitorul. Ceeace nar face ei, cari întrupează 
ziua de astăzi, este dator s'o facă, uneori la înfățișare chiar 
împotriva lor, Statul, care întrupează nu numai timpul 
trecător de față, dar şi ziua de ieri şi, maicuseamă ziua 
de mâine. In schimb, cercetarea bibliotecii, la orașe și la 
sate, oricât de mulţi bani ar costa ea obştea, ramâne la 
buna plăcere a cititorilor. Aceasta, nu pentrucă ar fi mai 
puţin însemnată decât şcoala, dar pentrucă este gândită 
să fie de folos vieţii şi oamenilor vârstnici, iar viaţa și oa” 
„menii vârstnici au să-i găsească singuri calea, la întâia ne» 
voe. Căci nevoia este o lege nescrisă mai poruncitoare de- 
cât orice lege scrisă. 

In şcoală se deprinde mai mult mânuirea acelei unelte, 
care este cartea. Păcat însă de timpul întrebuințat, dacă, 
după aceea, unealta nu se mai foloseşte și obiceiul ei se 
pierde. Biblioteca o pune mereu la îndemână și nu lasă pe 
om să uite. 

Unul din cei mai de seamă cărturari români ai trecutului, 

istoricul nostru gânditor, Miron Costin, care a fost logo» 
făt mare în Moldova şi şi-a pierdut capul tot pentru iste» 
ţimea, lui, a lăsat aceste cuvinte despre rosturile scrisului şi 
ale citirii de cărţi. Este ca o moştenire dela învățații de odi- 
nioară ai Românilor, pe care va trebui s'o cioplim odată. în 
fruntea unei mari biblioteci a ţării, pentruca toţi s'o cur 
noască şi s'o poarte în suflet. Inchee. vestita „Predoslovie 
“adecă mai înainte Cuvântare“ la cartea, despre Descăleca- 
tul "Țării Moldovii, pe care Miron Costin a scris-o pe la 
1690. Iat-o luată aşa cum a fost tipărită în Letopiseţele 
Țării Moldovei de Mihail Kogălniceanu pe la 1845: 


Is'rkpuukSa ASavneseS, uHHETHTE INN IOBH'TE “ETHTWpIOAE, 
exun AzpSeactz, ASNZ aukeTe KSMNANTE BEM 4 4UHAWp uwul- 
TpH, KANARĂ 1 MAN CAWBWAE BARSPH, <AHTpS Rage npe azura 
AATE TpEGU, Caz AUG Ep'kAME Hi RS UETUTSA RAPuAwp a daue 
HCRSCHTA SABARZ $ KA NS TATE AATă UI MAN ipSawwacz, Iu 
Man Ac wawe Mu 'TwaTa Biata WAMSASH SABAEK, AC RAT 
VETIITSA RADUNAWp 5 KAUE RS UEPHTSA RAPUNAWp WUH 4 expun- 
Spin KSuwauiTem npe BHANTWpIRA HWeTpS A SavneseS, RS ue 
THTSA A4SAz pH dau nenTpS TWaTe 4 ASH Rapa nwu BSuz- 
PAUN, KŞ UETHTSA NEMTPS TpEUIAASAE HWACTpE MHAWETHE «MA 
“EBâueA, Ac CROHNTSpH AHUzAkUEM MHNSHaTE un Bl umuue 
danreae ASn, a bau bepnunTa Bieana, Iun HEMSpuiTwWape arw- 
uuckurre uSme Gazursp ManrSurwpSa uwerps AwauSa ui 
A SaneseS Incse Apicroc ne pgaua sutana i HennTuun erpun- 
TSpiac. GRpUNTSpA AENAPTATE AWRSPU AC WRÎN HWVIIDH HE .AH- 
Bata, RS aula PpeRSTE Epemn ca npnuknem ukae BinTwape 

“eree RS BSiiz CANATATE, UN NPHAVkINE A HWacTp4 KS 
ApArWETE WETEHEAAA. 


Sau, în scrisul de astazi: 
„Puternicul Dumnezeu, cinstite şi iubite cetitorule, să-ți 


A 

dăruească, după aceste cumplite vremi a anilor noștri, când- 
va şi mai slobode vacuri, întru care pre lângă alte trebi, 
să aibi vreme şi cu cetitul cărţilor a face iscusită zăbavă; 
că nu este altă și mai frumoasă, și mai de folos în toată 
viața omului zăbavă, decât cetitul cărților; căci cu cetitul 
cărţilor şi a scripturii cunoaştem pre Ziditorul nostru Dum” 
nezeu, cu cetitul laudă îi facem pentru toate a lui către noi 
“bunătăţi, cu cetitul pentru greşalele noastre milostiv îl fa- 
cem, din scripturi înţelegem minunate şi veşnice faptele 
lui, a face fericită viaţa, şi nemuritoare agoniseşte nume. 
Singur Mântuitorul nostru Domnul și Dumnezeu Isus Cris 
tos ne învaţă zicând: Ispitiţi scripturile. Scriptura depărtate 
locuri de ochii noștri ne învaţă, cu acele trecute vremi să 
pricepem cele viitoare. 

Ceteşte cu bună sănătate și primeşte a noastră cu dra- 
goste osteneală“. 


„CUM SA DESVOLTAT. 


Intâile încercări. — Bibliotecile de Stat dela 1898. — 
Bibliotecile sătești ale Casei Şcoalelor. — Legi ale biblio- 
tecilor populare în România și în alte ţări. — Incepu- 
furi de închegare. — Biblioteci la sate făcute de so- 
cietăți culturale: Astra, Fundaţia Culturală Principele 
“Carol. —. Biblioteca satului şi Căminul cultural. 


„Biblioteci pentru ţărani au început să se arate în satele 
noastre abia dupăce școala a ajuns să scoată mai mulți citi” 
tori. Cele dintâi au fost făcute nu de Stat, care avea atunci 
pe umeri greaua sarcină a şcolilor, ci de oameni binevoi» 
tori şi de societăţile culturale. 

Două porniri se născuseră în neamul nostru, mai ales 
în a doua jumătate a veacului trecut și se dovedeau gata 
de orice jertfă: una în ţara liberă, de iubine faţă de ţăran, 
ca, temelie a. oricărei înfloriri viitoare, și alta în pământu- 
rile românești aflate sub stăpânire străină, şi maicuseamă - 
în "Transilvania, de deşteptare prin toate mijloacele a po- 
porului nostru de la sate, înaintea primejdiei desnaţionali- 
zării. Şi la noi şi dincolo de munţi nimic nu s'a. găsit mai 
potrivit pentru ajungerea celor două scopuri decât biblio- 
tecile. Cât au putut să facă ele, case de sfat şi de citire, 
biblioteci de sat sau cabinete de lectură, cum li s'a zis, 
cât au putut să facă pentru luminarea sătenilor, ca să ducă .- 
o viaţă mai bună sau ca să nu lase să li se fure de străini 

graiul şi sufletul, o ştiu toţi câţi le-au urmărit de aproape 
alcătuirea şi mersul. Dar atât că viaţa lor până la răsboiu, 
care a trecut şi prin ele, arzând şi prăpădind, şi chiar până 
astăzi, când ne gândim să le dăm o nouă înfățișare şi altă 
putere, a fost prea scurtă ca să-şi dăruiască toate roadele. 

Cea mai frumoasă pildă de țăran iubitor de carte, dinainte 
de răsboiu, rămâne Badea Cârţan. Lam cunoscut şi eu în 
tinereţele mele şcolăreşti pe la 1905 şi 1906. Atâţia au scris 
despre el. Unele dintre cele mai iscusite şi mai iubitoare 
pagini se găsesc în niște amintiri de la Roma ale marelui 
“scriitor Duiliu Zamfirescu, care era pe-atunci secretar la 
legația noastră din Capitala Italiei şi s'a trezit într'o bună 
zi cu el acolo, îmbrăcat în cioareci ardeleneşti, cu bunda 
pe umeri și cu băţul lui de drumuri lungi în mână, urmărit 
de alaiul copiilor de pe toate ulițele pe unde trecus?. Ve» 
nise să vadă Columna lui "Traian. Alte ştiri despre el, haz: 
lii şi firoscoase, se pot citi într'o cărticică a lui Bănuţ, 
tipărită de Astra transilvană anume pentru țărani şi pentru 
atâția cari l-au cunoscut. O carte nouă, mai mare și scrisă 
pe îndelete, de Stroe Stroescu, îl întoarce între noi, cloco» 
tind de o viață neașteptată. DĂ 

Badea Cârţan era din Cârța Făgărașului, de unde i se 
trăgea -şi numele, dacă nu cumva chiar din Cârțișoara, 
pentrucă cea dintâi este săsească. El una ştia, că suntem 
neam ales şi fii ai Maicei Roma, şi, de câte ori putea sau 
nu putea, trecea graniţa la noi, ca să-şi mai ușureze sufle- 
tul. In anii lui mai tineri ciobănise prin Bărăgan. Când venea 
dincoace lua la rând pe toți oamenii noștri mari, mai ales 
istorici, ca să le vorbească despre ceeace-l durea pe el. De 
la fiecare ieşea, cel puţin cu două, trei cărți în dăsagi, 
pentru acasă. 

Parcă văd în curtea liceului nostru, Sfântu Sava, din 

București. Il înconjuraseră băeţii şi-l iscodeau. EI intrase, 
vorba vine, ca să-şi arunce ochii prin şcoala unde învă- 
ţase pentru întâia oară în limba noastră, chiar cele mai 
grele științe, alt ardelean, Gheorghe Lazăr, pe la începutul 
veacului trecut. Se uita cu drag la noi, cu ochii albaştri 
luminoși și tineri. Când râdea părul bălaiu i se clătina pe 
frunte. Era isteţ din fire, umblat prin lume şi limbă dulce: 

„Ei, ce ştiţi, dumneavoastră, domnişorilor, aici în: ţară 
de necazurile noastre! De-aţi avea batâr nişte carți, să-mi 
daţi. Le duc şi le las la noi pe sate. E o bucurie ca atunci 
când se întorc primăvara berzele. Ajunge vestea înaintea 
mea, că Badea Cârţan a venit din ţară, şi m'aşteaptă toţi. 
Nu vă îngrijiţi, că nu mă cată finanţii la graniţă! Că doar 
nu-s eu aşa de prost, să merg deadreptul şi să le cad în palmă. 
Mai trec şi prin vama cucului, că aia e vamă românească: 
nu te întreabă nimeni de unde vii şi unde te duci, decât 
frunza verde. Așa, daţi şi nu purtaţi grijă! Spune-mi nu 
mai ulița, că oiu veni şi la dumneata acasă, domnişorule, 
dacă zici că ai ceva pentru mine. Eu cerşesc lumină pentru 
cei cari sunt ţinuţi în întuneric. Nu vă temeţi, că nu mă 
ruşinez. Uitaţi-vă la mine: nu sunt mai curând fălos? Cum 
am găsit Columna drăguțului de Traian la Roma, teroiu 
găsi şi pe dumneata în București. Aud că a sunat clopoţe- 
lul, de vă chiamă la clasă. De-acum să ne vedem sănătoși!" 

Acesta era Badea Cârțan, ţăranul din "Țara Făgărașului, 
care se pătrunsese de gândul cărturarilor, că numai în 
carte stă mântuirea poporului român de sub stăpânirea un» 
gurească, şi căuta să-l aducă la îndeplinire în felul cum am 
arătat. Dumnezeu n'a vrut să-l ţie, ca să vadă cu ochii, 
aevea, visul pe care îl visa. Poate că era, prea mult omul 
vremurilor vechi, de robie, și a trebuit să moară odată 
cu ele. Sa stins prin 1911 la Poiana "Țapului, la curtea 


„EMANOIL BUCUȚA: BIBLIOTECA SATULUI 33 


lui Alexandru Lahovari, pe care ştia şi care-l primea de 
când fusese Ministru al României la Roma, în zilele ves 
tite ale călătoriei în pământurile strămoşilor. "Trupul i se 
odihneşte în cimitirul din Sinaia, unde a fost înmormântat, 
prin grija Regelui, pentrucă pământul unde murise era. mo» 
șia Lui, și nici că s'ar fi putut să aibă îngropăciune mai 
strălucită, dar amintirea lui Badea Cârţan trăeşte mereu 
Vie, tocmai prin marea iubire de carte şi prin credinţa, în 
„puterile ei. Eu îl văd, întors odată printre noi, poate toc- 
mai în faţa bibliotecii viitoare ţărăneşti din Poiana Ţapu- 
lui, de piatră cum era şi lumea romană pe care o iubise 
atâta, cu căciula în cap, cu privirile deştepte la noi şi cu o 
mână pe dăsaga aruncată pe umăr şi plină de cărţi. 

Intâia oară când s'a gândit la. noi Statul să facă. biblio» 
teci la ţară, pentru ţărani, a fost în anul 1898. Era pe 
atunci Ministru al Şcolilor Spiru Haret. EL a însărcinat 
pe cunoscutul profesor de pe acea vreme, Anghel Deme- 
triescu, să se gândească în ce fel sar putea întocmi bi- 
blinteci pentru sate şi să-i facă propuneri. Raportul. pe 
care l-a înaintat învățatul profesor ministrului său este de 
o mare frumusețe şi ar fi vrednic să fie trecut aci, pentrucă 
este un adevărat act de naştere al bibliotecilor ţărăneşti, dacă 
el n'ar fi fost scris în limba urcată puţin pe picioroange 
„a omului de carte şi a înaltului funcţionar. Câteva pliviri 
” însă tot se cuvine să facem. 

_ Intâia parte vorbeşte despre înţelesul şi însemnătatea 
bibliotecilor de sat, iar a doua despre cărțile şi obiectele 
care trebuiau s'o alcătuiască: | 

„Cugetarea de care v'aţi condus dv., Domnule Ministru, 
când aşi hotărât a înfiinţa aceste așezăminte de progres, a 
fost fără îndoială de a pune la dispoziţia țăranilor cunos 
cători de carte, mijloacele pentru întinderea cunoștințelor 

lor uzuale, pentru întărirea şi înălțarea simțimântului lor de 
oameni şi de români, de a limpezi într înşii ideea de drept 
şi datorie, de a-i pune în stare să deslege ca ființe morale 
şi cugetătoare, iar nu ca simpli rutinari, problemele de cari 
se izbesc în calea vieţii lor, în fine de a le deschide su- - 
fletul pentru frumos, bine şi adevăr. Aceasta va să zică 
a forma ţărani culţi, nu în înţelesul cel mai înalt al cuvân- 
tului, ci întrun înţeles potrivit cu cercul de acţiune al 
clasei pe care aţi avut-o în vedere, când aţi conceput ideea 
de bibliotecă rurală. | 

„Neapărat, acest scop nu se poate realiza, cu suma de care 
dv. dispuneţi în acest moment. Este de ajuns că inițiativa 
s'a luat şi primul pas s'a făcut. Rămâne ca sau dv., în bu- 
getele viitoare, sau urmaşii dv. să continue această Noro“ 
cită și nobilă idee, menită a da cele mai frumoase roade. 
Subsemnatul, ţinând seama de modicitatea. mijloacelor ini- 
ţiale, am crezut că deocamdată trebue să se cumpere mai 
ales acele cărţi, pe cari ţăranii noștri nu şi le pot procura 
decât cu mari sacrificii de bani şi cari, pe lângă avantajul 
ce au de a le forma inima şi mintea, sunt scrise într'o lim- 
bă românească curată şi frumoasă, deși pe ici pe colea se 
resimre chiar în ele influența curenților de modă ai timpu- 
lui. Am crezut de asemenea că toate aceste cărți trebuesc 
legate, pe deoparte pentrucă legătura le apără contra, des- 
completării şi a unei distrugeri repezi, iar pe de alta pen- 
trucă ea va contribui a desvolta în cititor gustul de biblio- 
fii”. | 

Aceste biblioteci urmau să se înființeze şi sau înfiinţat 
pe lângă şcoala din sat. Cu toate că astăzi calea pe care 
trebue s'o luăm este alta și acelaş Minister al Şcolilor el 
însuș a arătat-o de curând, începutul nu putea să fie decât 
acesta. Ucenicia bibliotecilor țărănești trebuia să se facă pe 

„ lângă şcoli. Şcoala, în acest înţeles, nu este decât o tindă a 
bibliotecii. Cartea din clasă pregătea pentru cartea vecină 
din bibliotecă, adică şcoala, cu alte cuvinte, pregătea pentru 
viaţă. Când s'a făcut peste 35 de ani, în 1932, o adevărată 
lege a bibliotecilor populare românești, legiuitorul nu s'a 
mai gândit să le aşeze pe lângă şcoli și nici chiar să fie înfiin- 
țate, ca pe vremuri, de Ministerul Şcolilor. Ele au fost puse, 
cum 'este și firesc şi s'a făcut de toate ţările cu asemenea 
legi, în seama comunelor. In tot acest răstimp ţara, şi mai 
ales neamul românesc umblase, cu pașii obişnuiţi de zile de 
“pace dornică de învățătură, şi cu paşii de zece ori mai mari 
și roşii ai răsboiului. 

Dar să ascultăm puţin, ce cărţi şi obiecte propune la 
1898 Anghel Demetriescu pentru bibliotecile lui Haret: 


LEI 
1. Alecsandri ..... Teatru, 4 vol. legate ........... 25 
2, j e A 03 iz pi 4 Su 00 ANREIRRIRI TNI 12 
3. 2) AAA Prosă, 1,Y0l legat ........ pă să BD 
Se „+... Fântâna Blanduziei, 1 vol. legat 6 
A A: Ovidiu, DR a, 3 

-6,-Ge. Alexandescu POE VOL ic... 4 
7. Bălcescu  .... Istoria lui Mihai Viteazul ..... 4 
8. Bolintineanu . Poesii, 2 vol. legate .......... 15 
9. Bruto Amante . Ovidiu în exil, tr. de d-na Bruzzesi 2 

10. Charta României,mare pe pânză, ed. Socec ..... 2 

11. Eliade Rădulescu Excerpte (a se face o asemenea ediţie) 

12. Dr. Feliz. Blemente de igienă ......;.... l 

13. Filimon ..... Ciocoii vechi și noui .......... 2 

14. 1. St. Furtună . Noţiuni de economia vitelor .... 2 

15. lon Ghica ... Convorbiri economice, 3 vol. .... 11.50 

16. lon Ghica  ...: Scrisori către Alecsandri ...... ZA 


171” Gahe 1... Nuvele) 3 vol. pc: 9 

18. Girard  .....Filoxera viei şi mijloacele de a o 

doc DE ue - urlete Ma IN Deu 
19. Haşdeu  ...Jon Vodă cel cumplit .....,.. n 
20. Haşdeu .. „. „Răsvan și Vidra . ......2- pi 2.50 lei 
21. Huxley... Noţiuni asupra ştiinţelor tr. rom. 0.60 lei 
22. Moga. e. Agriculuza ....... i «la «ca RIN ce „900 AR A 
23: ae aa Curs de cultura pomilor roditori .. 1 leu 
24.5 ea AV iului a ae e 1 leu 
254, Cu Ne griizăi (O RERE lada ae aa Pa: 15, „lei 
26. Slavici ai Nuvele, 2 vol, „0 . e 8 sta 
27; V. A. Urechiel.egende române pai fi... 5 a 
28. Xenopolu  ...Istoria Românilor, ed. populară 6 A 


Total 175.60 lei 


Era vorba, prin urmare, de vreo 40 de volume, între 
care îşi găseau loc cei mai cunoscuţi din masii noştri scriitori 
şi câţiva oameni de ştiinţă din ţară şi străinătate. Astăzi sune . 
tem mai fericiți, pentrucă putem să facem alegerea din mult 
mai multe cărţi. In schimb, la atâţia din autorii şi la destule. 
din titlurile de aci, parte învechite, dar parte nepotrivite 
cu ţăranii şi cu ceri poate frământa pe ei; nu ne-am mai 
gândi. Mergând pe acelaş drum, Administraţia Domeniilor 
Coroanei, prin Administratorul lor, lon Kalinderu, care a 
încercat nenumărate mijloace pentru ridicarea satelor de pe 
acele domenii, biblioteci, teatre, băi, ateliere, cooperative, 
a înfiinţat niște biblioteci şi mai bogate, dar și mai departe 
de înţelegerea și de trebuințele ţăranilor. Când mai putem 
„descoperi câte una, care n'a fost risipită de vremuri sau de 
oameni, aflăm în ea cărți de mare preţ, ca Proverbele în 
multe volume ale lui Zanne sau teoriile istorice ale lui Xe- 
nopol, cu foile netăiate. Atâtea biblioteci mari de orașe ar da 
multul cu multul ca să le aibă, şi nu pot, pentrucă de ani de 

zile librăriile nu le mai au. Oricum ar fi însă, putem sta mişe 
caţi înaintea acestor 40 de volume, pentrucă ele înfăţişază 
întâia bibliotecă: pentru ţărani întocmită de Statul român. 
Inseamnă întâia. pagină pe care o avem, din istoria şi a ul 
nizarea bibliotecilor de acest fel în România. 

„Pe lângă operele de mai sus, îmi permit, Torkule Mi 
„nistru, scria mai departe Anghel Demetriescu, a vă atrage 
luarea aminte asupra unui frumos volum privitor la biserica 
de la Curtea-de-Argeş, o lucrare litografică de o valoare re: 
marcabilă. Crez, că această excelentă lucrare trebue să for- 
meze temelia unai colecţiuni de opere reprezentând cele mai 
frumoase din monumentele: noastre arhitectonice sau cele 
mai încântătoare din priveliştile ţării noastre. S'ar putea de 
asemenea contracta cu un stabiliment de litografie pentru 
reproducerea portretelor celor mai marcanţi dintre Domnii 
şi Domniţele României, precum şi a marilor noştri bărbați 
cari s'au ilustrat pe arena politicii, fie în domeniul literilor, 
atât din Regatul României cât şi din celelalte provincii lo 
cuite de Români, precum Şincai, P. Maior, N. Bălcescu, 
Heliade Rădulescu, Gr. Alexandrescu, C. Negruzzi, Bolin- 
tineanu, Alecsandri, C. Negri, B. Katargiu, caca 
Ion și Dumitru Brătianu, etc. 

In fine, Domnule Ministru, crez că este de neapărată 
trebuință ca, din iniţiativa şi cu cheltuiala sau numai cu 
încurajarea Onor. Ministeriu al Instrucţiei, să se întreprinză 
un şir de traduceri din autorii clasici ai celorlalte naţiuni, 
Iliada şi Odyseea, Gerusalemme liberata, Os Lusiadas, Don 
Quijote, câteva din dramele lui Shakespeare, Calderon şi 
Corneille, din comediile lui Moliere şi ale lui Goldoni, din 
romanele străine cele mai frumoase şi mai morale, — toate 
acestea ilustrate, — cărți pentru vulgarizarea ştiinţelor ca 
geografia fisică a lui Huxley, istoria pământului de Bro- 

thier, opere privitoare la agricultură, grădinărie şi altele, 
ar răspunde într'un mod minunat scopului ce urmăriţi. Și, 
ca o încoronare a tuturor acestora, ar trebui să se ela- 
boreze o geografie a României şi a ţărilor locuite de Ro- 
mâni, însă nu o geografie searbădă şi uscată, ca acelea. ce se 
propun în şcoale, ci o geografie pitorească, bazată pe auto- 
psie, inspirată de dragostea ţării, o operă în care ţara noa“ 
stră să fie înfăţişată ca ceva organic, însuflețit, unde fie” 
care pagină să facă (să) vibreze inima cititorului. O ase» 
menea carte nu numai ar face Românilor patria lor mai 
bine cunoscută, ci iar face s'o iubească nu ca pe o ab- 
stracţiune ştiinţifică, ci ca pe o mamă '. R | 

In această parte a propunerilor, omul de carte își dă în- 
tr'adevăr drumul! Lucruri frumoase îi vin în condeiu, vi” . 
suri de la masa de citit, acea culegere de traduceri din toate 
literaturile lumii, şi uită aproape că trebue să se gân” 
dească numai la bibliotecile satului, şi încă pentru a căror 
înzestrare Ministrul nu putea să pună la îndemână deo” 
camdată decât 100 de lei de fiecare! Noi nu ne mai pu 
tem închipui astăzi o bibliotecă populară fără Poveştile lui 
lon Creangă, din clasicii români înşişi lipseau librăriilor vre: 
mii cele mai de seamă lucrări și ar fi urmat, în loc să tipă- 
rim o colecție din acești clasici, rămasă până în zilele noa 
stre o datorie pe care nu ne-am implinit-o decât în parte, 
ar fi urmat să punem în româneşte versurile cavalereşti ale 
lui Torquato 'Tasso sau încurcăturile dramatice ale lui Cal 
deron şi Goldoni! In tot cazul, şi cel puţin atunci, pe 
acestea ţăranii puteau să le mai aștepte! 

Ceeace rămâne însă adevărat este că aceste propuneri 
au trecut ca un fulger lung prin neştiinţa sau nepăsarea 
vremii față de grija pentru bibliotecile populare. Ele au 
alcătuit programul de aproape douăzeci de ani după aceea 

al Ministerului 'şi al Casei Școalelor. Se găsise în sfârşit 
cineva, fie şi din însărcinare, să gândească la un lucru 
de toți uitat, şi a fost ca o cădere de solzi de pe ochi şi 
ca o încântare fără margini. Tot ce nu sa putut aduce 
la îndeplinire numaidecât a fost luat și reluat, cu îndă: 
rătnicie, mai târziu. Gândul, de pildă, atât de cald rostit, 
al unei geografii pitoreşti a României, a dat naştere în 
cele din urmă României pitoreşti a lui Vlahuţă, care n'a 
fost să vadă lumina decât în legătură cu expoziția cea 
mare românească de la 1906 şi la trei ani dupăce propu: 
_nătorul, el însuși profesor de geografie, plecase dintre cei 
vii. Rădăcinile ei sunt însă aci, în acest raport de la 1898, 
și în planul dintâi la noi al unor biblioteci ale satului. 

Incheerea este un adevărat cântec de biruinţă: 

„Sunt convins, Domnule Ministru, -că bibliotecile şco+ 
lare întocmite după planul schițat mai sus, sau după altul 
cam așa, vor opera o însemnată îmbunătăţire morală, in 
telectuală și materială în soarta clasei, pe care aţi avut-o 
în vedere, când m'aţi onorat cu această însărcinare; că 
multe ore, care acum se pierd în trândăvie şi viţiu, vor 
fi întrebuințate de aci înainte în ocupaţii nu numai ne 
vinovate, dar încă pline de cele mai înalte și mai deo» 
sebite plăceri. Nu mă pot opri de a prezice că ele vor ame» 
“liora pe ţăranul român sub întreitul punct de vedere al 
inteligenței, al simţirii şi al acţiunii. Şi ameliorarea omului 
va ameliora tot ce el produce. In deșert avem o ţară bine 
cuvântată între atâtea ţări ale lumii, dacă poporul nu ştie 
să se folosească de dânsa. Şi niciodată poporul nu se va 
putea folosi de dânsa, pe cât timp inteligența sa nu va 
avea orizonturi mai largi şi energia sa nu va tinde către 
o ţintă mai înaltă. Omul este marele instrument care pro» 
duce toate, care preface pustia în câmpii roditoare și câm+ 

piile în adevărate paradise pământeşti. In timpul iernei 
sau chiar vara în zile de sărbătoare şi de odihnă, când 
munca trupească este suspendată şi plugurile zac în coșare, 
trebue să se producă alt proces tot aşa de important pen: 
tru viaţa omului ca şi acela ce se produce în zilele de 
muncă trupească: trebue ca omul să-şi îndestuleze trebuin: 
ţele sufleteşti, să-și înobileze mintea şi inima, să înma” 
gazineze noi energii morale şi intelectuale, spre a-și îm: 
bunătăţi felul de viață prin îmbunătăţirea felului său de 
gândire şi de muncă. Tot ce contribue a face un popor 
mai înţelept, mai moral şi mai drept cugetător, sporeşte 
fără îndoială bogăţia şi fericirea lui. Sunt sigur, Domnule 
Ministru, că fiecare ban ce veţi pune la întocmirea, şi pros 
perarea bibliotecilor populare, înobilând distracţiile popu 
laţiei rurale, va fi mai târziu câștigat cu o mare dobândă 
în creşterea producției ţării și a bunului traiu al locuito» 
rilor ei, va fi o economie realizată asupra urmăririlor po 
liţieneşti şi a temniţelor. Adevăratele noastre arsenale pen» 
tru asigurarea liniştei şi a ordinei publice, trebue să fie 
şcoalele și bibliotecile. Când mintea săteanului nostru va 
fi destul de luminată prin educaţie, în care bibliotecile ru 
rale vor desăvârși ceeace şcoala rurală numai a început, el 
va găsi plăcere în exercițiul intelectului său, va învăţa mai 
bine să respecte persoana şi averea sa ca și pe a altora, 
precum şi autoritatea legitimă, va râde însuş de supersti» 
ţiile grosolane câre astăzi îl ţin pe loc sau îl înjosesc, se 
va. deprinde 'să caute un leac raţional şi eficace la sufe 
rinţelz inerente condiţiunii omeneşti şi nu va fi gata să 
urmeze cu ușurință pe amăgitorii cari îi pun înainte spec 
trul unor speranţe deșarte, va fugi de acele petreceri cati 
ti intunecă mintea și îi minează corpul, pentruca, să: guste 
plăcerile superioare ale „ţăranului cult“. | 

Acolo unde vorbeşte mai sus Anghel Demetriescu de 
„biblioteci şcolare“, trebue să fie o scăpare de condeiu. Cel 
mult biblioteci aşezate la școală, dar nu școlare, adică pen” 
tru școlari. Daruri de cărţi ca premii copiilor de săteni 
sau mici biblioteci pentru ei se făcuseră şi mai înainte. 
Lucrul îndrăsneţ şi nou de rândul acesta, ceeace ne face să 
„ne joprim și noi atât de' mult, ca şi cum ne-am uita la 
o stea necunoscută, ivită. între celelalte, obișnuite, pe cer; 
era tocmai biblioteca satului pentru oameni mari. Ea pu: 
tea, încăodată o spunem, în lipsă de altă clădire potrivită, 
să fie adăpostită la: şcoală, dar nu era, Doamne fereşte, 
pentru școlari. :. . | 

Piină de învățături este însă hotărîrea pe care Ministrul 
Haret a scris-o cu mâna lui, cu scrierea subțire şi repede, 
de om pus pe treabă, peste toată hârtia rămasă albă a 
raportului. Ea arată, atât tragerea de inimă adevărată pen» 
tru lucrul pe care îl pornise, cât și marea pricepere şi ma” 
rele simț gospodăresc al omului. Cei cari cunosc munca, 
nu în câmpul şcolar, ci în cel cultural, a Ministerului şi în 
deosebi a Casei Şcoalelor, vor găsi aci, cu mirare şi bucur 
rie, programul lor de lucru în putere şi astăzi, după a: 
proape patruzeci de ani şi după atâtea schimbări prin 
care ţara şi neamul românesc au trecut. 

»16.1.98. Se va mulțumi Dlui A. Demetrescu pentru 
lucrarea sa, şi pentru ideile ce ne suggerează. Raportul de 
față se va publica în Monitor şi în Buletin. Lista propusă 
de d. Demetrescu se aprobă, cu următoarele modificări: se 
„suprimă Charta României, de oarece fiecare şcoală va avea 
o: colecție complectă de chărți, făcând parte din dotația 
lor didactică; se va adăugi traducția lucrării de agricul- 
„tură a lui Cormenin, făcută acum câţiva ani pentru Mini: 
ster de D. R. Rosetti, precuni și unele din scrierile d-lui 

Aurelian relative la apa UI. şi economia rurală, şi cartea 
sa "Ţara noastră. Se va adăugi monografia Curţii de Argeş, 
publicată de Minister în 1887 şi lucrată de d. Gr. Toci- 
lescu; în lipsa ei, se va cerceta asupra condiţiilor în cari se 
va putea procura lucrarea litografică despre care vorbeşte 
acest raport. Se va cere stabilimentelor litografice Socec, 
C. Gsbl şi celorlalte mai însemnate, să facă oferte, pentru | 
procurarea litografiilor portretelor oamenilor însemnați ai 
țării. Să mi se procure câte un exemplar din Geografia. 
fisică de Huxley şi din Istoria pământului de Brothier. Pen” 
tru executaarea traducţiilor din clasicii străini, se va aviza 
mai târziu; deocamdată se va face întrebare Academiei 
Române dacă poate dispune, în favoarea bibliotecilor ru 
rale, de vre-un număr de traducţii premiate din autorii 
antici, precum şi din alte lucrări premiate, cari ar putea 
conveni; dacă nu, să se cerceteze cu ce preţ sar putea 
procura. Se va ruga d. Vlahuţă să se însărcineze cu alcă: 
tuirea unei Geografii pitorești a României. Se va modifica 
redacţia art. din bugetul Casei Şcolilor, în sensul ca. fondul 
acolo prevăzut să poată servi şi pentru premiarea. de scrieri 
şi traduceri destinate acestor biblioteci. Se va însărcina 
d. Revizor şcolar de Vâlcea a alcătui un proiect de regu: 
lament, cât de concis, asupra funcţionării bibliotecilor ru 
rale; va căuta să stabilească garanţii serioase pentru con» 
servarea lor, să prevadă regule clare şi lesne de păzit asu- 
pra împrumutării cărţilor. Se va lua înțelegere cu libra 
rii pentru procurarea, cu rabat cât de mare, a „cărţilor şi 
cu direcţia penitenciarelor pentru legarea lor în condiții 
bune de preţ şi soliditate. D-nii Revizori vor fi invitaţi 
a indica, cari sunt şcolile din circumscripțiile lor unde se 
pot stabili biblioteci rurale. Condiţiile .ce se cer pentru a: 
ceasta sunt: şcoala: să aibă local propriu, în bune condi 

ţii; să existe o mobilă oarecare (dulap sau altceva), unde 
să se poată închide sub chee cărţile; învățătorul să fie 
om de încredere, bine pătruns de datoriile lui şi de însem; 
nătatea rolului lui în sat. După rapoartele d-lor Revizori 
„se va fixa lista şcolilor rurale unde se vor crea biblioteci“. 
Ceeace rămâne minunat nu este numai această migală, 
care nu uită nimic, dar că tot ce se trece aici se şi înde: 
plineşte din cuvânt în cuvânt, foarte repede. Parcă sunt 
“poruncile unui comandant. de .oşti, pe care aghiotanții şi 
curierii le primesc şi le poartă la toate colțurile frontului 
de bătae. Librarii se pun în mişcare și trimit liste de cărţi; 
_revizorii înaintează propuneri de şcoli potrivite; cel însăr: 
cinat cu alcătuirea regulamentului îl ticlueşte în cel mai 
scurt timp. In cuvintele, cu care îl însoţeşte, acesta des 
vălue şi câteva lucruri destul de însemnate. 
 Intâiu, că la acea vreme nu se găsea în satele noastre 
niciun fel de bibliotecă populară. Vorbea revizorul de Vâl: 
cea, de unde, din tiparniţa de la Govora, așezată frumos 
la o răscruce de drumuri de deal, plecase în alte secole 
atâtea, cărţi pentru popor. Apoi, că, în implinirea gându: 
lui de îmbunătăţire a soartei ţăranilor, dintre cele trei mij 
loace: o revistă pentru toţi, Haret o dăduse în „Albina”, 
înfiinţată cu un an înainte; bibliotecile populare, le punea 
acum la cale; şi, în sfârşit, al treilea mijloc, întrebuințat 
de Griinswik (omul a vrut să scrie Grundtvig) în Da: 
nemarca, universităţile populare, le avea cel puţin în ve 
dere, atunci când poftea să ţie o conferință despre ele, 
la Bucureşti, pe cunoscutul profesor danez Age Bene 
dictsen. Aceste universităţi populare nu sunt altceva decât 
şcolile ţărăneşti, care au fost înființate la noi numai de 
trei ani încoace şi sunt îmbrăţişate cu atâta însuflețire de 
ţărani. Haret, cu mintea lui cuprinzătoare, nu le uitase 

nici pe ele. Dupăce, până și amintirea li se pierduse, îngro: 
pate într'un dosar cu hârtii îngălbenite ale Ministerului; 
iată că la plinirea vremurilor și reînviate de alt ministru, 
din propriu îndemn şi fără să ştie de visul înaintașului, 
ele ies din nou la iveală. Cei cari se mai miră de rostul 
lor, au să se mire poate mai puţin atunci când vor afla 
acest mic amănunt. sai “i 

Pentru legătura dintre ce a fost sau putea să fie, 
și luptele noastre de astăzi, când luăm din nou şi adâncim 
gânduri vechi, întâmplarea cu profesorul Age Benedictsen, 
cunoştinţa cu această pasăre călătoare de la Miazănoapte, 
nu este rău să ne ţie o clipa. Scria ziarul „Voința Naţio» 
țională“” de la 13 Februarie 1898: 

„D. Age Benedictsen, profesor de geografie la univer: 
sitatea rurală din Danemarca (erau mai multe zeci de ase: 
menea „universități, dar cel care face însemnarea se vede 
că nu ştie!), care a plecat de 7 luni spre a călători mai 
cu seamă prin Asia Mică, se află de 4 zile în Capitală, 
unde a venit direct de la Constantinopole, cu precedenta 
cursă a vaporului „Meteor“ (a fost cea din urmă cursă 
făcută cu bine de acest vapor românesc, pentrucă în cea 
numaidecât următoare s'a înecat pe o vreme de furtună, 
ia capul Șabla, pe atunci bulgăresc). 

D. Age bBenedictsen era hotărit a petrece numai 24 
de ore în Bucureşti și iuase încă de la Constanţa biletul său 
de drum de fier până la Berlin, de unde trebuia să se 
întoarcă în Danemarca. 

Insă, mulţumită unei întâmplări, d. Meissner, inspector 
general al învățământului primar, a făcut cunoştinţă cu 
acest străin şi uimit de cunoştinţele sale atât geografice 
cât și de istorie şi-a stării sociale a României, la prezentat. 
dlui Ministru Spiru Haret, unde a prânzit Marţi seara, 

provocând prin vasta sa cultură şi o memorie extraordi” 
nară, o adevărată admiraţie. Sub un aspect de altminteri 
foarte simplu se ascunde în d. Age Benedictsen un om de 
o valoare reală. 

Azi, d. Age Benedictsen a prânzit la d. St. Sihleanu; 
secretar general al Ministerului Cultelor şi Instrucțiunii 
Publice, care speră al mai reţine câteva zile pentru a 
face aici o conferință asupra universităţii rurale. 

Ca profesor de geografie d. Age Benedictsen a făcut 
„un studiu asupra României, fără însă a fi venit vreodată 
în ţară. Istoria României o cunoaşte desăvârşit, precum 
şi starea socială a ţăranului român”. 

În aceeaşi seară, de 13 Februarie 1898, oaspetele de 
departe a ţinut o conferinţă în limba franceză la Univer- 
sitatea din Bucureşti, despre universităţile ţărăneşti da- 
neze, încheind cu următorul îndemn; cuprinsul conferin- 
ţei a fost povestit pe larg în două numere din revista „Al 
bina *, 25 şi 26, de la 22 şi 29 Martie 1898: 

„Mi s'a spus împotrivă, de către oameni pricepuţi în 
treburile şcoalei, că numărul neștiutorilor de carte ar fi 
prea mare în această ţară şi că aţi avea încă mult de lucru 
să aduceţi la îndeplinire învățământul pentru toţi, înainte 
să vă puteţi gândi la şcoli mai înalte țărănești. Imi dau 
seama de aceste greutăţi, dar cred că ar fi o greşală să ag 
teptaţi mai întâiu acel timp încă îndepărtat când toată 
lumea va şti să citească şi să scrie. Cunoscute fiiind însu- 
şirile deosebite ale minţii poporului român, ar fi un mare 
păcat să nu-l duceţi cât mai curând la lumină”. 

Adânci şi profetice cuvinte, care mai răsună și astăzi 
printre noi, ca întâiul cuvânt şi drum, ridicate pentru în 
Fiinţarea şcolilor ţărăneşti, şi atât de la locul lor şi pentru 
bibliotecile satului, ridicate de către un om venit aici parcă 

anume de aceea, din ţara celei mai luminate şi mai instă- 
rite ţarănimi. | 

Hotărirea de înfiinţare a bibliotecilor populare are data 
de 16 Octomvrie 1898, este înregistrată la Ministerul In+ 
strucțiunii Publice şi al Cultelor la 25 Noemvrie şi a fost 
tipărită în Monitorul Oficial la 2 Decemvrie acelaş an. 
Inceputul ei sună astfel: „Se înființează acum deodată un 
număr de 320 de biblioteci populare pe lângă şcoalele ru 
rale”. Este vorba, prin urmare, de biblioteci ţărăneşti, nu 
de biblioteci populare în înţeles apusean, adică mai mult 
pentru oraş?, unde se întâlnesc şi cei mai mulţi cititori 
și bibliotecile pentru toţi trebue să-şi zică populare, ca să 
se deosebească de bibliotecile cele mari, pentru cercetători, 
in a.căror umbră se desvoltă. „„Deodată“ înseamnă aici 
„deocamdată“, destăinuind gândul unei întregiri (în 1903 
sau înfiinţat alte 320), iar numărul de 320, nici mai mult 
nici mai puţin, înseamnă câte 10 biblioteci de fiecare din 
cele 32 de judeţe ale țării româneşti de atunci. Ca, pildă 
de sate alese, iată la Ilfov: Chirnogi, Chiseletele, Cocioc, 
Dridu, Fierbinţi, Bolintinu din Vale, Maia, Radovan, Stoe: 
neşti-Palanga, Vereşti-Obedeni. Niciunul nu-şi mai aduce 
aminte de cinstea care l-a ajuns; iar de cărțile începutului 
nu se mai păstrează nici urmă. 

Cărţile, la care s'a oprit Ministerul, au fost în cea mai 
mare parte, cele propuse de Anghel Demetriescu. Sau mai | 
adaus „Revista enciclopedică“ Gazeta săteanului şi revista 
„Albina”. Teatrul lui Alecsandri singur a rămas pe din- 
afară, dar nu lipseau Fântâna Blanduziei şi Ovidiu. Nu 
se vede nici că ar fi fost trimis volumul lui Tocilescu des 
pre Curtea de Argeş, tipărit la nouă târnosire a bisericii, 
dupăce fusese incită, dar volum prea greu, bogat şi nepo- 
trivit cu' o bibliotecă de sat. De asemenea, din hârtiile 

din dosarul Ministerului Şcoalelor se dovedeşte că Haret 
a cumpărat cartea franţuzească a lui Brothier, ca să vadă 
despre ce este vorba şi dacă ar fi într'adevăr nimerit să 
fie tradusă, dar atât. Cărţile au fost trimise de librăria 
Socec, însoţite de o listă tipărită „care era întoarsă Mini 
sterului, văzută şi semnată, ca adeverinţă de primire. Din 
acea listă, care este de la începutul lui 1899, vedem că 
la cărțile vechi s'au adaus, făcând împreună 50 de vo 
lume: 1848 de C. Colescu-Vartic; Călăuza desenului de 
Hegel; Povestea. lui "Traian de Alexandrescu; Mormântul 
lui Ştefan cel Mare de Olănescu; Atlas de Kieppert; Po» 
mul micului Ionel; Dorul copilului; Copiii pădurii; 'Tra 
ducerile mele de Caţafany şi Notiţe istorice asupra Bâr 
ladului. Zestrea cărţilor pentru toţi se îmbogățea, dar ea 
fiind hotărită şi pusă la îndemână de Minister, făra niciun 
amestec local, nu ştia să răspundă și acestor trebuinţe lo 
cale. Biblioteca. pierdea, de aceea, din vioiciune. Un sat, 
de pildă, din munţii Vâlcii, avea de citit o carte de viticul: 
tură, deși nul privea de loc, pentrucă strugurii nu cresc 
pe piatră, şi n'avea o carte despre lemnărit, sau putea să 
se cufunde în Notiţele istorice ale Bârladului, când nu gă- 
sea nimic despre leagănul oltenesc al Basarabilor şi despre 
mânăstirile care crestează cu aurite cruci zarea lui. 
Bibliotecile satului aveau, încă din ziua când s'au înfiin 
at, şi un regulament. Schiţat de un revizor şcolar, el este 
prelucrat în întregime chiar de mâna lui Haret şi apoi în 
chegat, aşa cum a fost primit de Regele Carol I prin 
Decretul Regal dat în Castelul Peleş la 16 Octomvrie 1898, 
de către d-l C. Meissner, pe atunci inspector general al în- 
vățământului. Anevoe s'ar fi putut să-şi găsească mai mari 
părinţi! EI se chiamă „Regulament pentru funcţionarea 
bibliotecilor populare“ și întrece puţin gândul care-i fusese 

pus la temelie. Poate pentrucă era menit să cuprindă. în 
viitor şi alte biblioteci, decât numai pe cele ţărăneşti. 
Articolul 1 zice: „Pe lângă şcoalele primare urbane și 
rurale se vor înființa treptat biblioteci populare care vor fi 
puse ]a. dispoziţia publicului şi vor funcţiona. sub conduce» 
rea și îngrijirea directorului sau dirigintelui școalei“*. Ca 
o apă care iese din matcă şi umple câmpul, gândul luj 
Haret, intrat pe mâna ajutoarelor lui, începea să treacă 
prin tot felul de schimbări. In articolul 2 se arată de unde 
vin cărţile: din cărţi procurate de Stat, judeţ sau comună; | 
din donaţii particulare; din cărţi care erau proprietatea . 
şcoalei sau din cărţi cumpărate după aceea. Pentru aşe 
zarea pe materii, se dă următoarea împărțire: religie, filo: 
zolie (psihologie, logică, etică, etc.), pedagogie şi didac- 
tică; economie politică, legislaţie, administraţie, istorie şi 
biografii; geografie şi călătorii; literatură (poezii, teatru, . 
nuvele, romane); ştiinţe matematice; ştiinţe fizico-naturale; 
limbistică; agricultură, industrie, comerţ, meşteşug; diverse. 
Aceasta, când biblioteca, ajungea „să cuprindă mai mult 
de una sută de opuri“. In alt articol se prevede că volu 
mele se pot citi pe loc sau se pot împrumuta acasă. Direc” 
torul şcolii trebue să facă în fiecare an o dame de seamă 
despre mersul bibliotecii. Regulamentul este, în sfârsit, 
însoţit de două formulare, unul de catalog inventar şi ce 
lălalt de catalog pe materii. a» 
Oricât de mare a fost gândul din care au luat naştere 
bibliotecile satului şi oricât de gospodărit începutul lor, 
ele nu şi-au putut ajunge scopul. "Treizeci şi cinci de ani 
sa mers pe acelaş drum, până să se vadă că el ducea, în 
cele din urmă într'o înfundătură. | 
Râvna, care sa cheltuit până la 1918 pentru luminarea 
„unei ţărănimi privite ca talpa țării, s'a, îndoit după aceea, 

Cea mai veche „gazetă politico-literară”” din Moldova, Albina româ- 
nească, dela | lunie 1829, proprietate a lui G. Asaki. 


(„Este albinei dor şi lege 
Din flori miere a culege”). 

Inceputul Bibliotecii Academiei Române: întâiul dar de cărţi făcut de Timoteiu Cipariu 


+ marele 


învăţat ardelean, în 1867. 

Lărgirea hotarelor adusese o lume nouă, numeroasă şi 
tainică. Ea trebuia neapărat apropiată de lumea de baştină, 
din casa veche, pentruca amândouă să poată să-şi facă un 
suflet asemănător. Pe lângă alt: mijloace s'a cerut şi aju 
torul cărţii și al bibliotecii. Ele au fost trimise, an: de an 
cu miile, din Transilvania până în Basarabia şi din Banat 
până în Bucovina. Dintr'o dare de seamă tipărită de Casa 
Şcoalelor se vede că ea a înfiinţat sau a înzestrat din nou, 
numai în timp de 4 ani, din 1924 până în 1927, nu mai 
puţin de '7.436 de biblioteci cu 1.305.506 cărți. Este drept 
că între ele se află nu numai bilioteci ţărăneşti, aşa cum le 
visase Haret, Treptat, întâiul înțeles pălise. Adăpostite la 
şcoală „alături şi de atâtea ori deavalma cu bibliotecile ŞCO” 
lare, bibliotecile populare încep să se amestece cu ele şi să 
fie privite ca atare, atât de administratorii şi controlorii 
lor, directori sau diriginți de şcoală şi revizori, cât şi de 

cititori. | 
Din acea clipă soarta le-a fost, într'o măsură, pecet+ 
luită. “Toata încercările de înviorare au dat greș. Bibliote- 
cile populare, în cea mai mare parte, n'au avut popular 
decât numele. Ele s'au amestecat, în cele mai multe părţi, 
cu biblioteca şcolară pentru copii și cu biblioteca pedago- 
gică, a învățătorului. Cărţile n'au fost niciodată legate, 
nau fost decât numai întâmplător și în măsură de tot 
mică împrospătate, n'au fost decât foarte rar puse în le- 
gătură cu viaţa locală. Mulţi bibliotecari au găsit cu mi- 
rare, între volumele trimese din Bucureşti pentru mărirea 
inventarului, un abecedar şi o carte de citire cu cele mai 
impletite litere arabe, tipărită pentru şcolile turceşti din 
Cadrilater, dar în prea mare număr şi crezută bună atunci 
şi în acest scop! Poate însă că ar fi fost cam greu, pentru 
alți bibliotecari şi alte ţări decât cele cu limbă Şi scriitură 

arabă, să se sporească numărul cititorilor -unei biblioteci 
de sat cu cărţi de citire turceşti! 

Intre frumoasele încercări de înviorare trebue socotite 
mai ales tipărirea, acum în număr mare, de cărţi anume 
“pentru sate de aceeaş Casă a Şcoalelor, care sa. desvoltat 
după răsboiu într'o Casă a Școalelor și a Culturii Popo | 
"rului, precum şi acel nou aşezământ, numit Asociaţia Bi 
bliotecilor Publice şi având în frunte pe bărbatul de cea 
mai netăgăduită pricepere şi însufleţire în tot ceeace priveşte 
cartea. Asociaţia a luat naştere printr'un Decret lege de la 
5 Julie 1919 şi n'a fost desfiinţată propriu zis nici astăzi. 
Articolul 1 zicea: „Bibliotecile care depind de Ministerul 
Instrucţiei şi al Cultelor (şi prin urmare şi biliotecile sa: 
tului) se unesc într'o asociaţie a bibliotecilor publice cu ca” - 

racter de Stat''. Dar articolul 2 era într'un fel și mai în 
“semnat, pentrucă încerca să adune într'o singură mână 
toate bibliotecile din ţară, ori de ce autoritate ar fi atârnat 
"ele mai înainte: „Din această asociaţie, pusă sub îngrijirea 
Ministerului Instrucţiei și al Cultelor, Administraţia. Car 
sei Şcoalelor și a personalului însărcinat cu organizarea. şi 
supravegherea ei, pot face parte, cu învoirea Ministerelor 
respective, şi bibliotecile care depind de alte Ministere '. 
Asociaţia Bibliotecilor Publice a avut numai această lipsă: 
că n'a fiinţat nici o singură zi. Serviciul, care -a ieșit din 
Decretul lege, a luat numele de Organizarea bibliotecilor 
publice şi a împărțit la diferite biblioteci, dintre care destule 
săteşti, mai multe zeci de mii de cărți. In acelaş timp însă, 
Casa Şcoalelor împărțea sute de mii. La o unire de bi: | 
blioteci, atunci când, de pildă, în acelaș sat se gaseau mai 
multe, nu s'a ajuns şi nici n'a căutatro nimeni, Ba, dacă 
ne uităm mai de aproape, trecerea aceasta de la bibliotecile 
populare, care înseamnă biblioteci pentru toţi, la biblioteci 

publice, în care intră şi biblioteci mai înalte, pentru mai 
puţini, era o scădere pentru cele dintâi. Grija şi mijloacele, 
mai înainte numai pentru ele, se împărțeau acum şi cu cele» 
lalte. AI 

Esta un oraş la marea Adriatică, în ţara vecină cu noi,- 
Jugoslavia, care se chema pe limba mai veche italienească, 
Spalato, iar pe limba sârbească de astăzi, Split. Acolo în 
apropiere a fost cetatea, unde a trăit într'o strălucire de 
marmură marele împărat roman, Dioclețian. Palatul lui, 
cu stâlpi roșii dintr'o singură bucată, pe care nu se mai 
rezeamă însă niciun acoperiş, se găseşte chiar în inima | 
orașului Split. Pe un pridvor, între doi din acei stâlpi, stă 
și astăzi un tigru de piatră verde, din zilele faraonului 
Tutmos, de acum treimii cincisute de ani. Stă, cu labele 
întinse înainte, cu privirea dreaptă, ascultând, parcă s'a 
oprit adineauri să se odihnească, după atâta colindare prin” 
tre ruine. Poate că stăpânul lui împărătesc îl mângâia cu 
degetele pline de inele, când trecea "prin grădinile Egip” 
tului, de unde Romanii l-au adus ca să împodobească par 
latul împăratului lor. Aceste locuri, cu tot ce se găsește 
pe ele, şi împreună cu toată coasta dalmată, le-au vrut la 
facerea păcii Italienii, dar le-au luat Sârbii. De aceea, o 
mare dușmănie între ei, care nuri lasă totdeauna să trăiască 
în bună vecinătate. Ca să răspundă Italienilor, cari cereau 
Spalato, între altele şi pentrucă în el se găsea palatul lui 
Dioclețian, ai cărui moștenitori se cred, Sârbii au pus 
pe vestitul sculptor, Meştrovici, să ridice acolo o statue 
a unui episcop al lor, Grigore dela Nola, care a întins 
între ei, în veacurile vechi, creştinismul şi Sfânta Scrip” 
tură în limba sârbească şi a luptat împotriva limbii latine, 
din biserica italiană, Meştrovici a făcut un călugăr de bronz 
“cu cartea în mână şi cu barba viforoasă, dar atât de mare 

încât iese cu umerii şi cu capul din sala de serbări a pala” 
tului, peste acoperiş, ca să fie văzut ca o ameninţare de 
pe Adriatica, de corăbierii italieni, cari trec pe departe. 
De acest Grigore dela Nola ne aduce aminte orice om 
prea mare pus să se miște în împrejurări obişnuite. E] este 
sortit unor fapte pe măsura lui şi, în lucrurile mărunte, 
pe care le-ar face tocmai bine oamenii mărunți, se încurcă. 
A fost puţin la noi şi povestea Asociaţiei Bibliotecilor Pu- 
blice. | | 

In cele din urmă însă, chiar gândul acesta, al strângerii 
întrun singur mănunchiu a bibliotecilor, nu putea să fie | 
mântuitor, dacă fiecare bibliotecă în parte rămânea ceeace 
fusese mai înainte. Din mai mulţi bolnavi puşi împreună, 
nu poţi să faci, oricât ai dori, o ceată sdravănă. Racila 
era în altă parte. Dovadă că acelaş bărbat, ajuns Ministru 
“al Şcolilor, a crezut că trebue să schimbe tot ce fusese 
mai înainte şi să facă, la 1932, întâia lege românească a 
“ bibliotecilor populare. Ea cuprindea la un loc atât biblio- 
tecile de la sat cât şi pe cele de la oraș, şi anume pe cele 
deschise oricărui locuitor, fără deosebire de pregătire sau 
de stare. | 

Noua lege descoperea cel puţin trei lucruri, pe care 
hotăririle şi regulamentele de până la ea nu le cunoscuseră. 
Intâiul lucru este că bibliotecile pentru popor nu trebue 
să stea în nicio legătură de atârnare cu bibliotecile şcolare. 
Aceasta se vădeşte cu atât mai mult cu cât ele nici nu 
mai cad în sarcina Ministerului Şcolilor, cum se luase 
ca un lucru de la sine înțeles totdeauna, ci în aceea a Mi: 
nisterului de Interne. Pentrucă al doilea lucru, descoperit 
d> lege, este că bibliotecile trebue să-şi aibă fiecare banii 
din cari să se întreţie, iar aceşti bani se cuvine să. fie dați 
de comune, din bugetul lor. In felul acesta şcoala se des 

părțea în fiecare sat de bibliotecă. cea dintâi un aşeză” 
mânt pentru copii, iar cea de-a doua pentru oameni mari, 
cu scopuri şi prin urmare şi cu mijloace deosebite. Atât 
şcoala cât şi biblioteca n'aveau decât de câştigat din această . 
punere în adevăratele lor rosturi. Al treilea lucru nou pre” 
văzut de lege era bibliotecarul. In vechiul regulament nu 
i se cunoştea nici numele. Era ca o fereală cu tâlc, să fie 
rostit. Dar precum o şcoală, fie ea oricât de bine chiverni- 
„sită, cu o clădire încăpătoare, cu bănci şi tablă, cu o lege 
cuminte, nici nu se poate închipui fără învățător, la fel este 
şi biblioteca. Zadarnic se va cheltui cu sălile de citire, cu 
cărţile, cu bunele îndrumări, dacă bibliotecarul, cu pregă- 
tirea lui anumită, lipseşte. lată ce sa uitat de cele mai 
multe ori și a dus de râpă atâtea din cele mai pline de nă- 
dejde începuturi de bibliotecă. 

Legea însăş, cu toate îmbunătățirile ei, a fost cu putinţă 
pentrucă aproape în toată lumea luminată se ajunsese în 
anii din urmă, la aceeaş convingere. Numai dintre ţările 
care ne înconjoară, fără să mai amintim de altele mai vechi 
şi mai înaintate, cea mai nouă, Cehoslovacia, reinviată 
în Octombrie 1918, printre întâile legi pe care şi le-a dat a 
fost şi legea bibliotecilor, din 1919. In zece ani de la votare 
toate orașele şi satele țării erau datoare să aibă câte o casă 
a lor de citire, care să primească fără nicio plată pe orice 
locuitor la citit sau să-i împrumute cărți acasă. Dragostea 
pentru noul aşezământ s'a arătat atât de vie în întreg popo- 
rul. încât nici nu se împliniseră bine cei zece ani şi legea 
fusese pretutindeni adusă la îndeplinire. Se aflau atunci în 
Cehoslovacia vreo 16.000 de biblioteci populare, dintre 
care cele mai multe la sate, până în fundul ţării, în faţa 
Maramureşului nostru, cu satele românești ale lui Dragoș 
Vodă, rămase dincolo de graniță, Cehoslovacilor. Ele nu- 

mărau vreo 6 milioane de cărţi cu un milion de cititori şi 
cu vreo 15 milioane de cărți împrumutate ca să fie citite 
acasă, ceeace înseamnă că nu este locuitor, care să nu ci 
tească, luată numai din bibliotecile populare, cel puţin o 
carte pe an. 

Aici se potriveşte maicuseamă, ceeace spuneam în altă 
parte, că oricine sar duce astăzi în ţara vecină și ar vrea 
să se dumirească despre ce se face acolo pentru cultura 
minţii, ar greşi dacă ar cerceta numai şcolile. Alături de 
școli şi aşezate uneori în clădiri mai cuprinzătoare decât 
ale acestora, îşi trăesc viaţa lor proprie bibliotecile pentru 
toți, căutate de o lume tot atât de numeroasă şi, pe dea» 
supra, poate cu mai multă tragere de inimă, pentrucă vine 
de buna ei voie, decât populaţia şcolară. Dacă Cehoslovacia 
este poate mai ştiutoare decât noi de drepturile ei, îşi iu 
beşte mai mult trecutul, îşi cunoaște mai mult limba şi pe 
oamenii mari şi crede în carte ca într'un tovarăş-de viaţă, 
“lucrul se datoreşte în bună parte bibliotecilor populare şi 
acelei legi de la 22 Iulie 1919. Legea dă bibliotecii popu” 
lare o ființă de sine stătătoare, fără alte legături decât cele 
fireşti cu şcoala, îi dă venituri, în cea mai mare parte din 
tr'o dare pe cap.de locuitor, mai mică la sate şi mai însem” 
nată la oraşe, şi îi dă un bibliotecar. Sunt cele trei preve: 
deri noui, care se găsesc şi în legea noastră, înrâurită foarte. 
mult de legea cehoslovacă, deşi noi n'am îndrăsnit să mer 
gem tot atât de departe. Cel puţin articolul întâiu din 
cele două legi este cu totul asemănător, mai mult chiar 
„decât ar fi fost îngăduit. Zice unul din ele: „Pentru între: 
girea şi adâncirea culturii tuturor straturilor populaţiei se - 
vor înfiinţa de către comunele politice, biblioteci publice cu 
material de citire având o adevărată valoare şi caracter 
cultural, ştiinţific şi distractiv". Şi zice şi celălalt: „Pentru 

răspândirea şi adâncirea culturii în toate straturile popu- 
rului, fiecare municipiu, comună urbană şi rurală sunt obli” 
gate să înființeze 'o bibliotecă publică, accesibilă tuturor, 
cu cărți şi publicaţii de literatură, artă şi ştiinţă, de va” 
loare culturală şi morală“. Dacă nu se poate ghici numai” 
“decât, care articol este al legii cehoslovace şi care al legii - 
româneşti, este destul să se ştie că legea cehoslovacă a 
luat ființă, precum am mai spus, în 1919, iar cea româ” 
nească în 1932, ca să se vadă cine este împrumutătorul 
şi cine împrumutatul. | | i 
- Bulgaria are şi ea o lege a bibliotecilor populare, din care 
„legea românească, oricât de scurtă este, a. căutat să ia ceva. 
Aceste biblioteci se chiamă citalişti şi erau cu mult inaintea 
legii, care este numai din 1927 și le-a găsit trăind pe unele 
“tocmai de pe vremea stăpânirii turceşti, cum este, cea 
mai veche dintre toate, aceea din orașul Lom, de la 1856. 
Legea bulgară prevede ca venit şi avere a bibliotecii ţără” 
neşti, între altele, şi o parte din islaz, precum şi câte 50 
de decari de pământ de arătură, cu care biblioteca trebue 
să fie împroprietărită. Legea românească s'a gândit şi ea,. 
călcând în urmele legii bulgărești, croită ca şi a noastră 
pentru o ţară mai ales de plugari, să împrorietărească biblio- 
tecile. Poate însă numai că puţin cam târziu, pentrucă 
la noi cele mai multe sate sunt astăzi lipsite de orice rezerve. 
Am colindat prin destule citalişti bulgare, de sat şi de 
oraş. Multe din ele sunt măreţe, dar toate sunt căutate şi 
privite. cu iubire. Ele au luat o parte însemnată în trecut 
la deşteptarea din robia politică a poporului, iar astăzi îl 
luminează şi îl îndrumă. lată, de pildă, citalişti, sau, 
cum am zice noi, casa de citire din satul Kneajevo, de lângă 
Sofia. Prin toate părţile pe-aici sunt nume curat româneşti 
de sate sau de locuri, din care noi mai ştim de obiceiu 

numai staţia de cale ferată Văcărel, dovadă că suntem 
pe o vatră străveche a Românilor balcanici. Casa de ci: 
tire din Kneajevo a fost înființată în 1917, din propria por 
nire a sătenilor şi cu mijloacele lor. Ca să se vadă în ce 
măsură un asemenea lucru în Bulgaria înseamnă un ade» 
văr, poate nu este rău să se afle că, atunci când s'a făcut 
legea bibliotecilor, deşi ea prevedea ajutoare de Stat de 
tot felul, cele mai multe citalişti au fost împotrivă. Ele se 
înfiinţaseră şi se mențineau foarte bine. singure şi erau 
de părere că n'au ce face, mai puţin cu controlul, decât 
cu darul de cărţi al autorităţilor, şi, prin urmare, cu o co-. 
lorare, pe care n'o doreau. Mai târziu s'a văzut că această . 
primejdie nu era chiar așa de temută şi bibliotecile s'au 
împăcat cu legea. Faptul nu este însă mai puţin însemnat, 
ca o dovadă a simțului de neatârnare, a încrederii în sine 
şi a îndrăsnelii unui aşezământ făcut de către popor şi pen“ 
tru el. | 

In 1923 citaliştea a căpătat un loc şi pe ela început 
să-și. ridice o casă, din care n'apucase să ducă la capăt, 
până acum câţiva ani, când am văzut-o, decât catul de. 
jos. În acest cat se găsesc o sală de cinematograf, o sală 
de bibliotecă şi de citire şi odăi de administraţie. Ceeace 
deosebeşte citaliştile bulgărești este că fiecare înțelege să 
aibă o casă a ei, anume clădită ca să răspundă scopurilor 
urmărite, care nu sunt numai citirea, ci tot atât întâlni-. 
rea și impreuna sfătuire, petrecerile culturale şi conferințele. 
In felul acesta deosebirea de școală s'a făcut mai uşor şi 
a rămas pentru toți vădită. De altminteri, citaliştile din 
Bulgaria sunt strâns legate într'o asociaţie, cu adunările ei 
generale anuale, cu revistă proprie, cu şcoli Şi cursuri de 
bibliotecari. Casa de citire din Kneajevo a costat vreun mi: 
lion de lei, din care o jumătate au avut-o de la inceput 

oamenii, iar cealaltă jumătate s'a plătit în rate, în patru 
ani. Statul a dat şi el un ajutor de clădire de vreo 60.000 
„de lei. Veniturile fiecărui an sunt de vreo 20.000 de lei din 
cotizaţiile membrilor bibliotecii, vreo 20.000 ajutor de la 
comună, vreo 109.000 chirie de la. cinematograf şi vreo 
„20.000 de la două, trei serbări mai mari. Ceeace face la un 
„loc vreo 16.000 de lei pe an. Cheltuelile sunt de vreo 
120.000 de lei, din care leafa pentru un om cu treabă 
acolo toată. ziua, vreo 20.000, cărți și ziare vreo 6.000, 
legătorie vreo 10:000, cancelarie vreo 4.000, iar ce mai 
rămâne, capete și dobânzi la ipotecă. Biblioteca are peste 
5.000 de volume, cu 7 reviste şi ziare, din care 3 ilustrate. 
Imprumută de citit acasă. Este deschisă în fiecare zi, în 
Ianuarie şi Februarie între 4 şi 8 după amiază, iar în restul 
anului între 8 şi 12 dimineaţa şi între 3 și 8 după amiază. 
Se citesc, de obiceiu cam 2.000 ce cărți la o populaţie de 
4.200 de suflete. In fiecare Miercuri se ţine o adunare cu dis- 
cuţii şi în fiecare Sâmbătă o conferință, cu vorbitori din 
sat sau poftiți de la Sofia şi din alte orașe. Pe această 
cale scriitorii păstrează legătura cu cititorii lor, şi-i cresc 
și toţi, pe cari i-am întrebat, s'au arătat încântați de ceeace 
fac citaliştile, nu numai pentru ridicarea ţării, dar pentru 
folosul literaturii și al literaţilor. 

Conferinţa se. aduce la cunoștință cu afişe tipărite, așe- 
_zate în tot satul, pe stâlpi de telegraf sau pe garduri. Vor» 
bitorii au fost întrun an 7 studenţi, 5 elevi de liceu, 1 
învăţător, 3 funcţionari, 1 agronom, 1 tehnician, 1 gospo- 
“dină 1 sculptor, cărora li se adaugă profesori şi lucrători. 
lată câteva titluri de conferințe: Ce este teatrul; Lumea 
veche şi lumea nouă; Ce am văzut la Londra; Sfaturi pen- 
tru sat; Chemare către tineri; Intâile închegări ale vieții; 
“Teoria lui Darwin; Urmările apei; Privire asupra literaturii 

şi artei popoarelor vechi; Bătrâneţea şi moartea în viaţa 
organică; Obârşia omului; Electricitatea ca putere de miş 
care şi de lumină; Literatura nouă bulgară; Este Dumne- 
zeu? Abţinerea de la băuturi şi de la fumat, Sănătatea şi 
igiena: publică. A doua mare noutate a bibliotecilor țără- 
veşti bulgare este, precum se vede, că ele nu cuprind numai 
cărţi de citit ci o foarte bogată viaţă culturală, din care 
cartea soarbe putere şi înţeles. Şi, in sfârşit, acolo la Knea+ 
jevo, în satul rezemat de vânătul munte Vitoşa, de unde 
“pornesc toate plimbările pe coastele lui stâncoase, cel ce-mi 
dădea. aceste lămuriri şi altele, bibliotecarul sau gospodarul, 
ştia româneşte ca mine şi ca dumneata, pentrucă era de-a” 
casă de pe malul Dunării, unde limba noastră, chiar pe 
partea dreaptă, de Miazăzi, locuită din vechi vremuri 
de atâţia Români sau în schimb de mărfuri şi de oameni 
cu malul nostru, este destul de cunoscută. Indemnul, pe 
care îl luam astfel pentru acasă, se făcea îndoit. El îmi vor” 
bea, în ţară şi despre o ispravă străină, cu vorba alor mei 
La noi, bibliotecile satului înfinţate de Stat, cele mai 
multe prin Casa. Şcoalelor şi a Culturii Poporului, aşa cum 
Sa arătat la locul cuvenit, lucrează după îndrumările că” 
pătate încă dela 1898. Cărţile se dăruesc şi se aşază la. 
„şcoală, care are proprietatea și răspunderea. Legea. din 
1932, care trebuia să însemne un pas mai departe, n'a pu- 
tut să fie dată în întrebuințare, pentrucă a fost lipsită de 
tot felul -de lucrări pregătitoare, atunci când a fost făcută 
şi când mai uşor ar fi fost primită de toți. Ministrul, care 
a următ, a încercat tocmai acest lucru. El a deschis în- 
tâia școală de bibliotecari pentru bibliotecile populare, şi 
îndeosebi pentru cele de la sat, A tipărit cărţi de îndrur 
mare. A încercat să lege biblioteca de întreaga viaţă su- 
fletească a obştei. Dar oamenii s'au schimbat şi lucrurile 

s'au întors acolo de unde ar fi trebuit să ia o altă şi mai 
sănătoasă îndreptare. 

Afară de Ministerul Şcolilor mai sunt şi alte Ministere 
care au crezut că trebue să înființeze biblioteci la sate. 
Ministerul Bisericilor a înjghebat pe lângă foarte multe 
biserici de ţară, şi uneori au făcut acest lucru Vlădicii mai 
Larnici, biblioteci parohiale, mai ales cu cărți de îndrumare 
creştină şi de întărire sufletească. Ministerul Agriculturii 
a întocmit biblioteci agricole, cu cărți care-i trebue în deo” 
sebi plugarului. Casa Autonomă a Monopolurilor, de pe 
Îngă Ministerul de Finanţe, a trimis în satele unde are 
crescătorii ei de tutun, vreo 800 de biblioteci cu cărți 
de gospodărie ţărănească și de petrecere a minţii. Ministerul 
Muncii şi-a făcut şi el bibliotecile lui, cu cărți maicuseamă 
despre meşteşuguri şi apărarea sănătăţii, în satele cu mine 
tau cu fabrici. 

Să nu se uite că, alături de bibliotecile țărănești înteme” 
iate de „Stat, se mai întâlnesc tot acolo atâtea datorite 
rocietăţilor noastre culturale. Ceeace este nou în Româ-. 
nia culturală de după răsbciu este tocmai ivirea acestor 
societăţi, care s'au gândit să ajute Statul, prins cu prea 
multe sarcini, sau chiar să facă mai bine decât el. De aceea, 
nu este prea. rar astăzi ca în acelaş sat să-şi stea faţă 
în faţă patru sau cinci biblioteci, fără legătură între ele 
și fiecare cu alt stăpân şi alt regulament. Putinţele de. ci- 
tit ar fi, la întâia privire, mai multe, dar cititul nu este 
în' creştere. La o cercetare mai de aproape se vede că toate 
cele patru sau cinci biblioteci, slabe ca înzestrare şi slabe 
ca râvnă, şi conducere, înseamnă mai puţin decât ar în- 
semna una singură, bogată şi bine strunită. Cititul, în loc 
să fie în urcare, poate să scadă, prin lipsa de iacredete năs 
cută în jurul unor asemenea biblioteci de sat. 

Cea mai veche societate culturală care a dus cartea la 
sate a fost Astra, numele prescurtat al Asociaţiei 'Transilr 
vane pentru literatura română şi cultura. poporului român. 
Ea a fost înfiinţată de Românii de peste munţi încă din anul 
1861, cam odată cu alte asociaţii, aceea pentru Cultura 
poporului român din Maramureș, Asociaţia naţională din 
Arad sau Asociaţia pentru cultură din Bucovina, toate 
cu acelaș scop, de apărare şi întărire a neamului românesc 
de sub stăpânirea Austriecilor şi a Ungurilor. Astra în- 
ființase până la răsboiu câteva mii de biblioteci în aproape 
toate satele ardelene. Ca să aibă cărți potrivite să le în- 
zestreze, ea a, inceput să tipărească o bibliotecă pentru toţi, 
care a ajuns la câteva sute de numere. Alte cărți treceau 
hotarul de la noi, fie schimbându-și titlul, ca să nu dea 
de bănuit poliţiei ungurești: pe foaia întâia cartea avea 
aici un nume, care arăta şi ceeace era scris înăuntru, de: 
pildă, Istoria Românilor, iar la Sibiu şi la Braşov se chema 
Cultura. Cartofilor sau De la noi. Până să apuce să prindă 
de veste autorităţile prin vreo pâră, despre deosebirea din” 
tre copertă şi cuprins, cartea călătorea. Alte cărţi tre: 
ceau hotarul pe la Vama Cucului în dăsaga vreunui Badea 
Cârţan oarecare. După răsboiu, Astra şi-a încordat din 
nou puterile. Ea avea, în întâiul rând, să dreagă stricăciu- 
nile făcute de lupte sau de îndârjirea foștilor stăpâni din 
ajunul înlăturării lor şi era datoare, în acelaș timp, să se 
potrivească împrejurărilor schimbate. Bibliotecile de la sate 
au fost înoite. Bătrâna revistă „,Fransilvania“* s'a prefăcut 
intr'o foaie de îndrumări culturale, care îmbrâţişează de- 
opotrivă și cartea. "Tinerii cari urmează școlile de iarnă ţă- 
râneşti primesc din ce în ce, mai des şi câteva lecţii de bi- 
bliotecărie. 

La noi, pe lângă alte societăţi sau grupuri de studenţi 

de la ţară, organizaţia care a căutat mai mult să răspân- 
dească la sate cartea a fost Liga pentru unitatea. culturală 
a tuturor: Românilor. Ea s'a născut prin anii 1891-1893, 
de pe urma unui proces, zis al Memorandului, pus la cale 
„de Unguri împotriva celor mai de seamă fruntaşi ai Ro- 
mânilor din “Transilvania, şi a lucrat la început mai ales 
„Prin întruniri şi gazete, ca să arate tuturor primejdia în 
care se găseau frații noștri săşi piardă limba şi fiinţa. 
Gândită pentru oraşe și lucrând în întâii ani numai în ele, 
„mai târziu Liga s'a îndreptat şi către sate, iar unul din în- 
tâile mijloace de legătură a fost cartea. Atunci sau ivit 
ca nume şi au prins a se răspândi casele de citire. In jurul 
lor a fost ca o învăpăere de nouă credință. Dacă a fost 
privită cu sfințenie cartea și a început să fie arătată ca 
un leac la atâtea rele, lucrului Ligii din acei ani i se dato- 
reşte. Ceva din avântul acelei vremi şi acelor oameni a venit 
până la noi şi se regăseşte, la o căutare mai adâncă, în 
atâtea din părerile și din jertfele noastre pentru citit. 

In zilele acelea trăia într'un sat din judeţul Dâmboviţa, 
numit Podul Bărbierului, un fel de boerinaş de țară, Iorgu 
Dumitrescu. EI a înviat un obiceiu, pe care nu-l mai avuse» 
seră decât Voevozii de demult. 'Tipărea cărți pentru popor 
şi le dădea fără nici o plată, oricui le cerea. Parcă văd 
incă acele volume legate trainic într'un carton roşior, din 
care am citit şi eu în anii fragezi atâtea din Vieţile Sfin- 
ţilor. De câte ori isprăveam o carte, aveam numai grijă 
să puiu la cutie o carte poștală şi peste câteva zile îmi 
sosea un nou volum. Mulţi vor fi binecuvântat ca mine 
pe Iorgu Dumitrescu din Podul Bărbierului! El dovedea 
cât de mare era în popor setea după cuvântul scris și, în 
acelaş timp, câtă trebuință, alături de o tiparniță a ora” 
şului, de o tiparniță a satului. “ 


62 CARTEA SATULUI 


După unire, cea mai însemnată societate, înfiinţată anu 
me pentru îmbunătăţirea şi înfrumusețarea vieții satului, 
“a fost Fundaţia Culturală Principele Carol. Principele Ca- 
ro), pe-atunci principe moștenitor al României, s'a gândit 

"că nu era de ajuns dacă ţăranii căpătaseră de la tatăl Său, 
Regele Ferdinand, şi de la Ţară, încă de pe câmpul de 
luptă pământ şi vot. Cu moşie mai mare, dar fără pregătire 
“ca s'o folosească mai chibzuit, ţăranul putea să rămână tot 
aşa de sărman ca înainte, şi cu dreptul să-şi aleagă oamenii 
lui în Parlament, dar fără priceperea treburilor și trebuin- 
_ ţelor țării, el putea să se facă, fără să-şi dea seama, numai 
“oarba unealtă a altora. Țăranii aveau nevoe, mai ales după 
împroprietărire şi după lărgirea dreptului de vot, de mai 


multă lumină a minţii. Sarcina aceasta şi-a luat-o Fundaţia | 


Culturală Principele Carol, întemeiată încă din 1921. Unul 
din mijloace era cartea și biblioteca satului. e, 

Fundaţia, nu numai înţelege că biblioteca nu poate să 
fie decât o unealtă pentru un scop mai înalt, dar se şi poartă 
potrivit acestei înţelegeri. Ea. nu se grăbeşte să înfiinţeze 
din întâia zi o casă de citire într'un sat unde a fost chemată 
să lucreze, și să-şi socotească prin aceasta, datoria împlinită. 
Fundaţia are un plan de lucru mai larg, pe care îl lasă în 
seama, nu a bibliotecii, oricât este ea de nelipsită din acel 
"plan de lucru, ci îl trece asupra Căminului cultural. 

„ Riecare sat trebuie să ajungă să aibă un Cămin cultural, 
alcătuit din toţi oamenii săi cu pricepere și cu bunăvoință. 
Căminul caută să fie de folos în toate trebuințele vieţii 
ţărăneşti, care are cel puţin patru înfățișări deosebite. Nici 
una din ele nu poate să fie uitată, fără pagubă pentru 
“obşte. Sănătatea stă la locul de frunte. Oamenii trebue 
deprinşi s'o preţuiască şi sări poarte de grijă, ca unuia 
din cele mai mari bunuri, de la curăţenia casei și a trupului, 

“până la arătarea la medic și la mișcările în aer liber pe 
câmpul de exerciţii al satului. După sănătate urmează 
munca. Oamenii trebue îndrumați să adune cât mai mult 
din osteneala braţelor lor, punândurli-se la îndemână unelte 
“sau vite mai bune, arătându-li-se ce folos pot să tragă din 
grădina de zarzavat sau de pomi, din albinărit, din țesutul 
“în casă, din meşteşugurile iernii, din întovărăşire şi coope” 
rative. După sănătate și muncă vine la rând grija de suflet. 
Oamenii trebue făcuți mai buni credincioşi, părinți şi cetă 
țeni, legându-i mai strâns de biserică, de limbă, de cântec, 
de portul vechiu, de ţară şi de istoria ei. Iar, la sfârşit, 
„ceeace rămâne de îmbunătăţit este mintea şi sunt cunoş+ 
tinţele. Oamenii trebue câștigați să prețuiască, pentru co- 
piii lor, şcoala, iar pentru ei, şcoala ţărănească, adunările, 
şezătorile, teatrul de ţară, cinematograful de petrecere şi 
de învățătură, vorbirea şi cântecul prin radio, cartea și 
bilioteca satului. Iată tocmai unde stau, în Căminul cul 
tural, cartea şi biblioteca şi cum sunt ele legate, ca o în” 
cheere și ca o răsplată, de toată viața omului de la țară. Se 
vede aici o credință, care deosebeşte Fundaţia Culturală 
Principele Carol, în felul de lucru, de toate celelalte so- 
cietăţi culturale de la noi, din trecut şi de astăzi. 
Fundaţia are vreo 1500 de cămine culturale răspândite 
în toată țara, Cele mai rare sunt în Transilvania, dar nu 
pentrucă pe-acolo sătenii ar fi mai puţin dornici să se în 
_soţească sau pentrucă Fundaţia nu şi-ar da osteneală de: 
stulă, ci pentrucă în acele părţi de loc se găseşte şi lucrează 
Astra, cu alcătuirile ei. Fiecare cămin are biblioteca. lui. 
Dacă socotim, una peste alta, numai câte 100 de cărți de 
"fiecare bibliotecă, deşi sunt atâtea cu 500, cu 1000 sau 
chiar cu mai multe mii, înseamnă că în casele de citire 
„de la sate ale Fundaţiei se află pe puţin" 150.000 de volume. 

De câtva timp Fundaţia încearcă, aşa cum a făcut în 
Cadrilater, să înfiinţeze şi alt fel de biblioteci de sat, cu- 
noscute cu numele de biblioteci ambulante. Se trimete u- 
nor Cămine, care nau putut săși înjghebeze o bibliotecă 
proprie sau au o bibliotecă prea slabă, o ladă de: cărți, cu 
vreo 150 de volume. Lada rămâne în sat o lună sau două 
şi apoi călătoreşte către alte sate. Oamenii, cari nu se: 
îndemnau: destul să citească ceeace aveau la îndemână sau 
mai amânau, acum, de teamă că le pleacă aceste cărți de 
împrumut, sa grăbesc să le folosească. Este frumos că întâia 
din aceste biblioteci ambulante a ajuns în satul Titu Maio- 
rescu, din judeţul Caliacra, marele cărturar. Ceeace fusese 
încercat, asemănător mai de mult de Casa Şcoalelor, s'a 
oprit curând și n'a fost dus mai departe. 

Nu aci stă însă noutatea. Mai sunt doar atâtea societăţi 
care fac biblioteci la ţară! Una din ele, care nu trebue 
uitată, este marea Bibliotecă G. Bibicescu, de la Craiova, 
care dărueșşte satelor biblioteci de câte 250 de volume, în- 
trun dulap de stejar cu geam. Multe sate din Oltenia, 
maicuseamă, au fost înzestrate cu cărți, şi tot atât de. multe 
din Banatul iugoslav, pe unde au rămas la încheerea păcii, 
vrea 150.900 de Români rupți din trupul ţării. 

Fundaţia a făcut însă mai mult. Când a băgat de seamă 
că satele n'au c foae a lor, din care să poată vedea, mai 
ușor decât în ziare, tot ceeace se petrece şi se gândeşte 
în lumea largă şi în ţară, în legătură cu cei doare în deo» 
sebi pe ei, a tipărit din nou „„Albina”. Câteva zeci de 
mnii de foi pleacă în fiecare săptămână în toate unghiurile 
pământului românesc, pline ca un stup cu lămuriri de plu- 
părie şi de sănătate, cu pagini de întâmplări sfinte sau de 
istorie, cu îndrumări pentru gospodine, cu poezii şi cântece, 
cu pozne pentru copii, toate bogat şi frumos ilustrate. Când 

a prins de veste că nu găseşte destule cărţi potrivite pentru 
săteni, ca să înzestreze bibliotecile, s'a hotărât să tipărească 
ea asemenea cărţi, şi așa a ieşit „Cartea Satului“, Serii- 
tori din cei mai buni şi apropiaţi de viața satelor, scriu 
acolo unele din cele mai frumoase cărți pe care le avem, 
despre Cei trei Regi, despre Inima noastră, despre Viaţa 
„creştină în pilde, despre "Toate leacurile la îndemână, sau 
Intre gospodine, Culegere de coruri, Vicleimul, Invietorul 
de morţi, Cartea crescătorului de peşti, Cuiul lui Pepelea, 
: Minunea, Şezători de seară, Răsunete din Basarabia, cu- 
noştințe, povestiri, teatru, cântece, pentru toate gusturile 
şi vârstele, cu desene meșteșugite, pe hârtie aleasă şi ief- 
tine. Ca să poată ajunge, nu numai în bibliotecile săteşti, 
dar și în mâna țăranilor cari ar vrea să le cumpere şi să le 
aibă acasă, sau înființat pe lângă destule cămine li: 
brării de sat. Unele din acestea merg foarte bine şi au un 
dever neașteptat de mare. Bani, cari mai înainte, luau dru 
mul cârciumii sau al prăvăliilor cu mărfuri femeeşti proaste, 
intră acum în cărți, adică în lumina minții. Când Fundaţia 
sa dumurit că nici aşa nu se citeşte cât ar trebui şi că 
bibliotecii însăşi îi lipseşte călăuza, a pus la cale, pe lângă 
şcolile pentru conducători de cămine, nişte cursuri «e bi 
bliotecari. Acolo. oamenii au aflat, nu numai cum și de 
unde să aleagă cele mai nimerite cărți, dar şi cum să le 
treacă în condici, să le aşeze în raft şi să le păstreze, și 
maicuseamă cum să le facă să intre în mâinile cititorilor. 
Echipele studenţeşti, care sunt trimese de Fundaţie în 
fiecare vară la sate, sunt îndrumate să facă şedinţe suu 
şezători de citit unde să le citească ele oamenilor până s'or 
deprinde singuri şi n'or mai crede cartea o născocire de 
târgoveţi cu care țăranii n'ar avea ce face și numai şirar 
pierde vremea. Serbarea cea mare a cititului, din Mai, în 
i) 

fiecare an, numită Ziua Cărţii şi gândită la început numai 
pentru orașe, a fost întinsă de Fundaţie și la sate, cu tot 
felul de premii pentru cei mai harnici cumpărători, păstră” 
tori şi cititori de cărţi dintre ţărani și cu tipărirea numelui 
lor în foile ei. lată atâtea fapte care arată că Fundaţia 
priveşte şi îmbrățișează biblioteca satului mai temeinic de 
cât se făcuse la noi de obiceiu. O altă dovadă este şi cărti 
cica de față, pe care o tipăreşte în „Cartea Satului” şi 
unde săteanul să poată găsi lămuriri despre ceeace în- 
scamnă întradevăr un asemenea așezământ în viaţa de la 
ţară, cu pilde, pentru o mai bună înţelegere şi încredin- 
ţare, de la noi şi de la alţii, şi împreună cu îndrumări şi 
îndemnuri de răspândire şi apărare a acestui minuat mij 
loc de înălțare a popoarelor . | 

Peste toate aceste întocmiri pentru carte ale Fundaţiei 
răsună limpede şi înalt cuvântul Majestății Sale Regelui 
Carol al II-lea, rostit în Ziua Cărţii din 1933. El lămureşte! 
mai bine decât orice altceva din ce gând au fost pornite şi 
câte nădejdi pune în ele Capul și Braţul ţării: 

„Cartea este acel negrăit motor de viaţă, acel nespus în- 
demnător înspre fapte, care, din frageda copilărie până în 
“adânci bătrâneţi, este un tovarăş de credință al omului. 
De la copilul mic, care răsfoeşte — adesea rupându-le — 
foile, în care nu-l atrag decât pozele, la tânărul adolscent, 
care se îmbată de ritmul poeziei, până la omul matur, 
care citeşte 'ca.să-şi întărească sufletul, este întreaga des” 
făşurare a vieţii”. | 

Din vremurile vechi, de când se mai ţine minte de regi 
cântăreţi, nu sau mai auzit vorbe regeşti, mai duioase 
și mai adânci, pentru preamărirea cărții. 


DIN CE ESTE ALCĂTUITĂ. 


Bibliotecarul și pregătirea lui. — Cărțile: de copii, de 

„tineret, de vârsinici și de cărturari. — Clădirea. — 
Așezareu și imprumularea acusă. — Veniturile și 
cheltuelile. 


„O bibliotecă pusă la îndemâna tuturor înseamnă un nu- 
„măr de cărţi potrivite cu trebuințele celor cari au să le 
citească, adăpostite într'o casă sau încăpere proprie, aşe- 
zate pe rafturi şi trecute în așa fel în. condici ca să poată 
fi cu înlesnire găsite, cu venituri de unde să se împrosr 
păteze şi date în seama unui gospodar pregătit, bibliote- 
carul. | 
Să ne oprim câte puțin la fiecare din aceste cinci părți 
alcătuitoare. 

O întrebare se ridică poate, care dintre ele se cuvine 
„să aibă întâietatea? Pentru cei mai mulţi, biblioteca este 
acea punere la un loc de cărţi, alături de care celelalte 
cerințe nu mai au decât un rost de a doua mână. Acest 
înțeles a împins între noi la înfințarea atâtor biblioteci 
născute moarte, care au însemnat, nu numai o cheltuială 
zădarnică, de suflet şi de bani, dar şi o scădere de încre» 
dere între oameni, adică o lucrare împotriva propriului 
scop. De aceea este bine să se vorbească, înainte de cărţi, 
de casă, de aşezare şi de buget, tocmai de bibliotecar, la 

care până acum lumea s'a gândit abia la urmă, când na 
crezut deadreptul că nu trebue să se gândească de loc. 
Atât că numai bibliotecarul se pricepe să unească întrun 
întreg cele patru părţi amintite şi să facă din acest întreg 
o bibliotecă vie. Iată de ce am cutezat chiar să zicem că la 
început trebue să fie bibliotecarul şi abia apoi să vie biblio- 
teca. Un bibliotecar inimos poate foarte bine să ţie locul 
cărţilor, până când satul. va, fi în stare să şi le aibă, po” 
vestind din cele citite şi ştiute oamenilor, întradevăr ca 
o carte. însuflețită el însuș. O adunare de cărţi, oricât de 
bogată, dar lipsită de priceperea şi de râvna unui biblio- 
ecar, rămâne de cele mai multe ori sub chee, neînţeleasă 
şi fără glas. Incă odată, la început a fost bibliotecarul! 
Bibliotecarul trebue să fie, înainte de orice, un om care 
iubeşte cartea. Numai așa va fi în stare, la rândul lui, 
să facă iubită cartea. Dintre cele două feluri de citit cititul 
literelor și cititul cărţilor, cel de-al doiiea este mult mai 
anevoios decât cel dintâi. EL trebue să fie deprins cu, încă 
și mai mare bătae de cap. Atâţia, mai cu seamă dintre 
ţărani, cari au învăţat odată, în şcoală, să citească, n'au 
citit în viața lor o carte. Este nevoe pentru aceasta de o 
luare aminte cu totul alta, de o punere în legătură a ceeace 
spune o pagină şi ceeace desvoltă și vrea să ducă mai 
departe pagina viitoare, de o înviorare și o omenie, care 
nu se câștigă decât foarte rar singure. După cum copilul 
este de cele mai multe ori neîncrezător şi speriat înaintea 
semnelor pline de taină ale literelor alfabetului și cere un 
om înadins pregătit, învățătorul, ca să ia de mână, să 
lumineze şi să-l schimbe întrun şcolar sârguincios, la fel 
este și cu tânărul sau bărbatul și femeia în putere, în fața 
cărţii. Lucrul pe care este chemat să-l facă dincolo învă” 
_ţătorul trebue să-l facă dincoace bibliotecarul. Pregătirea de 

învățător singură nu-i ajunge, ca să împlinească deopotrivă 

„de bine amândouă sarcinele. Aceasta se vede la sat în toate 
zilele. Ceeace nu înseamnă însă, în acelaş timp, că omul care 
poate să-şi însușească cel mai uşor pregătirea de biblio- 
vecar, nu rămâne tot învățătorul. De aceea, atât la noi 
cât şi în alte ţări, cei mai mulți din bibliotecarii biblio- 
tecilor de ţară sunt învățătorii. 

Meseria de bibliotecar, ca orice meserie, se învață. Când 

este vorba de bibliotecarii marilor cetăţi ale cărţii cu sute de 
mii şi cu inilioane de volume, lucrul pare de la sine înțeles. 
Din cele mai vechi vremuri ei au urmat o școală anumită 
şi au făcut, înainte să fie numiţi, ucenicie de mulți ani prin 
marile biblioteci. Indoiala în trebuinţa unei pregătiri deo- 
sebite se naşte numai când este vorba de bibliotecarii cari 
„gospodăresc abia câteva zeci sau sute de volume într'un 
sat pierdut. Dacă ei sunt nişte cărturari cunoscuţi, cum 
ar fi preoţii sau învățătorii, de unde nevoia să mai facă 
o şcoală pe deasupra? Cear mai avea de învățat peste 
ce ştiu? 

Mai au de învățat aproape tot. Trebue să-şi însușească, 
întâiu, greaua știință a câștigării oamenilor pentru carte. 
Bibliotecarii bibliotecilor de la sat nu sunt numai nişte 
bibliotecuri oarecari, puşi doar peste o gospodărie mai 
mică. Rostul lor este cu totul deosebit de al celorlalți. Pe 
când bibliotecarii mari sunt niște oameni de știință, cari 
stau între cărţi şi aşteaptă pe cititori, îndemnați să vie sin” 
guri săi caute, fie de nevoia unei cercetări, fie de drag, 
bibliotecarii mici sunt mai mult nişte oameni de inimă, meşr 

„teri să născocească tot felul de mijloace, ca să-şi facă și 
să-și călăuzească cititorii, car fără e; nici n'ar fi. Un biblio- 
tecar mare pus peste o bibliotecă mică o poate da de râpă. 
Anii lui mai mulţi de pregătire şi priceperea mai largă, aici 

awi sunt de niciun ajutor. Dimpotrivă, se încurcă în ei 
şi depărcează sufletele. 

Numărul cititorilor la o asemenea biblioteca nu este 
prea mare, aşa că fiecare poate fi cunoscut de aproape. 
Bibliotecarul î îi poate dinainte pune deoparte, cartea cea 
mai potrivită, poate sta de vorbă cu el şi-l poate dumiri 
despre ceeace-i place și-i este şi mai de folos. EI îi stă ori- 
când la îndemână, nu numai în ceasurile când biblioteca 
rămâne deschisă, dar și pe drum sau în propria bătătură. 
Citeşte el însuș, de câteori poate, şi inmulţeşte cu iscusință 
prilejurile, fie la şezători, fie în casa omului, atunci când 
vine o carte nouă şi procopsită. Are grijă să dea de veste 
îndată ce-i soseşte ceva deosebit. Pentrucă la ţară cărţile 
se împrumută acasă, bibliotecarul trebue să folosească drep» 
“tul pe care-l are să le urmărească şi să n'aştepte totdeauna 
sorocul ca. să i se întoarcă singure. O vorbă aduce alta, o 
pagină care n'a fost înțeleasă poate fi lămurită, o ştire ne- 
așteptată dintr'un ziar sau revistă, adusă plocon, şi cititorul 
păstrează. astfel mereu vie legătura cu biblioteca. Dacă 
şcoala poate să aștepte în linişte pe şcolari, cari sunt datori 
so urmeze, biblioteca trebue să umble ea după cititori, 
să-i ţie calzi şi să-i înmulțească, pentrucă pe ei nimic nui 
sileşte decât brânciul inimii şi limba dulce a bibliotecarului. 

Bibliotecarul mai trebue să aibă însă şi foarte multe cu- 
noştinţe, pe care le capătă de la alții, mai pricepuţi decât el, 
"de unde poate să afle cărţile cele mai bune pentru biblioteca 
lui, cum să le aşeze, cum să le lege, cum să le apere de stri- 
căciune, cum să ţie un registru, cum să păstreze legătura 
cu alte biblioteci, cum să facă socoteala citirii și s'o trimeată 
acolo unde se adună din toată ţara şi se tipăreşte, cum să ia 
parte la marile adunări ale bibliotecarilor şi ce să ceară 
în ele . 

La noi, întâia şcoală de bibliotecari, care s'a deschis de 
Direcţia Educaţiei Poporului, din Ministerul Şcoalelor, în 
anul 1933, s'a gândit maicuseamă la bibliotecile satului. 
Trebuinţa ei era atât de simțită încât, în loc de 50, 60, câţi 
ar fi trebuit să fie ascultătorii, ca să poată lucra bine, au 
venit, într'o, adevărată năvală, peste 250. Ei au urmat cu 
"mare sete, atât lecţiile de catedră, cât şi lucrările şi vizitele 
prin biblioteci. Deşi cei mai mulţi erau învățători, cursu- 
„rile li sau părut cu totul noui şi de cel mai mare folos. 
Ori pe unde sunt întâlniți şi astăzi, după atâţia ani, prin 
satele lor, ei spun cu mândrie şi își aduc aminte mișcați că 
au luat parte la întâia școală de bibliotecari din România. 
Acea şcoală n'a fost decât o încercare, dar întru totul iz 
butită. Atunci însă când legea bibliotecilor sa va întinde 
peste toată ţara, lege care n'are niciun rost fără bibliotecari, 
asemenea şcoli vor trebui să se înmulțească şi să se des- 
chidă la timpuri hotărite. Nimeni nu va putea să fie numit 
bibliotecar, ceeace-i va aduce neapărat şi o leafă, mai mare 
sau mai mică după numărul cărților şi al cititorilor bibliotecii 
și după bogăţia comunei, fără să nu aibă un certificat al unei 
astfel de școli. | | 

Sau făcut lecţii despre: Statul cultural; Istoria cărţii; 
Din viaţa bibliotecilor străine şi de la noi; Propaganda 
cărţii; circulaţia, ancheta printre cititori şi statistica cititu- 
„lui; Organizarea, technica şi întreținerea unei biblioteci 
populare; Cărţile satului; Cărţile femeii; Cărțile micii bi 
blioteci de oraș; Cărţi de înoire morală şi materială; Cărţile 
de pe lângă o bibliotecă populară, cărți vechi, manuscrise, 
colecţii din folklorul local, albume, stampe, inscripții şi 
exerciții de citire cirilică; Cărţile copiilor și ale tineretului; 
Cărţile muncitorilor şi ale meseriașilor; Metode pentru cul 
tura adulților: realizările de la Căminul cultural din Ungu» 

reni; Cinematograful cultural, cu demonstraţii; Cântecele, 
corurile, dansurile şi muzica instrumentală, pentru adulţi, 
tineret şi copii; Sporturile la ţară şi educaţia fizică; Teatrul 
popular de copii şi prin copii, despre dicțiune şi punere: 
în scenă. 

In afară de lecţii, s'au cercetat biblioteci, arhive, muzee, 
tipografii de cărţi şi ziare, postul de emisiune radiofonică, 
Sau jucat piese de teatru cu copiii şi s'a luat parte la re: 
prezentaţii dramatice şi de Operă. Lucrările practice pro 
_priu zise au fost mai puţine, dar ele n'au fost cu putință 
în măsura. voită, din pricina, cum s'a arătat, a prea marelui 
număr de înscrişi. Să nu se uite, apoi, că Bucureştii, oricât 
este el de înzestrat cu biblioteci puternice pentru învăţaţi, 
n'are încă nici o bibliotecă populară bine chivernisită cu 
bibliotecar, cărți 'şi public, unde să se poată face ucenicie. 
Pentru anul viitor, 1934, se puseseră la cale patru aseme» 
nea. şcoli. de bibliotecari de biblioteci ale satului, deschise 
„în cele patru oraşe ale ţării unde se găsesc biblioteci uni- 
versitare şi, prin urmare, oameni destui de meserie ca să 
dea bune lecţii. Imprejurările au împiedicat împlinirea. a” 
cestui gând, dar atâtea societăţi şi-au făcut de-atunci un 
obiceiu să dea bibliotecarilor lor de ţară sau altor oameni 
cari lucrează acolo, câteva lecţii de bibliotecărie. Am a- 
mintit, în altă parte, dintre acestea, Fundaţia Culturală 
Principele Carol şi Astra. Gândul, necunoscut la noi îna- 
inte, şi-a făcut numai în câţiva ani drum. Putem fi de-acum 
încredințaţi că nicio lege a bibliotecilor populare nu se 
va mai aduce fără ca ea să nu hotărască şi înființarea unor 
şcoli de bibliotecari. 

Toate ţările vecine, care au legi ale La leprgeitese, s'au 
purtat la fel. In Cehoslovacia sunt trei rânduri de şcoli 
de bibliotecari. Cea dintâi ţine un an întreg şi scoate bi- 

bliotecari pentru bibliotecile mari. Noi avem ceva numai 
ca un început la Arhivele Statului din Bucureşti. Cea dea 
doua” dă cursuri de trei săptămâni pentru bibliotecile din 
comune cu o populaţie între 2.000 şi 10.000 de locuitori. 
Atât pregătirea şcolară cerută candidaţilor cât şi progra” 
mul de învăţământ sunt mai grele. A treia şcoală nu ţine 
decât vreo câteva zile, are un program ușor și este mult mai 
aproape de ceeace ne-ar trebui nouă, pentru cele mai multe 
din satele noastre. | 

Programul, numit al cursului scurt de bibliotecari, se 
imparte în două: în cursuri propriu zise și în exrciţii prac 
tice. Cursurile au trei părţi: 1. Insemnătatea și scopul biblio- 
tecii populare. Starea ei în ţară, județe și plăși. Legea bi 
bliotecilor. Bibliotecarul şi îndatoririle lui; Organizaţia cul 
turii poporului și aşezământul pentru sprijinirea muncii bi- 
bliotecarului; 2. Literatura pentru toţi şi alegerea cărţilor 
pentru bibilotecile populare; 3. Conducerea bibliotecilor 
populare mici; iegatul cărţilor şi așezarea bibliotecii; siste» 
mul împrumutării, tehnica ei, statistica și contabilitatea. 
Exerciţiile practice se fac în bibliotecile locului unde se 
ţin cursurile. 

Bulgaria îşi pregăteşte bibliotecarii citaliştilor ei prin 
cursuri asemănătoare. : | 

Cu toate că' suntem o ţară în care bibliotecile pentru 
toți sau desvoltat de curând, nu ne-au lipsit marii biblio- 
tecari. După pilda lor vor putea ceilalți să-și călăuzească 
pașii. La locul de cinste cuvine-se să fie aşezat acel Ardelean, 
crescut în datinele de credință față de carte ale Blajului, 
Ion Bianu. Cincizeci de ani a gospodărit el cea mai de seamă 
bibliotecă din toate timpurile a Românilor, Biblioteca Aca- 
demiei Române, făurind-o bucată cu bucată, alergând prin 
ţară şi pe afară din ţară după cărţile rare, cumpărând, 
când se putea plăti cu bani, cerşind, când nu se putea, şi 

apărând apoi, dupăce comoara se strânsese, tot ce umplea 
acum pivnițele şi dulapurile, ca un cioban o stână, cu legea 
şi cu bâta. Parcă îl văd, în odaia lui de sus, la masa de 
scris, între hărţi, chipuri de scriitori şi cărţi. Abia înce» 
peam 0 vorbă şi intra cineva. Era sau un om cu nişte scri- 
sori de semnat, sau. casierul cu socotelile vreunei moșii a 
Academiei Române, sau un bibliotecar venit să întrebe ceva 
despre o tipăritură, sau vreun străin în trecere prin Bucu” 
reşti şi dornic să cunoască biblioteca. Nimic nu se putea 
mișca fără ştirea lui în nesfârşita gospodărie a Academiei 
Române. Ferestrele, în loc de sticle străvezii, aveau sticle 
colorate cu fețe de Domni și Domniţe vechi şi, când lovea 
în ele soarele, ochii Domnilor şi Domniţelor se aprindeau, 

privind la sluga lor credincioasă, care, în munca lui fără 
preget, deşi îi înălțase acolo, nici nu mai avea minte 
să-i vadă, iar. încăperea. se umplea de o lumină caldă de bi- 
serică. Atunci când toți plecaseră în Moldova, înaintea duş: 

nilor cotropitori din marele răsboiu, el a rămas pe loc, 
dârj,:ca. să-şi păzească biblioteca. Deatâtea ori a putut! 
să ţie piept şi de atâtea ori a scrâşnit, neputincios, dar toţi 
cei veniţi, profesori lacomi de; pe la Sofia sau din altă parte, 
ca să pună mâna pe averea de cărţi a Academiei Române, 
au trebuit să se întoarcă acasă fără ispravă, lon Bianu îi 
“întâmpinase în prag şi niciunul nu putuse să treacă peste 
el. Odaia de sus şi-a schimbat de pe acum rosturile, a doua 
“zi după moarte, casele cele vechi unde este adăpostit așe- 
zământul astăzi, se vor dărâma, ca să facă loc altora, mai 
bogate şi mai largi decât le cunoscuse bătrânul bibliotecar, 

dar amintirea, lui ne va urmări totdeauna. El este pentru 
noi un fel de bibliotecar părinte, la care ne vom duce me” 
reu, ca să-i cerem, nu atât îndrumări, cât o scântee din 
acea iubire față de meserie, de carte, de ţară şi de destinele 

lor fără moarte, pe care nu le-am putea nicăeri în altă 
parte găsi în aceeași măsură. | 

Un bibliotecar va şti să-și înzestreze biblioteca lui cu 
cele mai potrivite cărţi. Este drept că una din marile greu- - 
tăţi, de care se izbeşte orice bibliotecă de sat, este rari- 
tațea lucrărilor scrise anume pentru țărani. Nici cunoştin 
țele puse în ele, nici limba în care sunt îmbrăcate nu le 
„fac uşor înţelese. De aceea, încă dinainte de răsboiul din 
"1917, așezămintele sau oamenii cari voiau să facă biblio» 
teci țărănești au ajuns la hotărîrea să tipărească întâiu chiar 
ei cărţile trebuitoare. Aşa s'au purtat la noi Casa Şcoar 
lelor, Societatea Steaua, Albina, iar în Ardeal Astra. In 
vremurile mai noui, cu ţara mărită şi cu luarea aminte 
faţă de ţărani crescută, trebuința aceasta s'a simţit cu atât 
mai vie. Alături de vechile așezăminte de Stat şi societăți, 
s'au ivit marile edituri, „Cartea Românească“ şi „Univer 
sul”, care au tipărit în mii şi zeci de“ mii de exemplare, 
cărţi de cunoştinţe folositoare, pagini alese și calendare, sau 
culegeri agricole, şi s'a ivit Fundaţia Culturală Principele 
Carol, care a început să scoată „Cartea Satului“. Astăzi 
avem câteva sute de volume şi volumașe, pe care le pu- 
tem trimete la ţară, şi numărul lor crește necontenit. Nu 
este tot ce ne trebue, în unele ramuri avem prea mult și 
în altele de loc, scriitorul nu nemereşte totdeauna vorba sau 
întorsătura cea mai obișnuită, dar suntem pe cale. Dupăce 
cărturarii de la orașe au suspinat atâta de dragul țăranu: 
lui, au descoperit în sfârșit şi graiul ca să se facă înțeleşi. 
De-acum, cea mai temută piedică pusă în drumul biblio- 
tecilor satului a fost înlăturată. 

Ceeace are rostul unui înainte mergător al cărții, ţine 
trează luarea aminte, deprinde cu cititul zilnic şi-i arată 
folosul oricui, este ziarul. Tipăritura aceasta, care iese la 

timpuri hotărite. şi cu. întâmplări noui din lume, poate 
fi sau o gazetă obişnuită, de ştiri, o foaie populară, o re: 
- vistă de cultură sau chiar un calendar, zilnice, săptămânale, 
lunare sau anuale. Ele ţin. biblioteca şi pe cititorii ei în 
strânsă legătură cu viaţa, îi atrag şi îi împrietenesc în cele 
din urmă cu însăşi cartea, puţin mai grea şi mai de zile 
mari. Da aceea este bine ca fiecare bibliotecă de sat să fie 
" abonată la cel puţin o foaie şi o revistă. Când foaia şi re 
vista. sunt şi ilustrate, folosul este cu atât mai mare. 'Trebue 
să se caute însă ca ziarul să nu fie politic, pentru păstra” 
rea bunei înţelegeri între oameni, cari pot să aibă păreri 
politice deosebite. Deopotrivă, trebue să se ţie departe cu 
grijă acele tipărituri de haz, care, din dorul să stârnească 
râsul: cu orice preț, păcătuesc de atâtea ori faţă de bună” 
„cuviința şi de încrederea pe care oamenii se cuvine să le păs- 
treze fată de așezăminte şi de viaţă, mai ales oamenii mai 
„sănătoși şi mai întregi de la țară. Intâia secție a unei biblio-, 
teci de sat trebue să fie, prin urmare, aceasta, a ziarelor şi 
a revistelor. 

Mai dornici Chiar decât cei mari de cărți rămân copiii 
Ei sunt vârsta minunată a basmelor, un basm această vârstă 
ea, însăși, şi a mirării de fiecare pas a ochiului. “Lot ce li 
„Se povesteşte îi încântă şi tot ce Îi se arată îi opreşte. Cărţi 
mari cu foi groase, cu scris puţin sau de loc, dar cu atât 
mai atrăgătoare ilustraţii, pentru copiii cari n'au fost încă 
la şcoală, sunt ca nişte adevărate porţi vrăjite pe unde 
prichindeii de astăzi se vor obişnui să intre în pământul 
necunoscut şi cu multe taine al bibliotecii. Ei trebue de- 
prinși de fragezi, nu atât cu o. carte de lecţii, cu care se 
vor găsi prea destui să-i deprindă, făcându-le-o de-atâtea 
ori silnică, ci cu o carte de bucurie și de petrecere. 

De la o vreme ies şi la noi în tot mai mare număr şi 

tot mai frumoase cărţile de copii, cunoscute cu numele de 
cărţi de Crăciun, pentrucă la oraşe se fac de obiceiu dar 
„de aceste sărbători ale iernii şi ale cititului. Nicio bibliotecă 
nu trebue să fie lipsită de câteva pe un raft. De atâtea 
ori ele ispitesc pe părinți, cari altfel n'ar veni, dar, dacă le 
„ştiu că sunt, vin, ca să-şi aducă de mână copiii până la 
ușă sau să le facă o bucurie, împrumutându-le. Astfel, 
în momeala pregătită pentru cei mici se pot prinde şi cei 
vârstnici. Incercaţi, de pildă, cu vestita capră cu trei iezi a 
hăzosului lon Creangă din Humuleşti. Nu luaţi, când aveţi 
înainte copii mici, cartea cu toate basmele lui, care nu 
sunt toate potrivite şi sperie prin înşirarea nesfârşită pe 
sute de pagini a literelor, ca un popor de furnici ieşit la 
soare. Este o carte numai cu acest basm, tipărită pe foi 
mari, cu desene pe fiecare foae. Am văzut de-atâtea ori 
capete de fete sau de băeți mărunți .aplecate pe aceste 
desene, cu iezi şi cu lupi, şi făcând haz. Când le spuneam 
versurile, în care capra dădea de veste puilor ei că mama 
lor a sosit cu lapte în ţâţe şi cu alte bunătăţi, copiii nu se 
uitau la mine, ci se uitau cu şi mai încordată luare aminte 
la boturile umede ale iezilor. Le vedeau poate mişcându-se 
şi îngânând după mama lor: Trei iezi cucueți Mamei uşa 
descueți! Nu le mai puteam lua cartea din mână. 
„A doua secţie a oricărei biblioteci de sat trebue să fie 
aceasta, a cărţilor pentru copii. Când clădirea îngădue, este 
mai bine ca ea să nu fie laolaltă cu secţia cărților de oa- 
meni mari. Copiilor le place să mai întârzie, sunt mai zgo” 
motoși sau li se face chiar acolo citirea. In felul acesta, apoi, 
sănătatea. lor trupească şi sufletească le este mai apărată. 
Aici Sar putea adăuga și cărţile pentru tineret, dar 
poate că ele sunt mai nimerite pe lângă secţia oamenilor 
mari; tineretul se simte micșorat dacă se vede amestecat 

din nou cu copiii, de cari abia s'a, desfăcut, şi capătă altă 
încredere în sine, când este pus în rândul celor,de deasu- 
pra lui. 

Temelia şi sotul dintâi al bibliotecii satului rămâne însă 
cartea. pentru oameni vârstnici. Ea este menită să mulțur 
mească trebuința de cunoștințe şi de desfătare a minţii, pe 
care țăranii o au, dar nu şi-au putut-o până acum îndestula 
decât mai mult pe apucate şi când au avut noroc de vreun 
dăruit cu duhul. Cărţile de acest fel se împart, în două. 
Unele sunt potrivite cu toate bibliotecile, în orice sate 
sar găsi ele așezate, în ţara veche sau în pământurile de 
curând întoarse, la munte sau la mare. Orice om care ştie 
să citească este dator să le cunoască și se poate socoti mai 
sărac dacă nu i-au căzut în mână. Așa este o carte cu po” 
vestiri de un mare scriitor al trecutului, cum ar fi Con- 
stantin Negruzzi, sau de un puternic povestitor de astăzi, 
cum ar fi Sadoveanu și Rebreanu, mai ales în povestirile 
„lor ţărăneşti: Scrisul românesc frumos se găseşte întrupat 
în anumiţi scriitori, cari arată mai bine decât alții cum simte 
neamul nostru, ce întâmplări îl frământă, ce limbă vorbeşte, 
şi sunt adevăraţi învăţători de simţire, de viaţă şi de graiu. 
Ei ne călăuzesc prin darul condeiului lor. Despre aceşti 
scriitori se potriveşte: mai ales ceeace a spus un scriitor 
străin, tocmai de. prin părţile neguroase ale Angliei: „Când 
omul s'a simţit gata să lase ceva moştenire urmaşilor, a 
făurit o inaşină care să oprească timpul în loc. Așa s'a născut 
tiparul. Și tot ce-a ieşit pe urmă din el“. Ne zâmbesc din 
lumea lor Moldovenii, Vasile Alecsandri, neistovitul cân- 
tăreț şi adunătorul celor mai frumoase poezii populare, Ion 
Creangă, isteţul povestitor, .şi, 'mai în fund, Mihai Emi» 
nescu însuș, chemător şi greu de suit ca un munte; Mun” 
tenii, Nicolae Bălcescu, prietenul ţăranilor și învietorul 

lui Mihai Vodă Viteazul, Petre Ispirescu, plin de basme, 
Brătescu-Voineşti, limbă-dulce şi inimă-bună; Ardelenii, 
Ion Slavici, cu ţăranii lui pietroşi, pricepuţi să se salte din 
nevoe, George Coșbuc, viersuitorul fără pereche, Ion A- 
gârbiceanu, glas al lui Dumnezeu pe pământ, sfătos şi meg 
ter la cuvânt. Şi atâţia încă alături de ei, mai vechi și mai 
_noui, cari pot fi aduși de departe şi de aproape şi închiși 
în biblioteca satului ca într'o cutie fermecată, de unde să 
fie scoşi după pofta inimii şi puși să râdă şi să vorbească. 
"lot în rândul cărţilor bune pentru toţi trebue așezate acele 
lucrări în care se scrie despre trupul omenesc şi sănătate, 
sau despre istoria ţării, sau despre pământul nostru și bo» 
găţiile lui, sau despre biserică, virtuţi şi păcate. 

Dar bibliotecile satului nu trebue să semene una cu alta, 
așa cum. nu seamănă sat cu sat. Școala poate să, creadă, de 
atâtea ori spre paguba ei, că toți copiii trebue să înveţe 
aceleași lucruri, dar biblioteca. n” are voe. Ea este chemată 
să-i sară în ajutor, nu omului de oriunde, ci omului din- 
tr'un anumit loc. Dacă satul este cuibărit pe-o coastă de 
deal, săteanul trebue să poată găsi între cărţile bibliotecii 
lui, şi una în care să aibă îndrumări de pomărit şi de-al 
binărit, de ocrotirea pădurilor şi de îngrijirea vitelor, pre” 
cum dacă locuește la baltă sau la mare, trebue să fie în 
stare să citească despre viaţa peştilor, despre lucratul băr- 
cilor, uneltele de pescuit, săratul şi afumatul cărnii vie» 
tăţilor de apă, despre împletitul papurei, despre frigurile 
date de țânțari şi despre isprăvile Românilor sau ale ma» 
rilor oameni de alt neam, porniţi pe valuri. Al doilea fel 
de cărți din bibliotecile de oameni vârstnici este acesta, 
al cărţilor în legătură cu nevoile locului. Aici se cunoaşte 
maicuseamă mâna bibliotecarului. Dupăcum va fi alcătuită 
această ramură, cu mai Basic sau cu mai puţină pricepere, 

biblioteca. va folosi într'adevăr şi va fi privită ca un ajutor 
în viaţă sau va începe să fie judecată drept încă un prilej 
de pierdere de vreme, pentru cei -cari nau altceva mai 
bun de făcut. 

"In fiecare lună se tipăresc de ue librării sau publicaţii, 
liste de cărţi, pe care liste bibliotecarul trebue să le cu- 
noască, şi de unde alege tot ce-i lipseşte sau tot ce este 
mai nou. Ziarele şi revistele au scriitori anume însărcinaţi 
să citească toate cărţile noui și să scrie despre ele, ca să 
afle și cei cari nu Jerau avut în mână, ce cuprind, pentru 
cine sunt mai ales potrivite şi dacă sunt bune sau nu. 
Asemenea dări de seamă sunt cea mai nemerită, întregire 
a listelor, care „singure, n'ajung, pentrucă, în ela cărţile 
stau înșirate după nume de autor şi titlu, fără să se poată 
şti mai mult despre fiecare în parte. Uneori se: tipăresc 
"şi volume întregi cu îndrumări la fel, cum a fost „„Cata» 
logul bibliotecii populare”, care, deşi a apărut în 1933 şi 
ar trebuii improspătat în fiecare an cu'tot ce-a mai adus acel 
an, poate să fie răsfoit cu folos şi astăzi. „Catalogul“ a 
fost scos de Direcţia Educaţiei Poporului din Ministerul 
Şcoalelor şi făcea parte, ca şi școala de bibliotecari tot 
de-atunci, din măsurile de pregătire a legii bibliotecilor 
populare. Cel dintâi meşteşug al oricărei “biblioteci este 
să aibă cărți pentru toate vârstele şi gusturile. Nimeni din 
cei cari vin la ea, ca la o fântână, să-şi potolească setea 
minţii, la fel, dacă nu şi mai fierbinte decât aceea a trupur 
lui, să nu plece cu mâna goală. Flăcăii şi fetele se îndeamnă 
„la altă citire şi femeile gospodine cer cărţi care nu le spun 
de cele mai dese ori nimic sau prea puţin bărbaţilor. Bi- 
bliotecarul trebue să poarte grijă de toți deopotrivă. Numai 
așa biblioteca lui este vie în rafturi şi gata să învieze şi de 
a doua viață, plecând în lume şi propovăduind, ca ucenicii 

iui Isus. A treia secţie a oricărei biblioteci de sat este a- 
ceasta a oamenilor vârstinici. | 

Cu atât nu sa încheiat însă zestrea unei bune biblioteci, 
oricât de mică ar fi ea. La loc văzut au să fie, atunci când 
are o sală de citire, şi chiar când n'are, pe oricât de îngust 
ioc în jurul dulapului de cărţi și la nevoe pe ușorii şi pe 
geamurile lui, chipurile scriitorilor celor mai cunoscuţi, vreo 
hartă, a satului, a judeţului sau a ţării. La o bibliotecă 
ţărănească din Săcele am văzut toți pereţii acoperiţi cu 
lista cărţilor ei, de unde fiecare putea să aleagă, fără să 
mai fie nevoe să răsfoiască vreo condică sau nişte: bucăţi 
de cartoane. Sunt apoi cărţi mari, care nu se dau acasă 
şi nici nu se citesc, dicționarele sau enciclopediile de tot fe» 
lul. Cine nu ştie înțelesul unui cuvânt sau nu cunoaște un 
nume sau o întâmplare din trecut caută acolo, pentrucă 
numele şi întâmplările sunt așezate la rând, după litera cu 
care începe vorba, și cu toate lămuririle alături. Lângă a» 
cesta cărţi se pot găsi un atlas cu hărţi geografice, vreo carte 
veche dăruită de cineva, vreo psaltire sau Evanghelie chi- 
rilică, vreun album de artă, cu reproduceri după zugrăveli 
de biserici sau după pânze ale pictorilor români şi străini. 
Tot ce este!'mai mult de arătat decât de citit şi o mândrie 
a oricărei biblioteci se aşează deoparte şi se păstrează de 
orice stricăciune. Cărţile obişnuite, dacă se macină de 
întrebuințare, pot fi arse şi înlocuite cu altele cumpărate 
de la librărie; acestea rămân nedespărţite de bibliotecă, ori» 
cât ar izbuti ea să ajungă de bătrână. Sunt ca un fel de 
diplome de boerie ale ei. A patra secţie a unei biblioteci 
de sat este aceasta a rarităților. 

De multe ori, biblioteca țărănească, în afară de cărțile 
satului, potrivite cu trebuințele și cu pregătirea locuitorilor, 
se mai sporeşte și cu alt fel de cărți, pentru cărturari. Bi 

bliotecarul, fie că. este învăţător, preot sau alt cărturar, 
“rea să aibă la îndemână şi cărți anume pentru gl, nu 
numai revistele cu 'liste, de tipărituri sau. cataloagele, des 
pre care am vorbit, şi cu care țăranii n'au ce face, dar 
lucrări mai grele. Tot aşa şi cu alți oameni din sat, cu 
învăţătură mai multă, băeţi şi fete de 'la şcoli mai înalte 
întorşi în vacanțe acasă sau retrași de la carte şi veniţi 
să trăiască între ai lor. Câteva din asemenea dorințe pot 
fi ascultate, dar cu destulă pază, ca să nu schimbe treptat 
înfăţişarea şi rostul bibliotecii ţărăneşti. Bibliotecile popu- 
lare sunt înfiinţate, cum am spus, atât la sat cât şi la oraș, 
ca să mulțumească trebuinţa de citit a locuitorilor. Ace: 
ştia au voe să-şi arate dorinţele lor de cărţi, atunci când nu 
găsesc cezace caută, şi bibliotecarul sau comitetul cu care 
lucrează. el, pot hotări să se cumpere, după. aceste cereri, 
tot ce lipsește. Atâtea cereri însă nu sunt ţinute în -sea- 
„mă, pentrucă mar privi decât pe foarte puţini sau .cartea, 
n'ar fi nici în sine bună. Cine are nevoe de asemenea ci 
tire, sau își cumpără singur ceri trebue sau se duce a o alt- 
fel de bibliotecă. decât la o bibliotecă pentru toţi. Nu se 
„poate lua din puţinii bani pentru cărţi, menite tuturor, ca 
„să se cumpere lucruri înțelese numai de câţiva sau chiar 
de unul singur. Şi nu se poate, nici chiar prin daruri, care” 
- n'ar costa prin urmare nimic, să se facă, să zicem, dintr'o 
bibliotecă ţărănească o bibliotecă, pestriță, cu cărți de pe- 
” dagogie, cu tratate administrative sau cu romane franţu- 
zeşti. N'ajunge că sar găsi un -om sau doi în sat în stare 
să le citească. Una este biblioteca de-acasă a fiecăruia, cu 
"cărți carei plac sau îi trebue numai lui, şi alta biblioteca 
tuturor. Bibliotecarul trebue să fie cu ochii în patru, ca 
în stupul lui să nu se strecoare vietăţi străine, care, atunci, 
la fel ca în stupul celălalt, al albinelor, pentru ca să nul 

pună în primejdie, trebue ucise şi scoase afară. Secţia 
aceasta a cincea, a cărturarilor, poate primi un adăpost 
în biblioteca ţărănească, dar cu măsură, Cele mai multe 
din bibliotecile noastre de sat, sunt astăzi, ca alcătuire, 
atât de jalnice, tocmai pentrucă s'a uitat acest lucru. Ineă- 
odată, ochii în patru! Nicăeri ca la bibliotecă vechiul pro” 
verb: Calul de dar nu se caută la dinți, nu e mai puţin 
„potrivit: Orice carte dăruită trebue cercetată de aproape 
şi, dacă nu se potriveşte cu cititorii obișnuiți ai bibliotecii, 
trebue fără milă îndepărtată. Aşa cum citeau cei bătrâni 
în cărţile moștenite de la Elinii de demult, falnica cetate 
Troia de la marginea mărilor calde a căzut, nu pentrucă 
oamenii, cari o apărau n'au fost destul de viteji, ci pen- 
trucă au primit, fără să deschidă ochii, darul făcut de 
dușmani între zidurile ei, calul uriaş de lemn, de unde au 
ieșit noaptea pe furiș ostaşii, de au ucis și au ars tot, 
Să băgăm de seamă să nu se întâmple un lucru așişderea 
şi cu cărţile de dar, pe care le primim, în biblioteca 
noastră țărănească. , | 
Biblioteca, atât pentru zestrea ei de cărți, de foi, de 
reviste, de rarităţi, cât şi pentru atâtea din lucrări, de pildă, 
sală de citire, loc de adunare a cititorilor pentru citiri îm- 
preună sau pentru cuvântări de îndrumare şi serbări ale 
„cărţii, are nevoe de o clădire proprie. Chiar când e vorba 
de un sat mic şi de cărți puţine biblioteca trebue să aibă 
măcar o odae a ei, fie că e dată de școală, de primărie, 
de vreo cooperativă, fie că e luată cu chirie în sat. Nu 
mai la cârciumă n'are ce căuta și nici la cooperativă, atunci 
când aceasta vinde și băuturi spirtoase. Dupăcum se cere 
pentru biserică o anumită depărtare de orice loc de pe» 
treceri și de zgomot, la fel şi pentru bibliotecă. 
„Oamenii n'ajung să-şi dea seama de dreptul la viaţă 

al unui așezământ decât. dacă el are pentru toţi ochii o 
fiinţă de sine stătătoare. Biserica este locul unde toţi se 
roagă şi clădirea, potrivită cu aceste rosturi deosebite, 
chiamă şi convinge numai prin sine. Dacă, aşa ca în 
unele sate noui de colonişti din Cadrilater, toată biserica 
nu este decât un clopot mic de aramă spânzurat de o 
grindă pusă pe două furci în mijlocul câmpului, credinţa 
se faae mai slabă şi, când Dumnezeul cel fără acoperiş co 
- boară între aceşti oameni, îi găseşte alunecaţi spre păgâ- 
nătate. Şcoala este locul unde copiii vin să deprindă scrisul 
şi cititul și să afle tot ce-au născocit înaintaşii lor, ca să 
facă viaţa pe pământ mai uşoară şi mai frumoasă. Ea îşi 
are casă de toți cunoscută, cu săli încăpătoare şi cu fe 
restre largi, ca. să adune cât mai multă lumină pentru flo» 
rile omeneşti adăpostite înăuntru. Este destul s'o vadă 
pentruca. toţi să-i înţeleagă rostul şi să. i se supue. Primaria 
"este locul unde se gospodăreşte satul şi oamenii își împli- 
nesc datoriile şi îşi caută drepturile lor de cetăţeni. Aşezată 
în mijlocul caselor, care o înconjoară ca jucătorii pe lăutari 
ia horă, ea domneşte. și îndrumează. Biblioteca țărănească 
trebue; deopotrivă, să-şi aibă şi ea un sălaș al său, dacă vrea 
să fie cunoscută şi preţuită. O singură oda să fie în sat, 
dacă nu se va putea la început să fie o casă întreagă, o odae 
cu o tablă deasupra ușei, pe care să scrie că acolo se gă- 
seşte biblioteca, şi aproape jumătate din treabă este ca 
și făcută. Oamenii se vor duce, oricât de puţini, să ci 
tească în ea sau să împrumute cărţi, numai pentrucă stă 
cu un rost limpede în calea lor, așa cum intră Duminica 
să se roage, pentrucă biserica își deschide porțile, şi şi-ar 
vedea, de altele, dacă n'ar fi biserică. | 

Dacă biserica este adăpostul şi lacra adevărului dum- 
nezeesc, biblioteca este adăpostul şi lacra. adevărului ome- 

nesc și al sufletului românesc. De multe popoare mari în 
vechime, între care putem pune și poporul roman al stră- 
moşilor, n'am mai ști nimic, dupăce le-a îngropat vremea, 
dacă n'ar fi rămas de la ele cărțile cu gândurile lor,. căr-: 
ţile pe care le întâlnim şi astăzi, pe rafturile bibliotecilor. 
N'avem decât să întindem mâna şi să le deschidem, ca să 
stăm de vorbă cu oamenii de-atunci, de o mie şi de două 
mii de ani, parcă ne-ar fi tovarăși de viaţă şi astăzi. 

O bibliotecă ţărănească, miluită cu un locşor numai pen” 
tru dulapul de cărți, într'o clădire străină, este pe jumă» 
tate dinainte osândită. Până şi în regulamentul de la 1898, 
al bibliotecilor sătești ale lui Haret, făcute de oameni de 
şcoală şi pe lângă şcoli, se prevedea ca fiecare bibliotecă să 
aibă o încăpere numai pentru ea. Mai târziu acest lucru 
sa uitat și biblioteca populară s'a amestecat, în acelaş du- 
lap nedescuiat, cu biblioteca şcolară. Urmările le avem cu 
toţii înaintea ochilor. De aceea, .aș merge chiar atât de 
departe să zic, tocmai din pricina primejdiei necontenite 
de asemenea amestec, atât între oamenii şcolii, crezândusse 
de drept gospodari ai oricărei cărţi din sat, cât şi între locu 
itori, temători să nu fie puşi din nou la vârsta lor în 
rând cu copiii, că biblioteca ţărănească şade mai bine ori» 
unde în altă parte decât la şcoală. | 

Când biblioteca are o clădire a ei sau se găseşte, cu 
odăi aparte, în casa Căminului cultural, grija dintâi trebue 
sări fie sala de citire. Pe-acolo se pun în legătură cu bi 
blioteca cititorii şi după cât va ști ea să fie de zâmbi» 
toare şi de caldă se va socoti şi numărul lor. Să nu se uite, 
apoi, că una din dușmanele bibliotecii rămâne cârciuma, 
care, pe lângă băutură, dă un prilej de întâlnire şi de vorbă 
şi în acelaș timp de pierdere 'de timp şi de luare în râs 
ieftin a tot ce nu-i seamănă. Este destul de cu tâlc faptul 

că la noi, în acelaş an când a început să se lucreze cu ade- 
-vărată inimă pentru ridicarea, satelor, pe la 1897, când sa 
tipărit revista. „Albina“ s'au făcut societăţi pantru răspân” 
- direa cunoştinţelor între săteni şi s'a pus la cale-acel Regur 

lament al bibliotecilor ţărăneşti, tot atunci s'a înființat 
întâia societate de luptă împotriva băuturilor spirtoase și 
a cârciumilor, cu cei mai mari medici şi oameni de 
știință. ai vremii. Sala de citire a, bibliotecii ţărăneşti 
trebue să fie. destul de plăcută şi de atrăgătoare ca să 
oprească oamenii Îa ea şi să nu-i mai lase să treacă dincolo. 
“Ispita cea mai puternică, poate şi mai puternică pentru să” 
iean decât pentiu alți oameni, sunt ştirile noui, despre ce 
se petrece şi se povesteşte în lumea largă. Secţia foilor 
și a revistelor trebue să răspundă acestei trebuințe. Pe pe- 
reți se pot pune şi rame care să rămână, cu chipul Regelui, 
al marilor Domni și scriitori, hărţi, dar şi tot felul de ilus- 
_ traii luate din foi și reviste şi. care se pot schimba, făcând 
"să pară sala mereu alta și cu ceva nou de văzut. Se poate 
potrivi așa în cât la ceasurile de seară, când ţăranii sunt li- 
beri şi se îndreaptă spre bibliotecă, în lunile cu mai pu- 
ţină muncă sau iarna, să fie cineva care să le citească 
sau să le lămurească tot ceeace se poate crede că i-ar privi. 
Să se mute adică aici cronica satului şi a ţării. In locul lău- 
tarilor de dincolo, se poate deschide aparatul de radio. 
Dacă sala nu este destul de mare, să se aşeze o singură 
masă la mijloc; altminteri, este mai bine să fie mai multe 
mese mai mici, pentruca.. oamenii să se însoțească la ele 
cu cine vor şi să se simtă ca la ei acasă. Dai E 
"La ţară cărţile nu se citesc la bibliotecă, ci se împrur 
mută acasă. Pentru aceasta ele n'ar trebui să fie date în 
întrebuința decât legate. Legatul cărților este un meș 
teşug destul de uşor de învăţat și el ar trebui, ca un fel 

de pregătire pentru folosirea mai târziu a bibliotecii, să fie | 
deprins. de învățători şi învăţătoare în şcoala normală, iar 
ce băeţi şi. fete în anii din urmă ai cursului primar. Căr- 
ţile şi revistele ar putea să fie-astfel. legate şi drese cu o. 
cheltuială de nimic. Altminteri, sarcina aceasta urmează 
să şi-o ia câțiva membri ai Căminului sau ai bibliotecii. O 
bibliotecă legată ţine cel puţin de două ori.mai mult şi 
are altă trecere, cu haina ei de scoarță tare, ca o uniformă, | 
în ochii cititorilor. Odaia, unde stau dulapurile sau raftu- 
rile da cărţi, trebue să fie sau alta decât sala de citire sau 
despărțită de ea prin masa bibliotecarului. Trebue să se 
facă obiceiu ca la cărţi să nu umble decât bibliotecarul, 
“iar cititorii să se mulțumească să i le ceară şi să le primească 
din mâna lui, dupăce au aflat de la el, prin întrebări, ceeace - 
„le-ar plăcea, sau .au căutat ei înşişi în condici şi prin car” 
toanele de titluri. i? gi | 
Am văzut odată o bibliotecă, dar e drept că era de 
copii, unde copiii ei singuri așazau la locul lor cărțile a- 
„duse îndărăt șişi luau ce le trebuia pentru săptămâna 
viitoare. Era într'o mahala de margine de mare oraș străin. 
Bibliotecara îi primea la masa ei, le cerceta hârtiile, făcea 
toate însemnările pe ele, ce cărți au adus, ce cărţi vor să 
ia, la ce dată şi până la ce dată, și apoi îi lăsa să alerge 
până la rafturile nu mai înalte decât mica lor înălțime, ca 
să pună şi să scoată. li urmărea numai cu un ochiu şi 
lucrurile mergeau strună. Imi spunea că erau rare greşelile, - 
"deși pereţii: erau toți patru acoperiţi cu cărți, iar cărţile - 
aşezate după împărțiri destul de încurcate şi peste price» 
perea vârstei. Copiii credeau că-şi gospodăresc ei înșiși 
biblioteca şi o iubeau şi o îngrijeau astfel mai mult, ca pe, 
un lucru al lor, deși se lăsau numai mânuiţi, fără să-şi dea 
seama, de isteaţa, bibliotecară. De pz pereţi, în partea li- 

-beră de deasupra rafturilor, alți copii ca ei, în desene colo- 
rate, alergau prin păduri cu o scufiță roşie pe cap, sau 
pătrundeau cu teamă într'un palat cu smei, sau se uitau 
prin sticla unui submarin al povestitorului Jules Verne, 
“la toate vietăţile din fundul mării. Dacă apropiai puţin 
pleoapele, încântat de toată această tinereţe, peste care 
„cădea râzând soarele pa ferestrele mari, ajungeai uneori, 
„ca într'o aţipire, să încurci pe omuleţii adevăraţi cu omu 
leţii desenaţi şi să te crezi tu însuţi aplecat peste cărți de 
poveşti cu minunate ilustraţii. Este însă mai greu şi poate 
„că n'ar fi nici cuminte încă la noi, să se facă acelaş lucru 
cu oamenii vârstnici. Ei n'au nevoe de amăgeala, care câș 
tigă pe copii, şi o asemenea gospodărie amestecată ar pur 
„tea să ducă chiar la pagube. Ceeace nu înseamnă .că, dacă 
biblioteca satului, acolo unde ea a ajuns la rarul noroc 
să-şi aibă o casă a ei, poate să dea o odae anume secţiei 
"copiilor, aceasta n'ar putea să semene cu biblioteca din 
marginea de oraş străin, despre care am amintit. Acea 
bibliotecă se chema „Ora veselă“ şi arată numai prin nume 
ce bucurie aduce, ca un joc frumos, în viaţa copiilor. 
__ Pentru clădirea bibliotecilor populare celor mari, de la 
oraşe, s'a ajuns astăzi la o ştiinţă şi la un meşteşug aparte. 
Ele se deosebesc numaidecât dintre celelalte, aşa cum se 
deosebesc o biserică, o şcoală, o judecătorie, o bancă. Nu 
este nevoe să mai intri înăuntru, ca să știi ce sunt. Acea” 
„sta nu vrea să zică altceva decât că biblioteca a pătruns 
şi ea, cu o făptură proprie, între celelalte aşezăminte ale 
omenirii, mai cunoscute decât a fost până de curând bi 
blioteca. In zilele noastre nu se mai poate închipui o ca- 
pitală. de ţară sau un „Oraş de seamă fără o asemenea clă- 
dire. Ea costă singură o avere, zeci şi sute de milioane, 
şi dovedeşte chiar prin aceasta cât de scumpă trebue să 

fie cealaltă avere, pe care este chemată s'o' adăpostească. 
Această avere sunt cărțile şi, după toate cele scrise până 
aci, se vede că astfel de cheltueli, făcute pentru ele, nu 
sunt numai 0 risipă de orăşeni fudui, cari nu mai știu 
ce să facă cu banii și cum să se mai împodobească. După 
cum însă biserica mai bogată la oraş, școala de-acolo, ju 
decătoria şi primăria, se întâlnesc și la sate, potrivite cu 

“ouinţa și puterile oamenilor, la fel cu biblioteca ţără- 
nească. Astăzi încă, lucrul fiind nou, atâţia au să dea din 
umeri auzind. Așa au dat din umeri și când au auzit întâiu 
de zidirea unui local de cooperativă sau de băi de sat, iar 
mai târziu li sau părut, nu numai fireşti, dar au alergat 
“pe unde nu gândeau, ca să le aibă şi vorbeau ca de o. 
ruşine pentru comună, că îi lipsesc. N'are să treacă mult 
şi are să se întâmple acelaş lucru cu biblioteca. Vremea 
ei vine. Bine de cei cari se vor pricepe s'o ia înainte şi 
să se folosească ei întâiu de noua binefacere a lumii, de 
această unealtă de luminare şi de. atotputere. 

Orice clădire de bibliotecă, mare sau mică, trebue să 
împlinească. trei rosturi: păstrarea cărţilor, punerea lor la 
îndeamnă, adăpostirea bibliotecarului. 

Cărțile se ţin într'o odae de depozit. Se înţelege că alt 
fel, şi în alt număr vor fi aceste odăi când cărţile se vor 
ridica la o sută sau două, sau se vor ridica la mai multe 
mii sau sute de mii, cu rarități fără preţ, cărţi vechi, tipă- 
rituri ilustrate și manuscrise. Oricum ar fi. acest depozit, 
e] trebue să fie în aşa chip zidit sau apărat încât să nu 
se găsească în primejdie de foc, să n'aibă umezeală şi să 
nu-l coacă soarele. Cărţile îşi au și ele duşmanii lor, chiar 
în afară de oameni, cari le murdăresc şi le strică: praful, 
„carii de tot felul, umezeala. Fie că odaia de depozit este 
una, fie că sunt mai multe, că este închiriată sau clădită 


9. i CARTEA SATULUI 
anume, cei cări au răspunderea ei să nu uite aceste cerinţe: 
Oricât ar fi de puţine şi de călătoare cărţile unei biblioteci 
ţărăneşti, viaţa lor, adică buna lor. stare, ascultă de ace 
leaşi legi. 

Al doilea rost al usii de bibliotecă, punerea la înder . 


mână a cărţilor, înseamnă. o sală de citire. Sălile acestea. 


- 


- 


la bibliotecile mari se fac pentru mai multe sute de citi 
tori, pentru oameni cari citesc obișnuit şi pot fi mai mulți 
împreună, dar şi pentru oameni cari. face cercetări şi au 


"nevoe să fie mai puţini sau singuri; una pentru cărţi, alta 
tru ziare şi reviste, unda se întorc şi se fâşie foi, adică 


se face zgomot şi cititorul de cărţi nu şi-ar putea vedea în 
linişte de citit; una pentru vârstnici şi alta pentru copii. 


„Deoarece aceste biblioteci dau cărţi de citit în cuprinsul 


lor: şi împrumută şi cărţi acasă, altele 'sunt sălile unde se 
citeşte. şi altele unde se face împrumutul. O bibliotecă de 


sat, mică aşa cum este și negândindurse de obiceiu la o 


sal de citire propriu zisă, pentrucă ţăranii nu pot să vie 
câteva. ceasuri pe zi acolo ca să citească, are de raspuns, 
când vrea să-şi facă datoria, la întrebări tot așa, dacă nu 


„mai grele. Sala ei de citire este mai puţin, dar 'este şi mai 


mult decât atâta. Ea este o sală de ziare, dar este şi un 


„loc: de adunare unde se face un fel de citire vie, mai rod: 


nică de atâtea ori decât citirea mută a largilor săli de la 
oraşe. Cel care o alege sau chiar o clădește şi o chiverni- 
seşte trebue s'o pregătească pentru aceste meniri, foarte în- 
semnate. Când este loc și pentru o sală. de copii, atunci grija 


„trebue să fie îndoită; aceasta trebue să aibă, pe cât se poate, 
intrare aparte, pentruca, să nu :se amestece copiii. cu cei 


mari, şi să sufere de zgomotul lor sau să le strice cu pro 
priul zgomot. 
„Cel din urină rost al clădirii de bibliotecă este adăposr 

tirea bibliotecarului, nu atât cu odăi unde să-și aibă lo- 
cuința, cât cu odăi de lucru. La oraş aceste odăi se numără 
cu zecile, pentrucă și bibliotecarii sunt foarte mulţi: unul 
primeşte tipăriturile, alţii le trec în condici şi pe toţ felul 
de cartoane, alţii stau de vorbă cu cititorii şi le dau căr 
țile dorite. La sat bibliotecarul trebue să aibă cel puţini un 
loc al lui, o masă cu toate hârtiile, unde ceilalți să ştie 
că îl găsesc și-i pot vorbi. Dacă până acuma. nimeni nu 
sa gândit la acest lucru, socotit de prisos, este pentrucă 
până acuma nimeni nu se gândea la bibliotecar. După pă- 
rerea atâtora, şi rătăcită și păgubitoare pe cât se poate, bi 
blioteca merge şi singură, mai ales cea de sat. Noi credem 
că, dacă este vreuna care să nu poată merge fără biblio» 
„tecar, este tocmai aceea de sat. Este ca şi cum biserica ar 
putea trăi fără preot şi şcoala fără învățător. Iată de ce, - 
în clădirea oricărei biblioteci ţărăneşti trebue păstrat ceva, 
fie o încăpere anume, fie un loc lesne de recunoscut, pen- 
tru bibliotecar. După cum biblioteca trecutului n'a putut 
să trăiască din lipsa lui, biblioteca viitorului nu va putea 
„să se înfigă la sate și să tragă brazdă adâncă, fără el. | 

Cărţile dintr'o bibliotecă se deosebesc numaidecât de 
orice alte cărți prin aceea că sunt aşezate în şiruri și îm- 
părţiri care le tac uşor de găsit. Cine are în cap numai 
o bibliotecă de sat cu puţine volume poate că nu este con» 
vins 'destul. Să 'ceară să fie dus odată, ca să se convingă, 
în depozitele unei biblioteci cu sute de mii de volume, unde 
mintea se pierde şi ochiul se ulueşte, şi să vadă cum, pen» 
tru orice carte iar trăzni în cap să ceară, paznicul se 
îndreaptă fără nici o greutate, după niște semne făcute 
pe hârtie, tocmai la locul unde ea se află şi aşteaptă parcă 
să fie scoasă. 

Fiecare carte, când intră în bibliotecă, fie mare, fie 

„„ mică, primeşte un număr şi un loc al ei. Este destul dacă 
„cineva arată acest număr şi acest loc, din condicile unde 
cartea, a fost trecută, pentrucă ea să fie descoperită numai” 
decât, între o sută, o mie sau o sută de mii. Cine are acasă 
la el numai treizeci sau patruzeci de cărți ale lui şi-i tre” 
bue una, le ia atunci pe fiecare în mână sau răscoleşte 
„două, trei odăi pe unde şi-aduce aminte că a puso, şi se 
poate ca la urmă nici aşa să no găsească. La bibliotecă 
este altfel, pentrucă acolo se urmează o așezare, care în” 
lătură. orice: rătăcire, pierdere şi bătae de cap. Fără această 
aşezare, cu aruncarea cărţilor unde se nimereşte, biblioteca. . 
sar desfiinţa în cel mai scurt timp şi ar ajunge numai un 
maldăr de cărţi, fără nicio întrebuințare. O singură carte 
pusă din greşală nelalocul ei, se poate să nu mai fie gă- 
„sită niciodată, decât din întâmplare, pentrucă ar fi luată 
în mână când i sar căuta o vecină. Aşa sunt aproape toate 
înlesnirile pe care omul le-a născocit pentru viaţa mai îna- 
intată de astăzi. Indată ce nu ascultăm de anumite rân- 
dueli, ele sunt mai puţin folositoare decât erau mijloacele 
mult mai înapoiate ale vremurilor vechi. Intr'un oraș, unde 
vine apa pe ţevi și poţi să dai drumul la câtă vrei numai 
întorcând de o chee, lumea e în primejdie să moară de 
sete: dacă se strică ceva acolo unde e vatra ei, pentrucă de 
mulţi ani în curţi nu se mai găsesc puțuri nici izvoare. La 
fel cu trăsura aceea iute ca vântul, care merge cu ben- 
zină, pe roţi groase de cauciuc, fără nicio zguduire. Dacă 
în loc de o şosea pietruită, dă de una desfundată, auto- 
mobilul nu se mai poate mişca şi trebue tras cu boii. Bi- 
blioteca populară este şi ea mai bună decât oricâte cărți 
puse la întâmplare pe nişte poliţe, dar numai dacă ascultă 
de aşezarea dată de bibliotecar. De aceea, această aşezare 
şi multele feluri în care este înţeleasă în diferitele ţări, 

atât pentru bibliotecile mari cât şi pentru bibliotecile mici, 
au dat mare bătae de cap oamenilor de știință și bibliote» 
carilor. Astăzi au pătruns, de pildă, până la noi mijloacele 
găsite şi întrebuințate de Americanii din Statele Unite, 
ande sunt cele mai bune și cele mai mari biblioteci publice 
din lume, nu de ieri, de alaltăeri, ci de o sută de ani. Ei 
ne-au fost, în această treabă, un fel de înaintemergători. 

„Aşezarea cărţilor în biblioteca satului are două înţele 
suri şi două părţi: trecerea în nişte condici unde atât bi 
bliotecarul cât şi cititorul au întreaga bibliotecă numai în 
câteva foi şi pot să caute prin ea în voe tot ce le trebue, 
şi înșirarea propriu zisă pe rafturi şi în dulapuri. Aici se 
vede maicuszamă că biblioteca este o gospodărie ca ori- 
care alta şi că are nevoe tot timpul de un gospodar al ei. 

Întâia condică a oricărei biblioteci ar putea să poarte 
un 'nume cunoscut mai mult de la banca sau cooperativa 
satului: registru inventar. In ea se'trec la rând cărțile pe 
măsură ce vin la bibliotecă. Fiecare capătă numărul ei de 
intrare, care se scrie şi pe o hârtie lipită pe cotorul cărții, 
precum și înăuntru pe întâia foaie, fie deadreptul, fie tot 
așa, pe o bucată de hârtie lipită. Numărul acesta însoţeşte 
cartea prin toată viaţa ei în bibliotecă, ajută să fie căutată 
în raft, este arătat pe toate foile de împrumut şi se în- 
trebuințează mai mult decât titlul sau numele autorului. Prin 
el cartea nu mai este un volum oarecare, uşor de amestecat 
cu altul asemenea, ci un mădular şi o parte a bibliotecii. 
Odată .cu trecerea numărului înăuntru, se pune în mai 
multe locuri în carte, dar așa ca să nu se acopere scrisul, 
ştampila. bibliotecii. Ştampila arată dreptul de proprietate 
și trebue să îngreuneze înstrăinarea cărţilor. După număr, 
se scrie în condică numele autorului, fiecare în câte o des- 
părţitură; apoi titlul, oraşul şi anul când s'a tipărit cartea, 

dacă a (ca cumpărată sau cei în ce zi, lună şi an. In 
nişte scoarţe, în care hârtiile se pot lega sau strânge în 
„copci, ca să nu curgă, se păstrează, după aceeaş numero» 
tare, hârtiile de cumpărare de la librărie, de cost al legării 
sau de danie. Condica aceasta, care este un fel de foae de 
zestre a: bibliotecii, nu trebue lăsată pe mese, ca să caute 
în ea, cititorii sau străinii, ci rămâne numai în seama biblio- 
tecarului. Fa, este de cea mai mare însemnătate. Fără ca 
nici o bibliotecă, mare sau mică, nu se poate închipui. 

A doua şi a treia, condică sunt condicile cititorilor. Una 
se chiamă Catalogul cărţilor după nume de autori, iar cea” 
laltă, Catalogul cărţilor după cuprins. Este cuminte ca ele 
să fie făcute din foi de hârtie mai groase şi legate în coperte 
„trainice, ca să nu se macine de multa, răsfoire. 

„In Catalogul după nume, autorii sunt aşezaţi în grupe 
după alfabet, adică după litera de început a numelui lor 
„de familie. Fiecare carte îşi păstrează însă numărul, cu care 
a fost trecută odată pentru totdeauna în Registrul inventar 
sau Registrul jurnal. Dacă, de pildă, în acest Registru, la 
„pagina 1, Alecsandri Vasile, Poezii populare, avea numărul 
1, după el urma Creangă lon, Poveşti, cu numărul 2, şi 
aşa mai departe, până la pagina 9 a lui, să zicem, unde era 
Alexandrescu Grigore, Fabule, cu numărul 143, şi Coşbuc 
George, Balade şi idile, cu numărul 144; în Catalogul căr 
ţilor după nume, Alexandrescu Grigore, Fabule, numărul 
142 şi Alecsandri Vasile, Poezii populare, numărul 1 vor 
„fi pe aceeaș foae şi în această rânduială, iar Coşbuc George, 

Balade și idile, numărul 144, şi Creangă Ion, Poveşti, nu” 
mărul 2 se vor găsi împreună, alături de toţi scriitorii al 
„căror nume de familie începe cu C. Rostul acestui Catalog 
este ca .toți cei cari știu numele autorului cărţii pe care 
vor s'o cițească, fără să ştie însă numărul la care ea a fost 


EMANOIL BUCUȚA: BIBLIOTECA SATULUI 95 


trecută, să poată s'0 găsească fără osteneală;. Căutând la 
autor, ei pot săşi facă în acelaş timp şi O părere despre 
toate celelalte lucrări scrise de el şi să fie îndemnați să le 
ceară una după alta, dacă întâia carte le-a plăcut. Cata” 
logul după nume arată pe scriitor nu singur, cu o singură 
carte, aceea trecută la un număr oarecare, după care ur- 
mează alt scriitor şi altă carte, cu totul deosebită, ci îl arată 
în mijlocul întregii lui zămisliri, uneori al douăzeci sau 
treizeci de volume. El capătă deodată, numai prin acea: 
stă. aşezare, o înfățișare și o viaţă, pe care, fără ea, nu le 
avea. Catalogul după nume este de mare ajutor şi biblio- 
tecarului, care poate, dintr'o singură privire, să-şi dea sea- 
„ma cât are biblioteca din fiecare autor în parte şi ce-i mai 
lipseşte din opera lor. 

In Catalogul după cuprins nu mai priveşte în întâiul 
rând autorul, ci cartea pe care a, scris-o și ceeace ea aduce. 
Aşa cum în Catalogul: după nume acelas scriitor putea să 
strângă împrejurul lui toate cărţile de orice cuprins ar fi 
fost, numai să fie gândite și scrise de el, de pe toate foile 
Registrului jurnal, aici se întâmplă tocmai dimpotrivă. Căr» 
"ile aceluiaș scriitor pot să se împrăștie în 'toate colțurile 
Catalogului după cuprins, dacă fiecare din ele vorbeşte 
despre altceva şi încape în altă împărţire a lui. Bunăoară, 
Coşbuc George are să să arate cu Balade şi idile la locul 
unde e trecută poezia, cu Povestea unei coroane de oțel 
la locul unde e trecută istoria, cu Modelele lui de confe- 
rințe pentru popor la locul unde e trecută lucrarea cul- 
turală la sate, la fiecare în parte deavalma cu scriitorii cei 
„mai deosebiți, dar cari au scris despre lucruri asemănătoare. 
Cititorii, cari vor cărți dintr'o anumită ramură de cunoș 
tinţe, fără grijă câtuș de puţin pentru autorii lor, sunt 
foarte mulţumiţi să le poată găsi pe toate la un loc. Biblio- 

tecarul, deopotrivă, când vrea să fie dumirit despre felul 
cum, adică prin câţi şi ce scriitori şi prin ce opere este în- 
făţișată acea ramură de cunoştinţe în bibliotecă. | 
Impărţirile în care intră cărţile unei biblioteci sunt 
foarte deosebite, întâiu după număr de cărţi și apoi după 
ţară. Impărțirea, zea mai uşoară pentru o bibliotecă a satului 
ar fi aceasta: 1. Povestiri, romane, nuvele și. altele asemă- 
nătoare; 2. Poezii şi piese de teatru; 3. Cărţi de învăţă» 
tură. Dacă. trebuinţele şi cărţile încep să se înmulțească, fie- 
care împărţire mai mare trebue să se desfacă în mai multe 
subimpărţiri. Când într'o bibliotecă de acestea numai căr» 
ţile de învăţătură ar ajunge 200, cititorul ar începe să gă- 
sească foarte greu ceeaceri trebue, dacă el poate fi plugar, 
crescător de vite, albinar, uscător de prune, tăetor de lem- 
ne în pădure sau caută vreo carte de sănătate, despre co- 
operative, despre mori şi turbine cu apă, despre clădirea 
unei gropi de nutreţ murat sau despre văpsirea cu zeamă 
de burueni a lânei. Dacă am rămâne la împărţirea cea mare, 
atunci omul ar fi silit, când nu se mulțumește cu ceri 
spune bibliotecarul, să citească; şi să se oprească la toate 
„cele 200 de nume de autori şi titluri. Impărțirea se poate 
atunci desvolta astfel: 1. Ştiinţă şi meşteşuguri; 2. Plugărie, 
prădinărie, gospodărie; 3. Creştere, sănătate, gimnastică, 
sport şi jocuri; 4. Istorie, geografie; 5. Drept şi stat, So - 
cietate şi gospodărie națională; 6. Viaţa sufletească a omu- 
lui (religie, artă şi literatură, scris și limbă). | 
Când biblioteca nu mai încape nici în aceste margini, 
înseamnă că ea este destul de mare ca să treacă la întoc» 
miri mai puternice și în seama unor bibliotecari cu altă 
pregătire. Americanii au descoperit mijlocul, pentru marile 
lor biblioteci, să facă în Catalogul după cuprins împărțiri 
atât de amănunțite încât orice carte, ori despre ce-ar scrie, 

să se aile foarte ușor. Dacă cineva vrea să citească despre 
felul cum își cioplesc Moţii ciuberele lor, despre viermii 
cari mănâncă prunii din Basarabia, despre preţul cu care 
s'a plătit pietruitul unei şosele de munte sau despre unel- 
tele din cancelaria domnească a lui Ştefan cel Mare, Cata” 
logul după cuprins, ticluit de chibzuinţa americănească, îl 
pune numaidecât pe cale. Bibliotecarii, învăţaţi cu nenu- 
măratele lui subimpărţiri, sunt gata să răspundă la ade- 
vărate ghicitori şi să ameţească pe cititorii cei mai buclu- 
cași prin iuțeala cu care le aduc orice carte. Bibliotecile 
noastre pentru studenţi şi cercetători, Biblioteca universi- 
tară Carol 1 și Biblioteca Academiei Române din Bucu” 
rești, Biblioteca Universităţii din Cluj au cărțile așezate 
după acest catalog. "Toate cărţile sunt desfăcute întâiu în 
zece mari împărțiri însemnate cu numere, de la 0 până la 
9. Cele cu acelaș fel intră la acelaş număr, la 0 dicţionare 
sau enciclopedii, la 1 gândirea sau filozofia, la 2 religia, 
la 3 gospodăria ţării și dreptul, la 4 limbile, la 5 ştiinţele 
"naturale şi matematica, la 6 ştiinţele aplicate şi arta, la 7 
artele frumoase, la 8 literatura, la 9 istoria și geografia. 
Fiecare număr se poate împărți însă, la rândul lui, în alte 
zece numere şi sub fiecare din acestea se pun cărțile care 
au cuprinsul. arătat de întâiul număr, dacă e 3, de pildă, 
cărți de gospodăria țării, dar în tot mai mici subimpărțiri, 
de pildă, lemnăritul, și mai departe încă, cioplitul lemnului 
în Munţii Apuseni, până dăm la capăt de vreun volumaș 
unde cineva a arătat cum își fac Moţii ciuberele! Este des- 
tul să dibăcim astfel acest număr, ca să-l căutăm în cata” 
log şi să dăm acolo, între miile de cărţi pe care le cuprinde, 

tocmai de ceeace ne pasă. i 
Li bibliotecile mari, Cataloagele, adică lista cărților, 
nu mai sunt scrise în condici, pentrucă acolo, de fiecare 
? 

literă de nume de autor sau de fiecare împărţire, vin zilnic 
zeci sau sute de lucrări noui şi începe să fie cu neputinţă 
să li șe găsească un loc de trecut. Ar trebui ca în fiecare 
"an să se facă noui condici. Atunci s'a, descoperit nişte ca- 
taloage mult mai îndemânatece, făcute din cartoane inși- 
rate pe o vargă de alamă. Pe fiecare carton se scrie o carte, 
cu tot ce vrem să ştim despre ea, autor, an şi loc de ti- 
părire sau cuprinsul pe scurt. Dacă vine o nouă carte al 
cărei loc ar fi tocmai între două din cele vechi, navem 
decât să facem un nou carton şi să-l aşezam la mijloc. Pu- 
tem să aşezăm astfel între ele zece sau o sută de cartoane, 
fără greutate şi fără să se „bage de seamă, pe când în con” 
„dică, unde scriam de mână pe aceeaş foae de hârtie, de la 
un timp, oricât ne-am fi înghesuit și am fi urâţit locul, 
nu mai aveam unde. Cartoanele se chiamă fişe şi se ţin 
"într'o cutie lungă de lemn, căreia îi zice fişier. La fişier 
ciocăneşte şi lucrează. necontenit, întregind, controlând şi 
schimbând, bibliotecarul. Fişierul aduce aminte de acele 
sticle în care meşteşugari isteţi izbutesc să strecoare, pe gâ- 
tul îngust, tot felul de lemnişoare şi la urmă să închipue 
din ele, de-a minune, crucea răstignirii, ulițele, ciocanul şi 
toate uneltele, ţinute în apă ca să nu se usuce și să se 
deschee, ale Sfintelor Patimi. Le vezi în mic înainte, cum 
vor fi fost aevea în zilele Evangheliilor pe Dealul Căpățânii. 
Fişierul nu este, altceva decât întreaga bibliotecă, uşoară 
s'o iei la subţiori, cu fiecare carte un carton plin de în- 
semnări, peste care stau aplecaţi cititori şi bibliotecari. La 
bibliotecile mari sunt săli anume, pline de aceste fişiere, 
aşezate unele peste altele în caturi și acestea. în rânduri, cu 
uliţe printre ele, pe unde umblă căutătorii. Sunt însă și. 
biblioteci mici ţărăneşti care, datorită unui bibliotecar fost 
pe la cursuri şi dornic de înoiri, au înlocuit condica, şi 

caetul cu fişierul. Lucrul este atunci, adeseori, mai de fo: 
los bibliotecarului decât ţăranilor, cari primesc îndrumările 
şi cărţile mai mult deadreptul de la el, dar se poate aduce 
dovadă că s'a făcut şi n'a ieşit rău, la! 

A patra şi cea din urmă condică a unei biblioteci țără- 
neşti este condica împrumuturilor. Deși cea mai de seamă 
avuţie a unei biblioteci sunt nu zidurile ei şi nici cărțile, 
ci tocmai cititorii, în afară de cari toate celelalte sunt 
zadarnice, bibliotecarul este dator să stea de pază cu mare 
grijă asupra zestrei date în seamă. O bibliotecă însă care 
îşi urmăreşte prost pe imprumutători se distruge de două 
ori: odată, prin pierderea cărților care o împuţinează sau, 
ceeace înseamnă acelaş lucru, prin scoaterea lor multă vre- 
me din întrebuințare, atunci când nu sunt cerute la soroc; 
şi al doilea, prin reaua creştere făcută cititorilor. Fiecare 
carte trebue trecută în condică, împreună cu data când 
se cade să fie înapoiată, la două săptămâni sau atât cât cere 
regulamentul bibliotecii. Indatăce cartea sa intoarce, biblio- 
tecarul e dator să dea descărcare cititorului, ştergându/l, 
chiar sub ochii lui, din condică şi însemnând ziua şi luna. 
Toate aceste însemnări vor folosi pentru facerea numără» 
torii cititorilor și cititului, cu arătarea vârstei şi indeletni» 
cirii, dacă e bărbat sau femee, a pregătirii şcolare, pentru 
cititori; a numărului de volume şi a felului lor, pentru cărți. 
Dacă în Registrul jurnal, în Catalogul după numele scrii: 
torilor şi în Catalogul după cuprinsul cărților se pot ur 
mări fiinţa şi alcătuirea bibliotecii, în Condica împrumu» 
turilor se vede însăşi viaţa ei. Insemnătatea acestei con” 
dici este într'un fel mai mare chiar decât a celorlalte două. 
Iată de ce bibliotecarul trebue s'o supravegheze deaproape. 
Ca şi Registrul inventar, ea îl priveşte numai pe el și n'are 
de ce să intre în mâna cititorilor, De multe ori şi aici, 

condica este mai bine să fie inlocuită de fişe, care se mânuesc 
mult mai uşor. | 

Imprumutarea cărţilor a ajuns în unele ţări şi la unele 
"biblioteci atât de departe, încât, ca în Elveţia, ciobanul 
din munte să ceară, de-acolo dintre oile și vacile lui, o carte 
„de orice fel prin poştă, şi» tot prin poştă, ea să-i fie fără 
întârziere trimeasă. | | 

Aşezarea propriu zisă pe raft trebue făcută, la orice bi 
pliotecă de sat cu un număr mai mic de volume, la rând, 
după cum au fost trecute cărţile în registrul-inventar. Fie” 
care carte purtând pe cotor numărul ei, bibliotecarul. şi 
oricine poate vedea cu maj mare. uşurinţă dacă lipseşte 
vreuna. Atunci când cărţile încep să se înmulțească, a“ 
ceastă așezare încetează. să fie cea mai bună. Fiind destul 
de stingheritor să se pună alături cărți de mărimi prea 
deosebite, ceeace, pe lângă urâţenie, încurcă, la mânuit; de 
multerori, iar în bibliotecile mari totdeauna, cărţile se a 
sează după mărime sau după. formate, cum zic bibliote” 
carii. Se iau cărțile cele mai mari și se înșiră alături, pe raf 
tul de jos; pentrucă, se scot mai anevoe și ca să fie la înde” 
mână; acesta e formatul unu. Se iau apoi cărţile cele mai 
mici şi se pun pe -aftul cel mai de sus, cam la înălțimea 
omului, ca să poată fi ajunse cu mâna. ridicată, fără scaun; 
acesta este formatul patru sau cinci, după cum sa hotărit 
un număr mai mare sau mai restrâns. Cele care rămân 
se împart în două sau trei şi se aşează între celelalte; ace” 
stea. sunt formatele doi şi trei sau patru. După asemenea 
aşezare însă, rostul cataloagelor se simte şi mai limpede, 
pentrucă numerele de pe cotor nu mai sunt acum la rând 
şi, fără arătările din catalog, întradevăr nu se mai pot 
găsi cărţile. In catalog trebue, de aceea, însemnat şi numărul 

dulapului şi al raftului pe care se află cartea. Dulapul şi 
raftul se arată, fie cu un număr, fie cu o literă. 

Pentru ziare şi reviste se face o trecere deosebită. Ceeace 
se înseamnă, de câte ori vine o foae nouă, nu mai este 
titlul, rămas acelaș, ci numai numărul. Ziarele, la biblio- 
tecile mici, de obiceiu nu se păstrează, pentrucă nau nici 
un rost de document; altceva este cu revistele: La sfârșitul 
anului ele se leagă şi urcă între cărți. Atât ziarele cât şi 
revistele trebue ţinute pe un cadru, un fel de gherghef de 

_scândurele sau de trestie, ca să nu se vânzolească şi să fie 
“mai uşor de luat în mână. 

Orice bibliotecă de sat trebue să aibă venituri proprii, 
oricât de neînsemnate, din care să trăiască. Cheltuelile ei 
sunt cel puţin de trei feluri: cumpărare de cărţi şi abona” 
mente la. ziare şi reviste; o mică plată bibliotecarului; chel” 
tueli de administraţie, de la chirie, lemne, lumină, cură” 
ţenie până la hârtia şi cerneala de cancelarie. In fiecare an 
bibliotecarul, împreună cu comitetul sau autorităţile satu- 
lui şi ale Statului, încropeşte un buget, de care trebue să 
caute să se, ţie cât mai de aproape. O bibliotecă fără buget 
este o întreprindere nesigură şi care nu-şi merită numele. 

De acest lucru noi de obiceiu nu suntem pătrunși, pen” 
trucă mai toate bibliotecile româneşti au ieșit dintr'o bună” 
voinţă culturală, odată pentru totdeauna, atunci la înfiin- 
ţare, şi fără vreun sprijin în viitor. Dovadă bibliotecile 
noastre ţărăneşti, care, afară de rari cazuri, sunt fără bu 

“get. Ele alcătuesc în mijlocul satului nişte întocmiri venite 

şi întreţinute din afară. De aci până la părerea că nu pri” 
vesc satul nu este prea departe. In foarte multe locuri s'a 
şi ajuns să se gândească așa. 

Este nevoe mai mult decât oricând de o întoarcere și de 
o schimbare în bine de părere. Poate că o cale, și nu cea 


102 CARTEA SATULUI 


mai puţin potrivită, va fi tocmai bugetul. Țăranul este prea 
gospodar şi socotit, ca, să nu vadă în cele din urmă că 
ceva, pentru care se cheltueşte din banii satului şi din banii 
lui, nu se poate să nu ascundă vreun folos, şi ca să nu-l 
descopere. În schimb, astăzi, ţăranul vede că pe tot ce 
“pune mâna «ostă, pentru o bucată de sfoară trebue să 
plătească, pentru un pumn de sare i se cer bani, pentru un 
chibrit trebue să scoată şi 'să dea, şi numai pentru pache» 
tele de cărţi, cu care se trezeşte într'o bună zi, la şcoală 
sau În. primărie şi care i se spune că ar fi ale lui și spre 
binele lui, nu esta nevoe să mişte niciun deget ca să le 
„capete. Cartea, în capul lui, atât de muncită, până să fie 
gândită şi scrisă, mai muncită decât un ogor pietros până 
„să se facă lan de grâu, şi atât de scumpă, apoi, până să 
iasă din teascurile tipografului ca marfă, aşa cum a ieşit 
făina şi pâinea, cu osteneala morarului, a brutarului, a că» 
răuşilor şi a tot felul de prăvăliaşi, cartea aceasta, în capul 
ţăranului, care, tocmai el, dacă ar fi pusă ca muncă ală- 
„turi de munca. lui, ar înţelege-o mai bine, pare un lucru 
fără, preţ, ticluit, din lipsă de alte griji, pentru petrecere, 
„de târgoveţi şi împărţit cui vrea şi cui nu vrea, pentru 
aceeaș pierdere de vreme. Nepriceperea şi puţinul respect 
faţă de bibliotecă urmează de la sine De aceea, biblioteca 
ţărănească trebue schimbată într'o gospodărie, ca orice alte 
gospodării, cu veniturile şi cheltuelile ei, cu un cap răs 
punzător şi cu rosturi limpezi. lată însemnătatea, tot pe 
atât de pământească pe cât sufletească, a bugetului înăun- 
trul unei biblioteci. P 
Pentrucă bilioteca împlineşte o trebuință foarte înru- 
dită cu a şcoalei: păstrează ceeace dă școala şi desvoltă, 
iar şcoala este întreţinută de Stat, nu se poate ca biblioteca 
să nu se bucure de o luare aminte la fel. Intâia parte din 

bugetul oricărei biblioteci ţărăneşti trebue să vie de la el. 
Statul, în locul unde lucrează biblioteca, este satul, ca în- 
săşi îi stă deschisă și este numai a lui. De aci urmează da- 
toria pentru fiecare sat să pună o sumă cât de mică: în 
bugetul lui, pentru bibliotecă, Legea, de altminteri, ori- 
unde este o lege a bibliotecilor populare, şi în România la 
„fel, legea noastră din 1933, prevede această îndatorire pen» 
tru comune, sate şi oraşe. Bibliotecile populare ele însele 
se chiamă, din această pricină, la noi şi în altă parte, bi- 
blioteci comunale. Satul românesc, şi așa destul de sărac, 
nu trebue să se sperie de o nouă sarcină. In afară că este 
vorba de un nou aşezământ pentru suflet, alături de şcoală 
şi de biserică, destul de slăbite, de valuri ale veacului sau 
de sămânță de boale lăuntrice, ca să le fie binevenit un 
asemenea ajutor, dar suma n'are și nu trebue să fie o po” 
vară pentru buget. Apoi Statul va da și el, maicuseamă 
daruri de cărţi şi poate și sume de .bani bibliotecilor care 
arată bune roade, prin Ministerul Şcoalelor, supraveghe- 
torul și îndrumătorul bibliotecilor ţărăneşti. 

Biblioteca trebue să fie sprijinită și de oamenii mai de 
inimă ai satului, cititori ai ei. Fiecare bibliotecă este bine 
să aibă o societate a prietenilor ei, cari să fie un reazăm 
pentru bibliotecar în gospodăria bibliotecii şi în întâiul 
rând să plătească fiecare o cotizaţie, să dea adică un venit 
sigur pus de la începutul anului în buget. Aceeaş societate, 
impreună cu bibliotecarul, trebue să pună la cale o ser: 
bare sau două pe an, de unde să iasă iară o sumă de bani, 
Ceeace face comitetul şcolar pentru şcoală, are menirea 
să facă pentru biblioteca. satului această societate a prie- 
tenilor ei. Pe lângă folosul pipăit, creşterea unui buget, 
care nu poate să fie niciodată îndestulător, dacă n'are alt 
izvor decât bugetul satului, îşi face loc folosul mai ascuns, 

dar mai adânc. Se nasc în jurul bibliotecii, o însufleţire, 
un îndemn la faptă şi o legătură între oameni, care o pun 
la adăpost de paragină şi de uitare. Să nu se uite că dacă 
școala. satului este apărată de legea îndatoririi de înscriere 
şi de urmare, biblioteca, își deschide ușile numai pentru 
cine vrea să intre. Dincolo copiii sunt așteptați şi, la nevoe, 
pot fi duşi din urmă; aici oamenii trebue câștigați, pentrucă 
nu vin decât de bunăvoe. Intr'un asemenea scop niciun mij 
“loc nu trebue uitat. Acesta, în afară de ceeace este chemat 
să facă biliotecarul între pereţii bibliotecii prin carte, este 
dintre cele mai încercate și mai temeinice. Un lucru nu 
trebue să se uite însă niciodată, în căutarea de mijloace 
băneşti pentru întrebuinţarea bibliotecii ţărăneşti, că fo 
losivea cărţilor se face fără nicio plată, Prietenii biblio- 
tecii plătesc pentrucă vor şi se. leagă ei, şi nici decum ca 
să aibă dreptul să citească. Unii dintre aceştia, atunci când 
ar fi oameni ieșiţi din sat și cu rosturi mari la orașe, sar 
putea să nici nu se folosească de bibliotecă şi de ziarele şi 
cărţile ei: 
Bugetul bibliotecii se alcătuește de. bibliotecar, dar se 
încuviinţează şi aducerea lui la îndeplinire se supraveghează 
de un comitet sau de orice altă adunare şi autoritate, cu 
care bibliotecârul este îndatorat prin lege sau printr'un 
şegulament să lucreze. Biblioteca nu este numai 0 QOspo- 
dărie sufletească, ci este şi o gospodărie adevărată, care 
mânuește bani. De aceea, chiar bibliotecarii cei mai mă” 
"runţi primesc la şcoala. lor şi câteva lecţii de ţinerea soco- 
telilor şi a registrelor. Una din cheltuelilz cele mai însem- 
nate este cumpărarea cărţilor. Este însemnată, întâiu, pen” 
trucă ziarele, revistele şi cărţile sunt însăş viaţa bibliotecii. 
Rostul în alegere al bibliotecarului este covârșitor. Biblio- 
tecarul se ajută, de obiceiu, aşa cum Sa văzut, cu liste de 


- 

cărţi potrivite, pe care le trimite un serviciu din Ministerul 
Şcoalelor însărcinat cu îndrumarea bibliotecilor populare, 
cu publicaţii anume făcute de librării sau de așezăminte 
culturale, cu dările de seamă din foi şi reviste, cu dorin” 
ţele chiar ale cititorilor. Acelaş comitet şi aceeaş adunare 
sunt în drept săși spună cuvântul şi să ferească astfel de 
greșeli şi poate şi de o răspundere prea mare pe biblior 
tecar. 

Dar cumpărarea cărţilor pentru bibliotecile satului mai 
este însemnată şi din altă pricină. Daca aceste biblioteci 
vor ajunge să fie odată 10.000 şi fiecare să aibă un buget 
de cumpărare de cărţi numai de 500 lei, iată cum în fiecare 
an o sumă de 5.000.000 de lei se va îndrepta spre târgul 
cărţii, ca să-l învioreze. Această sumă va fi cu atât mai 
prețioasă cu cât va veni dintro lume nedeprinsă până astăzi 
că facă asemenea cheltueli. Când atât alcătuitorii de cărţi, 
scriitorii, cât şi cei cari le tipăresc şi le desfac, tipografii 
şi negustorii, vor şti că au cumpărători siguri de câteva mir 
lioane, ei se vor grăbi să se aştearnă anume la lucru pentru 
cate. Foarte curând lipsa din trecut și chiar şi din zilele 
noastre, de tipărituri potrivite pentru biliotecile țărănești, 
va pieri. Va, ieși din potrivă, de-aici, cum e firesc, şi O 
cunoaştere mai adâncă a vieţii şi a trebuințelor oamenilor 
de la ţară, pentrucă aceştia vor îndrăgi şi vor căuta mai 
ales acele cărți în care vor afla oglindite acea viaţă și acele 
trebuințe. De aceea, una din cererile mereu auzite, fie în 
foi şi reviste, fie la Ziua Cărţii, atât ale scriitorilor, cât 
și ale editorilor și librarilor, a fost să se înfiinţeze, cât mai 
repede, bibliotecile populare. Ei vedeau în ele o adevărată 
mântuire a cărţii. 'Trebue însă bine înțeles că nimeni nu 
s'a gândit la bibliotecile datorite bunăvoinţei, stinsă odată 
cu înființarea lor, pe care le avem și astăzi în destul de 

mare număr, fără să însemne un folos adevărat nici pentru 
cititori nici pentru scriitori şi editori, Este vorba numai de 
bibliotecile pentru cei mulţi ale viitorului, întocmite așa 
cum s'a văzut, şi având în deosebi un buget propriu şi 
regulat. Să ne gândim că 5.000.000 de lei, cheltuiţi nu- 
mai pentru cărţi, înseamnă în fiecare an 200.000 de vo» 
„lume, de câte 25 de lei fiecare, în care ar intra şi tot felul 
de scăzăminte de plată, atunci când cumpărătura se face 
în mare și deadreptul, şi acestea numai pentru înoirea şi 
creşterea bibliotecilor satului. In cinci ani s'ar putea în- 
drepta astfel către cele 10.000 de sate româneşti cu biblio» 
teci,. nu mai puţin de un milion de volume, nu din dar 
şi nici din silințe şi jertfe neobişnuite, ceeace ar trebui 
să ne bucure mai puţin, ci din veniturile de toată ziua 
ale unei gospodării, tot pe atât de smerite pe cât de chib» 
zuite .Incă odată, semnul după care o bibliotecă din timpul 
nostru se deosebeşte de la întâia privire de o bibliotecă 
de odinioară, este bugetul ei de venituri şi de cheltueli, 
înjghebat prin mijolace proprii. Oricât suflet ar însemna 
o bibliotecă fără buget, ea nu se poate asemăna cu cea: 
laltă, în care sufletul capătă sprijinul şi îşi înmulţeşte pu» 
terile cu puterea banului, strâns din voința şi din punga 
tuturor. Nicio bibliotecă de sat să nu se mai înființeze pe 
viitor până când nu va putea să arate, din întâia zi, acest 
buget. | 
In afară de condicile propriu zise ale bibliotecii, biblio- 
tecarul va trebui să aibă şi registre de aducerea la înde- 
plinire a bugetului, cu toate temeiurile, atât pentru veni» 
„turi cât şi pentru cheltueli, ținute în cea mai bună rân- 
duială. Pentru venituri el va avea legături cu servicii de 
Stat, care plătesc ajutoare, sau cu tot felul de comitete, 
care adună cotizaţii sau dau serbări, iar pentru cheltueli, 

în cea mai mare parte, cu librari şi cu negustorii cei mai 
deosebiți, de la legători până la vânzătorii de lemne şi de 
gaz. Lucrând cu un comitet, în şedinţe, unde bibliotecarul 
este secretar de drept, sau cu alte autorități, el trebue să 
ţie și o condică de dări de seamă sau de cronică, din care 
să se poată urmări oricând şi de oricine viața administrativă 
a bibliotecii. Intre alte cartoane, trebue să se găsească apoi 
copii după scrisorile, cele mai însemnate, pe care nu se 
poate ca. biblioteca să nu le schimbe cu unul sau cu altul, 
sau ce puţin arătarea pe scurt a cuprinsului, împreună cu 
adresele unde au fost trimise. Dacă ne mai gândim că bi» 
blioteca. satului se înfiinţează şi lucrează potrivit unei legi 
și unui regulament, ascultat în toată ţara, dar care trebue 
pus necontenit față în faţă cu împrejurările, tot altele, şi că 
pentru cunoașterea drepturilor şi datoriilor fiecărui cititor 
este nevoe de o călăuză cu îndrumări foarte limpezi la 
fiecare bibliotecă în parte, sarcina bibliotecarului începe 
într'adevăr să sperie. Aici este, de altminteri, și una din 
cele mai mari primejdii care îl pândesc, să nu se lase înecat 
de multele hârtii şi ţineri de socoteli până într'atât încât 
să piardă din vedere că bibliotecarul este, în întâiul rând, 
şi rămâne sufletul așezământului dat lui şi numai lui singur 
în seamă. Pentru treaba de secretar și de funcționar de bi- 
bliotecă își poate găsi oricând ajutor, dacă simte că nu mai 
poate răzbi, în cineva din societatea prietenilor bibliotecii 
sau în vreun cărturar binevoitor din sat, dar în treaba de 
bibliotecar propriu zis, de mare baciu al cărților şi citito 
rilor, nimeni nu-l poate înlocui. In slujba ei trebui să fie 
cu toată paza și să-şi pună toată inima. 


INCHEERE 


Bibliotecile sătești, unelte de cunoaştere și unelle de 
Stat. — Cartea la marginea țării. — Cea mai frumoasă 
bibliotecă de sat din România. 


Bibliotecile pentru toţi sunt o mare unealtă. de cultură 
şi de aceea toate ţările, atât cele care au luat-o înainte cât 
şi cele rămase mai în urmă, fac tot ce le stă în putere 
ca, să le desvolte şi să. le îmbunătăţească. Într'o vreme când 
cele mai noui şi mai îndrăsneţe mijloace tehnice de ușu- 
rare a vieţii se întind pretutindeni, din mândrele oraşe până 
în cele mai umile cătune, telegraf, telefon, automobil, a- 
vion, electricitate, radio, şi când poporul întreg este che» 
mat să hotărască în parlamente sau alte adunări obşteşti 
soarta statelor şi a lumii, se simte ca o trebuință dintre 
cele mai poruncitoare şi mai grabnice împrăștierea cât mai 
departe a cunoştinţelor. Şcoala pentru toţi este însă numai 
un început, pe care îl spulberă vremea, dacă nu este luat 
pe seamă şi dus la desăvârşire de bibliotecă. Biblioteca 
satului are menirea să întindă ca o legătură între oameni, 
să ajute pe toţi să se ie în pas cu vremea şi să arunce lu- 
mină în treburile mai înalte unde maicuseamă ochii ţara: 
nului singur n'ar putea să pătrundă niciodată. Dar nu nu 
mai atât. i 

Bibliotecile pentru toţi, şi prin urmare, bibliotecile sa“ 
tului odată cu ela, au ajuns în timpul din urmă şi o unealtă 

de guvernământ. Nu mai amintim că bibliotecile cele mari 
ale vechimii au fost totdeauna privite şi întrebuințate ca 
atare. Ele se găseau în palatele regilor sau în templele unde 
Faraonul intra ca fiu de zeu și zeu el însuș. Se cunoaşte, 
mai aproape de noi, soarta vestitei biblioteci de la Alexan” 
dria, oraşul de mare de la gura Nilului, al doilea odinioară 
după Roma, ca număr de suflete şi ca bogăţie. Când au 
ajuns aici Arabii, pe la anul 641, în drumul lor de cu 
cerire, Alexandria era mai cunoscută decât fusese mai de 
mult prin farul ei, acum prin biblioteca pe care o adăpo” 
stea, cu cele mai de preţ manuscrise ale tuturor vremurilor, 
mai ates elinzşti și erveeşti. Ea a căzut în mâinile păgânilor 
"cu 4000 de palate, 4000 de băi, 12.000 de negustori de 
untdelemn, 12.000 de grădinari, 40.000 de Evrei plătitori 
de tribut, 400 de teatre şi de locuri de petrecere. Şase luni 
"se zice însă că focul la băi sa făcut cu manuscrisele cele 
fără preţ ale bibliotecii, pentrucă Omar califul, întrebat 
ce hotărăşte cu ea, dăduse crudul răspuns că, sau biblio- 
teca nu cuprinde mai mult decăt cuprinde Coranul, cartea 
ceu sfântă lăsată de Mahomet, şi atunci este nefolositoare, 
sau cuprinde altceva decât Coranul, și atunci este prime; 
dioasă. lată întâia bibliotecă privită ca un duşman, și arsă. 
In zilele noastre, în bisericile din satele româneşti ale Bul 
gariei, maicuseamă din judeţul Vidin, unde sia citit lui 
Dumnezeu totdeauna în limba noastră, cărțile de rugă 
ciune, Evanghelii, cazanii şi psaltiri, au fost căutate cu jan 
darmii şi puse pe foc. La fel s'a făcut şi cu cărţile de po” 
vestiri si de sfaturi, venite de dincoace de Dunăre şi găsite 
prin casele oamenilor. Cartea românească este urmărită şi 
nimicită, pentrucă în ea sălășlueşte sufletul unui neam, care 
ar încălzi şi ar apăra de înstrăinare pe Românii din ţara 
vecină, iar ţara vecină nu vrea să îngădue acest lucru. 

lată cum cartea, şi biblioteca pot fi crezute un fel de 
cetăţi, care, la fel cu cele de. zid, trebue întâiu dărâmate, 
de cine vrea, să-şi întindă o stăpânire silnică, Altă țară ve: 
cină cu noi, atunci când a vrut, acum câţiva ani, să înoiască 
din temelii felul de gândire al zeci şi zeci de milioane de 
oameni una cin întâile măsuri pe care lea luat, a fost 
scoaterea, din bibliotecile pentru toţi a unor anumite cărți, 
„socotite rele, şi înlocuirea lor cu altele. Popoare de bără- 
gane uitate, sau de munți îngheţați, care nici nu CUNOSCU- 
seră scrisul, au căpătat un alfabet al lor şi tipografii, ca să 
se poată tipări pentru ele gazete şi cărți şi întocmi biblio» 
teci, de unde să fie călăuzite și câştigate. Așa, s'au trezit Ro» 
mânii deracolo, trecuţi cu mult de o jumătate de milion de 
suflete, cu ziare, cărţi și biblioteci ţărăneşti în limba lor, 
care era oprită mai înainte, şi acestea toate, nu de drag, ci 
ca să fie supuşi prin noua sabie a cărții, împreună cu cele 
lalte popoare. 
România este, dela răsboiu încoace, o ţară fericită, pen” 
trucă a fost în stare să-şi strângă aproape toţi fiii între ho 
tarele lărgite. Basarabenii rupţi de noi de mai bine de o sută 
de ani, Bucovinenii smulși cam cu vreo 50 de ani înaintea lor, 
Transilvănenii, pierduţi din veacurile ciobăniei, de la anul 
o mie după Cristos şi poate mai de mult, s'au întors cu toţii 
la vatră, ca să închege un singur neam. Călătoriseră şi în 
vremurile trecute de la unii la alţii, în ciuda hotarelor ne» 
fireşti trase. între ei, oamenii şi cărţile, mai ales cele bise: 
„riceşti, ale căror cuvinte trebue să fie ca banii, ca să umble 
şi să fie înţelese între toţi Românii. Când ne-am întâlnit din 
nou, după atâta, lungă despărțire, am băgat de seamă cu 
bucurie că, datorită mai ales acelor cărți, rămăseserăm de 
stul de asemenea. "Țara însă, în alcătuirea ei de astăzi, este 

o ţară nouă. Toţi trebue să punem mână de la mână ca să 
umplem atâtea şanţuri, pe care le-au săpat anii când n'am 
fost împreună. Pământurile s'au făcut una; trebue să se facă 
una și sufletele. "Țăranul ardelean din părțile Sălajului trebue 
să se simtă legat de țăranul dobrogean şi țăranul din Hotin 
de țăranul Banatului. Atâtea mijloace lucrează în acest scop 
dar niciunul nare să fie mai puternic și să pătrundă mai 
adânc, până la izvorul gândurilor, decât cartea şi biblioteca. 
Scriitorii români, cei cari au fost și cei de astăzi, cu darul 
lor fără pereche de rostire, sunt mai în stare decât oricine 
să vorbească tuturor despre ceeace ne e mai drag și mai al 
nostru. Ei încap tocmai bine, ca într'o arcă și un chivot 
al legii, într'o bibliotecă ţărănească, pe care țara s'o poarte 
pe umerii săi, ori în ce căi ar merge. Nimic n'o poate apăra 
mai bine, de multele primejdii care o pândesc, decât sufle- 
tul acesta românesc, întrupat în cei mai buni și pus în cărţi, 
ca să treacă astfel din nou în toţi şi să-l oțelească. Biblio- 
teca satului poate fi înzestrată cu toate cărțile pe care ţara 
le socoteşte cele mai potrivite cu vremea și cu poruncile 
ei de viață, pentruca să scoată pe oameni după tiparul do- 
rit de ea. Cine a pregătit zi cu zi și în taină Unirea, este 
mai chemat decât alţii s'o întărească. Biblioteca satului este 
astăzi, nu numai o unealtă de cunoaștere, dar şi o armă de 
luptă. Vremnrile sunt destul de tulburi. Să n'o uităm în 
aceste vremuri tocmai pe ea, cea mai la îndemână, cea mai 
încercată, cea mai sigură. 

Pentru aceasta să nu înțeleagă însă nimeni greșit, că am 
fi prietenii anei biblioteci cu cărți alese pe sprânceană. O 
asemenea bibliotecă se osândește singură, dinainte, pentrucă 
cititorii bagă foarte curând de seamă şi o părăsesc. Este 
vorba, de altceva, de descoperirea celei dintâi trebuințe a 
okştei, pentru care s'au făcut bibliotecile, şi de punerea 

Jor în slujba acelei trebuinţe, cu toată însufleţirea şi cu toate 
mijloacele de organizare cu putinţă. În felul acesta, biblio- 
teca pentru toţi nu va rămâne alături de viaţă, fără gând 
„şi putere s'o: înrâurească, ci se așează chiar in miezul ei, 
_vitejeşte. Ea este un isvor de înoire şi o călăuză prin greutăţi. 
Am fost martor totdeauna la deschiderea Săptămânii 
“Cărţii, cu toată literatura română. de astăzi faţă, neastâm- 
părată, şi tânără, sau luătoare aminte şi stăpânită. Am fost 
prin librării, în aceste „zile de mare vânzare şi de împăr 
țire de semnături din partea scriitorilor. Am citit tot ce 
s'a publicat, liric sau documentar, despre serbarea şi în 
semnătatea tiparului românesc, Nimic nu m'a mișcat însă 
atât cât o mică, nevinovată şi zâmbitoare lecţie asupra 
cărții, făcută, în aceeaş săptămână, într'o şcoală de bârne, 
cu o singură sală de clasă, dintr'un sat dela hotarele Bus 
covinei. Aici cartea era deodată mai mult decât numai o 
" unealtă, de cunoaştere sau de petrecere a minţii, pe care o 
laşi din mână după ce ai folosit-o. Ea se schimbă întrun 
fel de piatră de hotar ea. însăşi, mărturie şi apărătoare a 
unui neam şi a unei limbi, în care se răsfrânge şi trăește 
sufletul lui, în faţa altor neamuri şi altor limbi. De jur îm- 
prejurul ei se aşezau copiii fragezi, fete în fote portocalii, 
şi băeţi cu pieptare de piele, cu tiv de lână neagră de oaie, 
„ca nişte făpturi îngereşti dintr'o pânză italiană a Renaş 
terei, când oamenii mai credeau destul în Dumnezeu, la ieși“ 
rea din Veacul de Mijloc, încât să încerce să coboare cerul 
pe pământ. Satul era dela marginea ţării Huţulilor,. Gura 
Putilei, pe Ceremuş. Ziua, pe la un mijloc de Maiu. 
Locurile sunt ele însele pline de istorie. Gândiţi-vă 
că, vorbindu'le la o lecţie, care venea întâmplător, în ur 
mărirea programei şcolare, despre Dimitrie Cantemir, prin“ 
ţul învăţat, şi lon Sobieschi, Riga Poloniei, care a des” 

presurat Viena de păgâni, atunci când învățătorul întreba 
de Pocuția: cine ştie să arate unde a fost? băiatul desgheţat, 
sculat vesel în picioare ca să răspundă, în loc să arate 
ținutul pe hartă, a arătat cu mâna pe fereastră şi a zis: 
Aci! Deşi ştiam că muntele cu brazi care se vedea în faţă 
era din acel pământ zălogit pe nişte bani de argint lui 
Alexandru cel Bun, m'a trecut un fior. Parcă se întorceau 
vremurile! La fel m'a înfiorat altădată, când preotul din 
Câmpulungul de pe Ceremuș, un sat huţul la vreo zece 
kilometri de-aici în susul apei, mi-a spus, ca şi când n'ar 
fi vorbit în anul dela Domnul 1930, ci în leatul dela Fa 
“cerea Lumii 6973, că Ştefan Vodă a cerut un clopotar 
pentru mânăstirea Putna de peste mulite, chiar dintre oa” 
menii acelui loc. Nu trebue să fii numai decât un îndră- 
gostit fără leac de trecut, ca să ţi se pară că auzi atunci 
prin văzduhul subţire un clopot de departe, tras din clo- 
potniţa păstrată până astăzi ca în zilele când a fost zidită, 
de aceleași braţe de acum mai bine de patru şi jumătate 
sute de ani. Sunt locuri unde timpul, dacă nu stă, împo” 
triva oricăror legi pământeşti, nemișcat, se poate întoarce, 
la orice slabă amintire. Bucovina este dintre ele. 

Satul Gura Putilei sărbătorea și el în acele zile Săptăr 
mâna Cărţii şi mă dusesem până acolo, la 600 de kilometri 
de Bucureşti, drum de tren, dar și de căruță, de alergare 
pe şosele, dar și de suit la deal pieptiș, până la 1100 şi - 
mai mulți de metri, trecătoarea cumpenei apelor dintre 
Suceava şi Ceremuș, mers pe poduri spânzurate la ame: 
ţitoare înălțimi, dar și deadreptul prin gârlele iuți de munte, 
cu spinări de stânci şi cu păstrăvi, mă dusesem până acolo, 
puţin ca să pun la cale această serbare şi puţin ca să fiu 
față, silindu-mă să par numai un oaspe al întâmplării intre 
localnici, fără să se bage de seamă că aveam mai multă 

parte decât ei la ceeace se petrecea. Ţara, aşa cum se aşeza 
în cadrul fiecărei ferestre, era, ea însăşi ca o carte mare 
deschisă, cu ilustrații în verde şi în argintiu. Munţii se des- 
chideau odată spre Miază zi şi altădată spre Miază noapte, 

„numai ca să lase să treacă, gâlgâind din unde repezi, Ce- 
remușşul. Şi se mai deschideau odată spre Răsărit, de unde 
venisem, ca să lase Putila, râul nebun, strecurat până la 

„Doi prin tot felul de chei de piatră. Dacă se crăpa o fe- 

reastră, liniștea, clasei se umplea de cântecul cucilor, unii 

din pădurile Poloniei de peste vale şi alţii dela noi. Co» 

păcei de liliac, înftoriţi pe-aici abia acum, aprindeau o 

pâlpâire albastră. dinaintea casei lor. Fote portocalii se stre» 

curau grăbite pe drum. Plutașii strigau pe apă, jumătate 
la cârmă şi jumătate în râu împingând, pentrucă pluta se 
prinsese într'o stâncă. lar copiii din clasa a patra până 
într'a şaptea, vorbeau cu ochii mari despre cartea româ» 
nească, despre basme citite sau poezii învăţate în alte cărţi 

„decât cărțile de şcoală. 

„ Şcoala, avea tot felul de pui de om. Populaţia, ca în 
atâtea părți de graniţă, este amestecată, Huţulii ei înșiși 
sunt poate un amestec, în care se aud încă atâtea răsunete 
româneşti, ca la o chemare din veacurile de demult. In: 
limba lor sunt cuvinte, care au intrat odată cu ai noștri, 
pierduţi apoi pe aceste plaiuri înalte şi prin 'sălaşele rare, 

fără legături cu lumea. Huţulii zic vatră, chieptar, portiță, 
zic oisagi, brânză. 

Prin aceste părţi va trebui să ne mișcăm în curând mai 
lesne, pe şoseaua de mari frumuseți, care porneşte. dela 
Vijniţa și face un mare arc până la Seletin, pe o lungime 
de vreo 60 de kilometri. Astăzi drumul este cam mâncat 
de ploi şi spart de telegile cu buşteni, dar el va trebui 
să fie altfel. Atâta lume vine până în buza acestui pă 

mânt, chemată de vestitele mânăstiri ale lui Bogdan înte: 
meietorul, ale lui Ştefan cel Mare şi Sfânt, ale mândrului 
leremia Movilă, ale boierului cu multă minte, dar cu ma: 
puțin noroc, Luca Arbore, și trebue să se întoarcă, fără 
să bănue măcar ce desfătare o aşteaptă la doi pași, pen- “ 
trucă ţinutul este lăsat încă la o parte de marea circulaţie. 
Este o greşeală, care nu se: poate să nu fie cât mai re: 
pede îndreptată. "Țara românească are să câştige o nouă 
ispită, pentru drumeţii dela noi și din ţările vecine, iar 
Huţulii, aceşti Moţi tainici dela Miazănoapte, o legătură 
cu noi, care rămâne până acum prea slabă. Şi un nou mijloc 
de traiu, pe lângă plutărit şi munca de băjenari la câmp, 
de până astăzi. Gura Putilei va fi atunci popasul cel mai 
frumos al acestui frumos drum. Deocamdată, copiii vor” 
besc despre carte, în bănci şi la tabiă, cu biblioteca ală- 
_turi, şi cu glasurile lor cristaline îmbinate cu glasurle cati 
felate ale cucilor. Este ca un cântec al cărţii și al scrisului 
românesc, rostit de oameni și de locuri, pe acest pridvor 
pierdut al "Ţării lui Dragoș, într'o dimineață cu soare de 
Maiu. | | 

Nu vreau să încheiu însă fără să spun câteva cuvinte des 
pre cea mai frumoasă bibliotecă de sat, fără sat, pe care am 
cunoscut-o. Ea se găseşte la marginea cea mai de răsărit a 
ţării, departe în mare, pe Insula Şerpilor. Pământul este 
acolo aşa de sărac, numai piatră bătută de valuri, încât nu 
poate hrăni oameni. Numai pescărușii albi se adună cu miile 
primăvara din larg şi-şi clocesc prin iarbă ouăle pestrițe. 
Pe stânci se prăjesc la soare și năpârlesc de piele şerpii ne- 
gri cari au dat numele insulei. Singurii locuitori sunt pă- 
zitorii farului, aduşi la fiecare întâiu al lunii, împreună cu 
merinde și cu apă de băut pentru treizeci de zile, de un 
vas iute numit pilotină, de la Sulina, portul de la gura Du- 

nării, depărtat la 40 de kilometri. Cu ei mai stau de strajă 
în aceeaş casă așezată pe o culme, trei, patru marinari gră- 
niceri. Seara farul, cu marele lui cap de sticlă, se aprinde 
şi clipeşte peste ape, arătând vapoarelor din zare calea cea 
bună. Păzitorii au grijă să tragă scripetele și privesc pe fe“ 
restrele înalte cerul și marea. | 

Aceşti şapte, opt oameni, ţărani din Deltă sau dinlăuntrul 
ţării, au cerut, ca să poată răbda, singurătatea, să li se dea 
o bibliotecă. Este cea mai răsleață bibliotecă țărănească pe 
care o avem şi, în acelaş timp, cea mai cu tâlc. Ea am pri” 
vitro înfiorat, în odaia ei de sub far. Nicăeri cartea nu se 
arăta ca în acel loc, prietenul omului. Locuitorii vremelnici 
ai insulei o înconjurau cu iubire și vorbeau de fiecare în 
tâmplare scrisă ca de o întâmplare a, lor, trăită. Lumea, pe 
care o lăsaseră, venise cu ei în aceste cărți. N'aveau decât 
să se amestece între ele şi ţara era din nou cu ei. Nu mai 
sufereau de urit. Vapoarele de pe valuri avea flacăra farului, 
ca să treacă prin noapte, și ei îşi aveau biblioteca din colţ, 
cu mai multe lumini decât el. 

Am luat şi eu o carte şi m'am dus în iarbă să citesc. Peste 
mine trecea țipând pescăruşii. Din trecut ieşeau amintiri 
de zei păgâni, care-și avuseseră capiştele pe aceste locuri. 
Sus, îndărătul meu, lipiţi de cer, cei doi paznici rămâneau 
încremeniți alături şi se uitau peste mare. Erau ca nişte 
strămoşi, stând de sute de ani de veghe la marginea pămân 
tului românesc. | 

